
INDLEDNING. 


Da «Hjortens Flugt» første Gang udkom, i Slut- 
ningen af Aaret 1855, var Christian Winther en Mand, 
som nærmede sig stærkt til de 60 Aar. Det er derfor 
ikke underligt, at en ellers skarpsindig Kunstdommer 
(Goldschmidt) tænkte sig Muligheden af, at Digteren 
havde skrevet dette sit Hovedværk for længere Tid 
siden. Hvem skulde ogsaa tro, at disse Sange, der 
helt igennem bærer Præg af en ungdommelig Kær- 
lighed til Livet og Naturen, var skrevet af en Mand, 
der forlængst var kommen over den Alder, hvori 
Digtere plejer at naa Højdepunktet i deres Udvikling. 
Og dog er det saaledes! Chr. Winther havde ganske 
vist allerede, da han var i Trediverne, fattet Planen 
til et «Hjortedigt», men «Hjortens Flugt» blev dog 
ikke skrevet, før han var bleven en ældre Mand, og 
"efter at han for længe siden havde skaffet sig et Navn 
(blandt vore største Digtere. 

Han fødtes den 29. Juli 1796 i den sydsjællandske 
Landsby Fensmark, hvor hans Fader var Præst. Men 
allerede i sit 10. Aar kom han fra Hjemmet, der 
snart efter opløstes ved Faderens Død (1808). Skønt 
det altsaa kun var den første Barndom, han tilbragte 
i sin Faders Præstegaard, blev dog de Indtryk, han 
"modtog her, bestemmende for hele hans Digterliv: 


lærte her den sjællandske Natur at kende, den 
r, hvis Sanger han skulde blive mere end nogen 
n. Mærkeligt er det ogsaa, at, medens de fleste 
re Menneskers tidligste Barndomserindringer an- 
en eller anden Hændelse, hvori Mennesker 
er Hovedrollen, saa er det første Barndomsminde; 
Winther har fortalt om, et Minde om det Ind- 
, Naturen havde gjort paa ham. Paa sin fjerde 
femte Fødselsdag blev han vækket tidlig om 
Morgenen af sin Moder, som bar ham halvsovende 
. ”méd i Haven, og der, «paa Højen, hvor der stod fire 
store Lindetræer og et stort Asketræ, og hvorfra 
man havde en vid Udsigt over Hølmegaards Tørve- 
mose til Broksø og det fjerne Gisselfeldt, satte hun 
mig paa et stort Bord, hvor vi ellers tit drak Te om: 
Aftenen, og nu kom det, som var mig tiltænkt. Nu 
fik jeg Øjnene op og saa den hele brede Dal mellem; 
Fensmark Sogn og det hinsidige ganske opfyldt af 
Sommerens hvide Nattetaage fra Mosekonens Bryg- 
gers. Jeg var saa vidt, at jeg vidste, min Moder! 
vilde forunde mig at se noget smukt og dejligt; men! 
nu — og alt forlængst — ved jeg, åt hun, netop! 
hun, aldrig havde til Hensigt paa en unaturlig Maade 
at vække højere Ideer, Begejstring eller sligt i min) 
unge Sjæl. Der stod en Stjerne paa Himlen — den; 
Stjerne glemmer jeg aldrig.” Lidt efter lidt kom Solen! 
frem, og det Skuespil, som saa mange Tusinde Poe-" 
ter forgæves have søgt at beskrive, oprulledes for: 
mit barnlige Øje. Naar jeg siden har set omtrent; 
det samme, mindedes jeg altid dette første Syn, og! 
det blev altid ufordunklet.» Det er denne hyggelige: 
Natur med Agre, Enge, Moser og Skove, som Chr. 
Winther atter og atter besynger (se f. Eks. Digtet; 
«Sjælland» og «Paa Herreborgen» i «Hjortens Flugt»). 


1 Sammenlign Chr. Winthers Digt: «En Sommernat». 


Efter et kort Ophold i København kom 
Winther (Maj 1807) til Latinskolen i Nykøbing 
Falster, og i denne By bosatte hans Moder sig 
i Sommeren 1810. Men allerede næste Aar «søi 
hun paa bedste Maade for Drengens Vel ve 
"skænke ham en anden Fader», idet hun gifted 
paa ny, nemlig med den senere Biskop Raf 
Møller, Digteren Povl Møllers Fader. 

1815. blev Chr. Winther Student. Efter 
Moders Ønske valgte han Teologi til sit Stu& 
men det blev ikke Universitetsarbejdet, der Kor 
at øve den største Indflydelse paa ham; derimod blev 
han snart en ivrig Deltager i det lystige Studenterliv, 
»som paa den Tid begyndte at røre sig paa Regensen, 
hvor han boede. ;: «Sold» med jævnaldrende Venner 
|firstemmig Sang, hvortil hans smukke Basstemme ' 
og fine Øre gjorde ham skikket, Læsning af Digter- 
værker, bl. a. italienske, fyldte hans Tid langt mere 
end Pligtarbejdet. Det var Chr. Winther og hans 
Venner, der 1820 stiftede Studenterforeningen, og til + , >» 
det Gilde i Regensgaarden, som gav Anledning til 
"Foreningens Stiftelse, skrev han sin første offentlig- 
gjorte Sang: «Her under Nathimlens rolige Skygge» 
med det stolte Omkvæd «Herrer vi ere i Aandernes 
Rige, vi er den Stamme, som evigt skal staa». 

Ogsaa uden for Studenterkredsene var han en 
"hyppig Gæst i Selskaber; bl. a. kom han i 15 Aar 
næsten daglig paa det berømte Bakkehus. 

Endelig, efter at have været Student i 9 Aar. 
Iblev Chr. Winther teologisk Kandidat i Oktober 1824. 
ISin Eksamen fik han aldrig Brug for; vel søgte han 
vet Par Gange Embeder (f. Eks. som Sømandspræst i 
IHull og som Sognepræst i Roholte); men han fik 
aldrig noget saadant. Derimod var han nogle Gange 
[Lærer en lille Tid, bl. a. (kort efter sin Eksamen) 


lærer hos en københavnsk Grosserer, senere (1841) 
han nogle Maaneder i Neu-Strelitz som Lærer i 
Øk for Prinsesse Mariane, Kronprinsens (Frederik 
;sSyvendes) Forlovede. I øvrigt tilbragte han hele 
ikiv som en uafhængig Mand; en Digternatur som 
EWinther vilde næppe have passet i Embeds- 
Hans Liv er ikke rigt paa store Begivenheder; 
Pt man undtager nogle Udenlandsrejser, især til 
fkn, er der i hele hans lange Liv ikke hændt ham 
sut mærkeligt af ydre Natur. Hvad der giver det 
«Hold, er de indre Oplevelser, først og fremmest 
ans Kærlighed. Chr. Winther var ikke længere 
nogen ung Mand, da han blev forelsket i sin senere 
,… Hustru, Julie Constance, født Lutthans, og Forholdene 
| gjorde, at hans Kærlighed i Begyndelsen maatte holdes 
hemmelig; hun var dengang en anden Mands Hustru. 
Vel blev hun 1843. skilt fra sin Mand, men først 
1848 blev hun viet til Chr. Winther. Sin Kærlighed 
har han givet Udtryk i den dejlige Række Digte 
(139 i Tallet), som han kalder «Til Een», og ligesom 
han havde besunget sin «Vandrings Lys» under Ad- 
skillelsen, saaledes blev han ved til sin Dødedag at 
synge hendes Pris, 

Chr. Winther fik i Tidens Løb mange Beviser 
paa, at hans Digtning var trængt ned i og elsket af 
det danske Folk. Men med denne Hæder lod han 
sig ogsaa nøje; han attraaede intet Udmærkelsestegn, 
afviste f. Eks. gentagne Gange Ridderkorset. Da han 
skulde til Strelitz, modtog han dog en Professortitel 
af Hensyn til det fremmede Hof, og fra 1851 til sin 
Død oppebar han Digtergage. 

Som en 80-aarig Olding døde Chr. Winther i 
Paris den 30. December 1876. I sit bekendte Digt 
«Sjælland» havde han udtalt Ønsket om at blive 
jordet i sin Fødeø: 

Naar alting er til Ende, 
og Natten stunder til, 
naar slukket er i Mulmet 
Livssolens Straalespil, — 
ak, kunde jeg da lægge 
til Ro mig i din Eng, 

dit Grønsværtæppe trække 
over mig og min Seng! 


I Overensstemmelse med dette Ønske bragte' man 
hans Lig til København, hvor det begravedeg paa 
Holmens Kirkegaard. 

Chr. Winther har ikke som saa mange andre af 
vore største Forfattere maattet udstaa nogen ”ång 
Kamp, inden han blev anerkendt som en stor Digter; 
straks, da han fremtraadte med sin første Digt- 
samling, og lige til sin Død mødte han den fortjente 
almindelige Paaskønnelse. En af Grundene til denne 
Kendsgerning er det maaske, at han ventede meget 
længe, inden han traadte offentlig frem som Digter. 
«Da jeg var ung,» sagde han selv, «var jeg yderst 
ængstelig for at prostituere mig ved at lade nogen 
se mine Vers, som jeg ikke selv satte stor Pris paa. 
Jeg har derfor dengang i forskellige Perioder tilintet- 
gjort fire, fem store Pakker Papirer med Digte af 
mig». Hans første Digte fremkom i Aviser og Tids- 
skrifter (i Begyndelsen af Tyverne); men han var 
over 30 Aar gammel, da han (1828) udgav sine 
«Digte», som i Aarenes Løb efterfulgtes af mange 
andre Digtsamlinger og Fortællinger («Nogle Digte», 
«Digtninger», «Fire Noveller», «Nye Digte» o. s. v.). 
Hans «samlede Digtninger» udgør 11 Bind, At skil- 
dre disse Værker her vilde føre os alt for vidt'; alle 


1 Indgaaende Skildringer. af Chr. Winthers Digte er især givet 
af C. Rosenberg (i Dansk Maanedsskrift 1861, 2. Bind), G. Brandes: 
Samlede Skrifter, 2. Bind, 1899 og P. Levin: Chr, Winther, et Digter- 
billede 1896. Digterens Liv er skildret af Nikolaj Bøgh i det om- 
fangsrige Værk: Chr. Winther, et Livsbillede I—III, 1893—1901. 

vil re idet mindste nogle af dem; mange af hans 
Digte lærer man udenad i Barnealderen («Flugten til 
Amerika», «Dansen i Skoven», «Matrosen», «En/Ven», 
«Ridder Kalv»); de fleste kender ogsaa mindre Digte 
som gFlyv, Fugl, flyv!», «Elskovsseglet», «Sjælland», 
«Murad», eller større Fortællinger paa Vers som 
«Ringens Indskrift» og «Annette». Til hans mest 
kendte Værker hører ogsaa hans «Træsnit» («Hénrik 
og Else», «Erik og Ellen», «Jakob og Lone» 0. s. v.), 
12 Smaadigte, hvori han skildrer Kærlighed mellem 
danske Bønderkarle og Piger. Her skal kun omtales 


” «Hjortens Flugt», det Værk, hvori man bedst ser alle 


hans Digterejendommeligheder : hans store Kendskab 
til Naturen, hans frejdige Syn paa Livet, men først 
og sidst hans enestaaende Evne til at behandle vort 
Modersmaal i klangfulde, malende Vers. 

«Hjortens Flugt» er, om man vil, et historisk 
Digt, dog ikke i samme Forstand som f. Eks. Inge- 
manns Romaner; det maa snarere kaldes en fri 
Digtning med en historisk Baggrund. Tiden er 
temmelig bestemt angiven til omtrent Aar 1420, lidt 
før og lidt efter, og der hentydes lejlighedsvis til 
historiske Begivenheder: Erik af Pommerns Kampe 
for Sønderjylland, hans Rejse til det hellige Land, 
hans Skæbne, efter at han var bleven fordrevet fra 
Danmark m. m. Kongen selv skildres nøjagtig i 
Overensstemmelse med den tidligere gængse Opfat- 
telse af denne ulykkelige Mand. Ogsaa Dronning 
Filippa optræder; men af hende er Billedet langt 
mere ubestemt: vi faar intet Indtryk af den kække 
Dronning, som forsvarede København mod Hanse- 
stædernes Flaade, men kun af den elskelige, rene og 
dog tilsidesatte «Jomfrudronning>». 

Hvad Skildringen af Tidens Sæder og Skikke 
angaar, da har Chr. Winthers Kilde været de danske 
Folkeviser: vi ser Folkevisernes Riddere og Legere 

for os, vi ser Borgene med deres Rosenlunde, Grave, 
Vindebroer, Borgeled, Højenloft, Fruerbur og Mørke- 
stue, alt skildret som i de gamle Viser; Ridderne 
«beder» de vilde Dyr, Kvinderne «væver i Lad» og 
spiller Terning paa Tavl. Vi møder den katolske 
Kirke med dens Helgener, dens Munke og Nonner, 
og vi genkender Folkevisedigternes Tro paa hemmelige 
Trolddomskunster, Menneskers Forvandling til Dyr 
og fremtryllet, altbetagende Kærlighed. — For Bøn- 
dernes Vedkommende frembyder vore Folkeviser 
. derimod ikke saa rigt et Stof; derfor maa Digteren 
ty til sine egne Minder og skildre deres Bryllupper, 
«Riden Sommer i By» m. m. saaledes som han vel 
har kendt dem fra sin egen Barndom og Ungdom! 

Digtets Personer er med Undtagelse af Kongen 
og Dronningen, i alt væsentligt Chr. Winthers egne 
digteriske Skabninger, Dog er det kun Bipersonerne 
(som Mølleren og de andre Bønder) og blandt Hoved- 
personerne Folmer Sanger, Frøken Ellen og Rhitra, 
som helt og holdent er opfundne af ham selv. For 
de andre Hovedpersoners Vedkommende har han 
derimod haft historiske Holdepunkter, for saa vidt 
som der omtrent paa den omtalte Tid virkelig le- 
vede Personer, som bar de her fra Digtet kendte Navne. 

Flest laante Træk har Chr. Winther benyttet for 
Peder Jærnskægs? Vedkommende; om ham for- 
tælles i gamle Kilder netop de to Begivenheder, der 
spiller Hovedrollerne i hans Liv: Fangenskabet i Vis- 
mar (se Note til Side 130 Linie 24) og hans ulykke- 
lige Ægteskab med Maren Skave, Om dette sidste 


1 Pudsigt er det at se, at han i Sangen «Paa Herreborgen» 
lader Storken staa paa Sognefogdens Tag; Digteren glemmer et 
Øjeblik helt, at Talen er om Middelalderen. 

2 Slægten Jærnskæg ejede Godser i Nordsjælland, om end 
ikke ganske paa det Sted, hvor Hr. Peders Borg efter Digtet skal 
have ligget. 

fortæller Peder Syv i sin Udgave af Folkeviserne 
følgende gamle Sagn: «Peder Jærnskæg siges at have 
haft en Skave til Hustru, berygtet for Letfærdighed, 
hvilken han derfor kryste ihjel i Barselseng, der han 
havde sit Harnisk paa under Klæderne, og han mente 
det ej at være sit Barn»", Efter disse to Smaahistorier 
har Chr, Winther saa formet sin ejendommelige, 
rørende, lidt komiske gamle Herre. 

Jens Due er en Person, der i Historien er gan- 
ske anderledes velkendt end Hr. Peder; han spillede 
en betydelig Rolle paa Dronning Margretes og Erik 
af Pommerns Tid, og som Rigens Hofmester indtog 
han endog en Tid lang den højeste Stilling i Landet. 
Men af den historiske Jens Due har Chr. Winther 
kun beholdt hans Værdighed (han kalder ham dog 
«Marsk») og hans skaanske Herkomst; i øvrigt har 
han, ved at gøre sin Jens Due til Deltager i Peder 
Jærnskægs Hændelser, selv skabt en ny Figur, som 
har lidet mere end Navnet til fælles med Erik af 
Pommerns Hofmester. 

Hvad Strange Nielsen angaar, har Digteren 
ogsaa for hans Vedkommende laant en virkelig 
Persons Navn, ja han har endog beholdt hans 
Hjemstavn og hans Faders Navn”, men ellers 


1 Det samme Sagn, der findes omtalt i Adelsdamers Slægte- 
bøger, ligger ogsaa til Grund for en dansk Folkevise, som først 
nylig er bleven trykt (som Nr. 356) i A. Olriks Samling af danske 
Ridderviser; i Visen kryster «Hr. Peder» sin Slegfred «Stolt Blidelil» 
ihjel, efter at hun har været ham utro ved at drikke «Fæstensøl» 
med en anden Ridder. 

2 Hvad Chr Winther derimod ikke kunde vide, er det, som 
en lærd Kender af den danske Adels Historie (A. Thiset) senere har 
oplyst, nemlig at Strange var en Frænde af Niels Ebbesen, saaledes. 
som hosstaaende Stamtavle vil vise: 


Ebbe Strangesen. 
se NO 
Esge Ebbesen. Strange Ebbesen Niels Ebbesen. 
eee er eee en 
Ebbe Strangesen. Niels Strangesen. 

FEET ERE TEN 


Bd 
Strange Nielsen. 

intet. Den historiske Hr. Strange blev under Kri- 
stjern den Første Rigshofmester og levede endnu paa 
Kong Hans's Tid. At han virkelig skulde have fore- 
taget et «Hjorteridt», vides der intet om; denne Be- 
givenhed minder derimod om den fra Karl XIT's Hi- 
storie bekendte Kosak-Hetman Mazeppas Ridt paa en 
vild Hest, hvilket er poetisk behandlet af Byron”. 

Endelig er Udgangspunktet for det, der fortælles 
om Gulitza, følgende lille Bemærkning, som findes 
i Arild Hvitfeldts Krønike ved Aaret 1404: «Udi dette 
Aar, paa Lante Ryen døde en Kvinde, hed Gulitze; 
hun var den sidste, som levede af dem, der Vendiske 
havde talt.» 

Ved Hjælp af disse halvt eller helt digtede Per- 
soner er det nu, at Chr, Winther bygger sin kunst- 
nerisk sammentømrede Handling, en Handling, som 
er rig paa -Afveksling, skønt hele Digtet i Virkelig- 
ligheden kun handler om eet eneste Æmne, nemlig 
Kærlighed. 

Egentlig nye og ejendommelige Kærlighedsfor- 
hold har Chr. Winther ganske vist ikke skildret i 
«Hjortens Flugt»; men han har forstaaet at sammen- 
knytte sine mange smaa Kærlighedshistorier til et 
helt, stort Kærlighedsdigt, der, ogsaa hvad Indholdet 
angaar, kan fængsle vor Interesse, Vi ser den unge 
Bondepige sørge over sin Elsker, der, fangen i onde 
Magters Garn, er hende utro; vi ser Bondekarlen 
Jens Pode sukke under Narremasken i Anledning af 
sin Kæreste, som den raa, sanselige Herremand vil 


1 Et lille hjemligt Tilknytningspunkt for Hjortens Vedkom- 
mende har man dog maaske i følgende danske Folkesagn: I 
Kristian den Fjerdes Regeringstid fangede man i Skoven en Hjort, 
der havde tilhørt Kong Frode, hvilket saas deraf, at om dens 
Hals hang en kostelig Guldkæde, paa hvilken stod skrevet 
disse Ord: «Fred mig! Frode freded” mig!» 

tvinge til Utroskab. Vi lærer et Pligtgiftermaal at 
kende; Skinsygen og dens frygtelige Følger frem- 
stilles i Peder Jærnskægs Historie.  Rhitras for- 
smaaede Kærlighed til Strange ser vi vende sig til et 
uforsonligt Had. Men vor Hovedinteresse knyttes 
dog til tre forskellige Kærlighedsforhold: mellem Kon- 
gen og Rithra, mellem Strange og Ellen og endelig 
mellem Folmer og Dronningen. 

Rhitra hører allerede ved sin Fødsel hjemme i 
en anden Verden end Digtets øvrige Hovedpersoner, 
hun tilhører en fremmed Folkestamme, og hun skal 
endogsaa kun halvt være af menneskeligt Udspring: 
" over hendes Fødsel hviler et hemmelighedsfuldt Slør, 
hun antages at være en Datter af «Nattens sorte 
Gud». Det er denne hendes halvt menneskelige, 
halvt dæmoniske Oprindelse, som efter Moderens 
Mening betinger hendes «frygtelige Magt». Men 
Digteren giver endnu en Forklaring af hendes dæ- 
moniske Indflydelse paa Kongens Sind, nemlig den 
lille Guldsnog, hun bærer i sit venstre Øre; denne 
Snog bliver for Rhitra det samme, som efter Folke- 
sagnet Tovelilles' Ring blev for hende (se J. L. Hei- 
bergs Skuespil «Syvsoverdag»). Ved Hjælp af Sno- 
gen kan Rhitra binde Kongen til sig paa lignende 
Maade, som i de gamle Folkeviser Ridderen ved at 
riste Runer kan tvinge en Kvinde til Kærlighed. 
Men denne Kærlighed er ikke nogen ægte, naturlig 
Følelse; det er en sanseberusende Lidenskab, der gør 


1 Sagnet lader ogsaa Tove være født paa Rugen. Man sammen- 
ligne ligeledes følgende Linier af Chr. Winthers Digt «Kong Volmer | 
paa Rejsen»: | 


Hvo skulde dog tænkt, o Tovelil ! 

At din Fletnings gulbrune Slange 
Skulde vorde en Snare, stærk og sn;ld, 
Dannerkongen at fange? 

sin Genstand til et viljeløst Redskab i en andens 
Haand; Kongen bringes til at glemme alt for den 
skønne Troldpige, som har hildet ham i sit Garn. 
Han kan ogsaa kun frelses ved et Under, idet Rhitra, 
tvungen ved Trolddomskunster, selv røber, hvori 
hendes overnaturlige Magt bestaar. 

Som Modsætning til dette Par staar Strange og 
Ellen. Det, der sammenbinder dem, er en Kærlig- 
hed saa ren, «at Himlens rene Engle maatte juble 
derved», og denne Følelse bevares usvækket gennem 
al Modgang for til sidst at føre dem til Sejr. Hr. 
Strange er dog ikke Ridder for intet: sin Æts uplet- 
tede Adelsskjold holder han højt i Agt, og hellere 
end at vanære sin ældgamle Slægt vil han give Af- 
kald paa sin egen Lykke. Mod Slutningen af Digtet 
har Chr. Winther dog ikke nænnet at lade ham holde 
fast ved sit Forsæt: han lader Kærligheden sejre 
over alle Betænkeligheder; men ved Hjælp af de 
elskendes kønne lille Kærlighedsvise faar Strange i 
næste Øjeblik det afgørende Bevis for, at hans 
Elskov heller ikke efter Ridderskabets Love har været 
brødefuld. 

Folmer Sanger er Digter, en aandelig Slægt- 
ning af Sydens Troubadourer (sammenlign Schack 
Staffeldts «Troubadouren»). Han elsker den skønne 
Natur, han elsker alle skønne Kvinder, men han 
lader sig ikke binde til nogen enkelt, han elsker: 
først og fremmest Friheden ligesom den stolte Kron- 
hjort". Det kan ikke nægtes, at han undertiden gør 
et noget letfærdigt Indtryk (se navnlig hans Forhold 
til Inger og ved Rhitras Leje). Men een Kærlighed 


1 Ligesom Digtet begynder med, at Hjorten flygter ud i den 
fri Natur, saaledes ender det med Folmer Sangers Flugt fra det 
bundne Liv, som tilbydes ham af Strange og Ellen; heller ikke han 
vil «staa i Fold». 

holder han dog fast ved: hele Digtet igennem virker 
han til Dronningens Ære, hende ser han op til med 
en ærefrygtsfuld, tilbedende Følelse, hun er for ham 
Legemliggørelsen af alt det skønne og ædle i Kvinde- 
naturen; det er derfor hans største Lykke at maatte 
kalde sig hendes Sanger. Der er, som man har 
gjort opmærksom paa, i Folmer Sangers Kvad til 
Dronningens Pris undertiden noget, der minder om 
Chr. Winters Digte «Til Een». 

Skuepladsen for Digtets Handling er Sjælland, 
Chr. Winthers Fødeø. Kun i et Par indlagte For- 
tællinger flyttes vi til fremmede Lande; Gulitza for- 
tæller om Ruigen, Peder Jærnskæg om sit Fangenskab 
i Vismar, og Iver Bugge om sin Faders Forvand- 
ling. i Italien", Men hele det øvrige Digt er uad- 
skilleligt knyttet til Sjælland og den sjællandske 
Natur. 

Handlingen foregaar nu dels i Sydsjælland (Præstø- 
og Næstved-Egnene), dels i Nordsjælland, ved Gurre 
og paa Nordkysten, og disse Egne skildrer Digteren 
med en geografisk Nøjagtighed, som viser, at han 
kender dem ud og ind. Hovedopgaven for ham har 
dog ikke været at give en paalidelig Beskrivelse af 
de paagældende Egne, selve Landskabet er det under- 
ordnede; men den Stemning, der hviler over den 
sjællandske Natur, er Hovedsagen, og denne Stem- 
ning smelter fuldstændigt sammen med Begiven- 
hederne, saaledes at Naturskildringerne ikke bliver 
noget, man kan springe over, uden at det skader | 
Nydelsen af det øvrige; hvis de manglede, vilde det 


1 Medens de to andre Fortællinger er nødvendige efter hele | 
Digtets Plan, kommer Historien om Æslet temmelig mærkværdigt | 
og afbryder Handlingen; den bærer ogsaa et helt andet Præg end | 
det øvrige Digt, men minder stærkt om en Forvandlingsscene, der 
skildres i Romanen «Det dejlige Æsel» af den latinske Forfatter | 
Apulejus (2. Aarhundrede e. Kr.). | 

hele kun blive cn Række brogede Billeder uden 
Baggrund. 

Netop Naturskildringerne er Digtets allerskøn- 
neste Partier; man læse f. Eks. atter og atter Be- 
skrivelsen af den varme Septemberdag i «Flugten», 
af Efteraaret i Begyndelsen til «Den vandrende 
Sanger», af Foraaret (Begyndelsen til «Jørgen og 
Anna») tidlig Morgen i Maj (Begyndelsen til 
«Skovbroderen»), varm Eftermiddag i Maj (Be- 
gyndelsen til «Hr. Peder Jærnskæg»), Sommer- 
natten (Folmers Sang i «Uglens Hjerte»), Torden- 
luften («I Riddersalen»), Havet i Storm og Stille 
(Begyndelsen til «Et Farvel»), for nu blot at nævne 
de betydeligste. 

Medens vi saaledes har mange Skildringer af 
Sommeren og yndige Foraars- og Efteraarsdage, 
mangler Vinteren næsten ganske; den omtales kun 
med to Vers i Slutningen af «Gulitza». Værd at 
lægge Mærke til er ogsaa Begyndelsen til «Et Farvel», 
hvori det hedder: 


Saa gik der da en Vinter, 
Saa kom der en Vaar, 

Og Engen staar i Blomster, 
Og Bogfinken slaar. 


Det er, som om Vinteren var meget snart overstaaet, 
medens vi den største Del af Aaret havde dejligt, 
mildt Vejr. 

Til Chr. Winthers Naturbeskrivelser hører Dyrene 
nødvendigt med; det er aldrig «døde» Landskabs- 
billeder, han maler, de oplives stadig ved levende 
Skabninger, som bidrager til at give Billederne deres 
Præg. Og de Dyr, der omtales, er meget forskel- 
ligartede; alene i de nysanførte 8 Eksempler paa Na- 
turskildringer forekommer følgende: Vildsvinet?, Sno- 


1 Som bekendt var Vildsvinet forhen almindeligt i Danmark, 

gen, Skovduen, Spætten, Ræven, Storken, Kragen, 
Gøgen, Lærken, Frøerne, Myggene, Ravnen, Hug- 
ormen, Stæren, Viben, Tudserne, Edderkoppen, Bog- 
finken og Sælhunden. Ogsaa Menneskene optræder 
jævnlig i Selskab med Dyr, saaledes har Bondepigen 
Anna sin Hund, som hun leger med, Folmer Sanger 
ledsages overalt af sin Puddel, Dronningen klapper 
sin hvide Mynde, og Ellen fodrer Fiskene i Parken. 

Især knyttes dog Interessen til den prægtige 
Kronhjort, som afgjort hører med til Digtets 
«Hovedpersoner»: den er det stumme Vidne til de 
elskendes første Møder, den er det uskyldige Red- 
skab ved deres Adskillelse, den bærer deres Skæbne 
om sin Hals, og det er endelig den, som — lokket 
hid ved Kærlighedssangen — giver Strange Ret til 
fuldt ud at følge sit Hjertes Drift". Intet Under, at 
Digteren har opkaldt sit Værk netop efter Hjorten! 

Idet Chr. Winther, saaledes som vi nu har set, 
har malet os et Billede af den danske Historie, af 
det danske Folkeliv og af den danske (sjællandske) 
Natur, har han skænket os en af de mest nationale 
Digtninger, vi overhovedet har. Men endnu mere 
nationalt bliver hans Digt ved sin Sprogform: 
«Hjortens Flugt» er ved sit Sprog om muligt endnu 
fastere knyttet til Danmark end ved sit Æmne. Vel 
er det to Gange forsøgt at oversætte Digtet paa Tysk; 
men det er mere end tvivlsomt, om det i fremmed 
Sprogdragt kan berede udenlandske Læsere en Ny- 
delse, der kan maale sig med den, vi Danske har 
ved at læse det i det skønne Sprog, som Chr, Win- 


1 Af Slutningsdigtet (især Side 326) fremgaar, at det, Digteren 
i Virkeligheden har villet udtrykke ved Hjorten, er selve det ubundne 
Liv i Naturen, det samme, som Folmer Sanger lovpriser i Sangen 
«Du, som har Sorg i Sinde». 

ther selv har iklædt sit Værk. Hele vort Moders- 
maals Ordforraad tager han i sin Tjeneste, han henter 
Ord og Vendinger fra den daglige Tale saavel som 
fra Digtersproget, fra den sjællandske Almues Maal 
og fra Sømandssproget; men særlig har han gjort en 
rig Høst paa Folkevisernes Sprogmark uden dog 
derfor at forfalde til en unaturlig Stræben efter at 
gøre sit Sprog «gammeldags». Eksempler paa Folke- 
viseudtryk vil kunne findes næsten paa hver Side 
i Digtet; «lade sit Bryllup bo», «Fore», «gyldne 
Spange», «aksle sin Kaabe» og mange andre er kun 
forstaaelige for den, som kender vore Folkeviser, 

Sin ejendommelige rene Velklang faar Sproget i 
«Hjortens Flugt» dog først ved at blive formet til 
Vers; derved er der ligesom lagt en Melodi under 
det hele, saa at det paa vort Øre kan gøre et Indtryk, 
som minder om den Nydelse, skøn Musik kan be- 
rede os. 

Den Versform, Chr. Winther benytter, har man 
ment at kunne paavise i enkelte af vore Folkeviser; 
men i den nyere Digtning er den indført af Oehlen- 
schlåger, der anvender den f. Eks. i «Thors Rejse» og 
i «Helge». Almindelig kaldes den «Nibelungenstrofen», 
efter det gammel-tyske Heltedigt «Nibelungendt», som 
er digtet i en lignende Versart. Her i Landet kaldes 
den dog ofte «Chr. Winthers Versart» og med fuld 
Ret, da ingen dansk Digter har knæsat den som han; 
han har f. Eks. brugt den til alle sine Træsnit”. 

Som Eksempel paa en regelret bygget Nibe- 
lungenstrofe kan anføres: 


1 Man lade sig ikke skuffe af, at «Træsnittene» trykkes som 
firliniede Vers, «Hjortens Flugt» som otteliniede; «Hjortens Flugt» 
kunde lige saa godt eller bedre have været trykt som firliniede 
Vers; virkelige otteliniede Vers med 4 Rimpar forekommer dog i 
Folmer Sangers Viser, i Kærlighedssangen og i «Korset». 

Men Hjorten drejed Øret, 
Den vendte Hov'det lidt; 

Det var de samme Toner, 
Som den fornam saa tit. 

Det lod ret, som den sukked, 
Og atter laa den ned. 

Tungt aanded Ungersvenden 
Og blev saa atter ved. 


Men faa Versarter er modtagelige for saa mange 
Ændringer som Nibelungenstrofen; den kan «taale 
næsten enhver tænkelig Afændring uden derved at 
gaa til Grunde». Og netop disse Afændringer viser 
Chr. Winthers Verskunst i dens største Fylde: han 
lader Versenes Bygning rette sig efter Stemningen i 
det fortalte; Versformen er ham ikke en Byrde, som 
tvinger ham til at opgive den naturlige Fortælle- 
maade, men den er i hans Haand endnu et Middel 
til levende at udmale for os de Scener af Naturens 
og Menneskenes Liv, han fortæller om. Med Rette 
er det sagt om Chr. Winthers Sprog- og Verskunst, 
at den er «Fuldkommenheden selv. Hertil kan naas; 
men overgaas kan dette ikke.» 


1 Med Hensyn til det nærmere om Versbygningen henvises 
til E. v. d. Reckes Bog: Dansk Verslære i kortfattet Fremstilling 
(1885). 


FORSPIL. 


Paa denne Kildemarkedsplads, 
Her mellem Boder, Skuur og Telte, 
Med gammelt Kram og Modestads; 
Hvor vise Mænd og store Helte, 
Med Næserne af sminket Vox, 
Saadan, som end de var i Live, 
Sig for en videlysten Floks 
Nysgjerrigt aabne Blik hengive; 
Hvor ret en udsøgt Assemblee 

Af Hunde og af Aber svandser, 
Hvor Papegøier snakke, lee, 


Og Bamsen gravitetisk dandser; 

Hvor der falbydes Faar og Sviin, 
Gaas, Hest og Ko samt Kalv i Skare, 
Hvor der er baade Vand og Viin 

Og andre drikkelige Vare; 

Hvor her Salat kan faaes og Kaal, 
Hist Lilier, Tusindfryd og Roser, 
Her Sølv og Guld, hist Jern og Staal 
Her Kniplingsslør, hist uldne Hoser; 
Hvor der er flot med Fisk og Kjød, 
Kapuner, Harer, Torsk og Karper, 
Og Sangen klinger sød og blød 

Til Lire, Hakkebræt og Harper; 
Mens Himlen hvælver klar og blaa 
Sig over Skovens grønne Kupler, 
Hvor, gjemt bag Løv og Green, de smaa 
Frimestre dybt i Kunsten grubler: 
Her har jeg sindig, bondeklog 


Med Løv og Krandse net afspærret 

Afsides mig en rolig Krog, 

Hvor nu jeg ruller op mit Lærred. 
Her af og til den hele Dag 

Jeg sang og dreiede min Lire; 

Var ei saa kort mit Aandedrag, 

Jeg havde sagtens sunget tiere. 

Vel var det kun en lille Kreds, 

Der standsede og hørte paa mig; 
Men jeg var meer end vel tilfreds, 
Jeg saae, den vilde nok forstaae mig. 
See, jeg har af Historier 

Afskildret her en lille Række; 

Ifald det kunde more Jer, 

Jeg Billederne vil afdække; 

Skjøndt jeg — paa det Lav! — ikke kan 
Med sligt Mirakel og Spektakel, 

Som hist den indianske Mand 


Og min Collega, Mester Jakel! — 

Det lider jævnt mod Aftenstund, 

Alt Skoven staaer heel taus og dunkel, 
Snart gjemmer sig paa Havets Bund 
Dagmoders glimrende Karfunkel. 

O, kommer da og lytter lidt 

Til mine Sagn og Lirens Triller, 

Før Alle vandre — Hver til Sit — 


Før Nattens sorte Slør os skiller. 


HJORTENSSELUGT: 


lugten. 


Ena dækked Nattens Teppe 
Den drømmende Lund; 
End slumred Dagens Øie 
Sit sidste, søde Blund; 
Halvmaanens blege Aasyn 
Fra Himlens dybe Blaae 
Med tungsindige Blikke 


"Til Kongeborgen saae. 


Imellem stolte Bøge, 

Paa Skovsøens Rand 

Den kneised mørk, mens Luften 
Kruste det klare Vand; 

Let sused gjennem Skoven 

Den friske Morgenvind, 

Saa Stjernen ofte daled 

I Skyens Favntag ind. 


I Borgen var der Stilhed 
Der var ængsteligt tyst, 

Som gjemte den en Rædsel 
En sælsom, i sit Bryst; 
Septemberløvet sittred 

Paa den knuddrede Eeg, 

Og Voverne, de rislende, 
Langs Kysten sank og steeg. 


Men hist, hvor Hyldebusken 
Nær Murens Steen var groet, 
Der aabned sig en Jerndør 

I Taarnets faste Fod; 

Og op fra Øglegaardens 
Natkolde, skumle Gjem 

En halv Snees vilde Karle 


I Taushed trængte frem. 


To røde Fakler flamme. 
Imellem dem gaaer 

En Ungersvend med brune, 
Vildtflagrende Haar. 

Paa nøgen Fod han træder, 
Med linned Kofte paa, 
Mens Harmens hvide Lilier 
Paa begge Kinder staae 


Men stum var hans Læbe 

Og stolt var hans Blik, 

Saa kraftigt, let og spændigt 
Som til en Dands han gik. 
Paa Flokkens kaade Grumhed, 
Paa deres ublue Spot 

Med bittert Smiil om Munden 
Han svarede blot. 


Henover Borgebroen 

De droge ham. afsted, 

De slæbte som en Kkøter 
Ham ud for Borgeled ; 
Han fulgte dem som Den, 
Der bærer mægtig Trøst 
I sit dristige Mod, 

I sit skyldfrie Bryst. 


I Rosenlund de standsed. 
Her kneisede stolt 

En Hjort, som fire Svende 
Med Nød og Møijie holdt. 
Med. Løbene den stamped, 
Og dens kyste, vilde Blik 
Til Højre og til Venstre 

I Angst og Rædsel gik. 

Med plumpe Bøddel-Næver 
De kasted her paastand 
I Græsset hen den unge, 
Den vaabenløse Mand; 
Saa surred de, saa bandt de 
Under voldsomme Greb 
Hans Arme og hans Hænder 


Med stærke Hampereb. 


Saa lagde de ham baglænds, 
Alt under bitter Spot, 

Paa Dyrets Ryg, — de sagde, 
Der laae han blødt og godt! 
Fast snøred de hans Hænder 
Og hans Fødder igjen 

Til Hjortens ranke Hals, 

Til dens Blad og dens Lænd. 


«Her skal Du ikke længer 
Saa stolt og siirlig gaae; 
Nei, langt af Led Du fare 
Med Kongens Ærind maa. 
Den Ganger, som Du rider, 
Den gjør Dig Reisen let, 

Du tør ei ved paa Veien 

At vorde mødig og træt. - 

Saa vide over Landet 
Skal Du bære Kongens Bud; 
Som ærlig Svend og dannis 
Du føre det ud!» 
Saa gav de Slip paa Dyret 
Og stemmed Alle op 
Med knaldende Pidske 
Deres Halio! og Hop! 


De klapped i deres Hænder, 
Mens Valdhornet klang. 

Den kyste Hjort da lukt 
Over Rosenhegnet sprang. 
Ned ad den Lindegyde 

Som en Piil det monne gaae, 
Hvor hist og her i Skyggen 


Hofsinders Huse laae. 


Men ved det sidste Huus, 
Som var saa siirligt bygt, 
Halv dulgt bag Rosenhækker 
Og med Billeder smykt, 

Der aabned sig et Vindve 
Bag Rankerne brat, 

Og rædsomt lød en Stemme 


I den dæmrende Nat. 

Det var en vildtskingrende, 
En knivskarp Qvinderøst, 
Som kom den fra et haabløst, 
Forpiint, fortvivlet Bryst; 
Som steeg den op fra Dybet, 
Fra den flammende Dal, 
Hvor Sjælen sig krymper 
I den evige Qval: 


«Nu Lykke da paa Reisen, 
Allerdeiligste Svend ! 

O, vend din rappe Ganger 
Ret snart her hjem igjen. 
Dvæl ikke altfor længe, 
Ak, din udvalgte Mø, 

Din yndefulde Rose 


Af Sorrig vist vil døe!» 


Men let som en Svale 
Afsted den Ganger foer, 

De naaede ei hans Øre 

De skjærende Ord. 

De svandt, som ved Stormsø 
En Fugleqvidder fiin, 

Mens Luften om hans Hoved 
Istemmede sit Hviin. 

Det lød- ubønhørligt 
Som en rædsom Dødesang, 
Et Jammerhyl fra Graven, 
En Stormklokkeklang. 
Ubændig, som Høstens 
Den kaadeste Vind, 
Gik Hjortens Flugt fra Sletten 
I Skovkrattet ind. 


Ved hvert et Sæt, den gjorde 
I Angest og i Hast, 

De Reb om Haand og Ankel 
Sig surred mere fast; 

Og Slaaentjørnens Kløer 

Og Egens seige Arm 
Hudflettede hans Skuldre 

Og søndersled hans Barm. 


Uden Rast, uden Hvile 

Foer Skovens Drot afsted 
Over grønklædte Bakker, 

I grønne Dale ned; 

Højt stønnede dens Bryst, — 
Den sittred — og med Eet 
Udstødte den fra Lungen 

Et Brøl saa vildt og vredt. 

Og i det fælt uhyggelige, 
Det dumpe, hæse Skrig 
En Dødsangest bæved, 
En Oval Susigelig: 
Kyst af sin egen Stemme, 
Forvildet i sin Skræk 
Meer rasende den satte 


Over Busk, over Bæk. 


Septemberdagens varme, 
Guldstraalende Sol 

Alt længe sad rolig 

Paa sin mørkblaae Kongestol; 
Den smiled saa huldsaligt 
Til Mark og Sø og Skov, 

Og qvæged ved sit Øie, 


Hvad der vaaged og sov. 


I Mosen havde Vildbassen 
Slaget sig til Ro, 

Den snorkede ved Siden af 
SinfsryntendetSso; 

Den sorte Snog sig ringled 
I Sandets lune Bad, 
Skovduen, sødt kurrende, 


I Gyngevuggen sad. 

Træpikkeren, den brogede, 
Den lille Tømmermand, 
Paa Birkens hvide Bark slog 
Sin snelle Trille an; 
Og Ræven med sin gule, 
Sin boltrende Flok 
I Græsset ved sin Hule 


Havde Lystighed nok. 


Saa yndig Fred der hviled 
Paa Vei og paa Sti, 

Hvor den usalige Rytter 
Paa Hjorten fløi forbi; 

Men selv han Intet ændsed; 
Paa den rædsomme Flugt 
Han havde tabt sin Tanke 
Og hans Øie var lukt. 


Den kronede Ganger 
Tog en vildere Fart, 

I Skovens dybe Mørke 
Den fjælede sig snart, 
I løvtætte Tykning, 
Hvor Eensomhed boer, 
Fra Mennesker fjernet 


Og fra Menneskers Spor. 


16 
Den naaede seent paa Dagen 
En Lyngskrænt, der steil 
Sank ned mod en Skovsøes 
Bladkrandsede Speil. 
Det standsede den ikke; 
Liig et lynende Blink 
Den skjød som i Blinde 
Ned ad den bratte Brink. 


Brat Bølgerne blev vakte, 

Højt om dens Lænder slog 

Det blanke Vand; den svømmed, 
Den prusted og jog 

Af Rede de vilde Ænder, 

Som kurede i Siv, — 

Da vaagned atter Svenden 

Til Qval og til Liv. 


Han aabnede sit Øie, 
Veemodigt op han saae 
Imod det dybe, rene | 

Og trøstefulde Blaae; — 
Og Vandets stærke Favntag, 
Af friske Kræfter fyldt, 
Den lumre Feberhede 

Af hans Lemmer fik skylt. 


1177 
Det var, som Haabets Spire 
Alt sagtelig frembrød, 
Hans Muskler bleve stramme, 
Frit Hjertets Kilde flød. 
Det var ham, som Rankens 
Mildtglødende Blod 
Havde dræbt al hans Smerte 
Og livnet hans Mod. 


Men næppe op af Badet 
Den kaade Ganger steeg, 
Før atter Haab og Lise 
Bort fra hans Hjerte veeg. 
Naar han de spændte Snore 
Blot lindt og sagte drog, 
Da var det som en Spore, 


Der vildere den jog. 


Den reiste sine Takker, 

Den brølede ræd, 

Og piled over skovdækte 
Dal og Høi afsted; 

Og kom den saa paa Farten 
Til en sørgelig Plet, 

Hvor Pesten havde øvet 

Sin skumleste Idræt; 

Hvor Pesten havde meiet 

Alt det Levende bort, 

Hvor Haugen laae forvildet, 
Skorstenen kneiste sort, — 
Da studsed den og standsed, 
Og gjorde omkring; 

Da knaged Svendens Lemmer 


Ved det voldsomme Sving. 


Saa led det henad Aften. 

Af Solens røde Glands 

Kun Bøgenes Isse 

Bar en glimrende Krands. 
Men Dæmringen sneeg sig 
Gjennem Busk, gjennem Krat 
Og hviskede: nu kommer 


Den stille, store Nat. 


Jævnt sagtnede den Vilde 
Sin stormende Gang; 

Den travede, den rendte, 
Og kun sjelden den sprang. 
Den snøfted og den letted 
Kun fortrøden sin Fod, 
Den snubled over Tuen 

Og mangen knudret Rod. 

Og ved en Egestamme, 
Hvis Rødder som et Net 
Krøb ud og ind fra Bullen, 
Den standsede med Eet. 
Paa tørre, glatte Moslag 
Den snublede, den gleed, 
Og styrtede saa sammen, 


At den stønnede derved. 


Da glimted Haabet atter! 
Ved Faldets Sving og Hast 
Den ene stærke Line 

Om Haandledet brast; 
Men sindig og forsigtig 
Sin Haand han hvile lod, 
Han hæved ei sit Hoved, 


Han rørte ei sin Fod. 


Nu randt det ham i Sinde, 
Det var den søde Stund, 
Der ellers tidt ham vinked 
Til dunkle Rosenlund, 

For under de duftende, 

De fyldige Lindetræ'r 

I Natten trygt at møde 


Sin unge Hjertenskjær. 

Og Tegnet, som i Løndom 
De brugte, hvergang 

De nærmed sig hinanden, 
Det var en simpel Sang, 
En jævn lille Vise, 
Uskyldig, from og glad, 
Som begge de to Hjerter, 


Der saa ofte den qvad. 


I Rosenhaven bundet 
Den Kronhjort da stod, 
Og nipped Lindens Blade 
Og laae ved dens Rod. 
Og naar da Sangen toned, 
Lidt mindre sky og vild 
Den vendte sine Ører 

Og lytted gjerne til. 


Thi Hjorten høijiligt elsker 
Og hører med Lyst 


Den Velklang, der kan fødes 


Af et Menneskes Bryst. 
Saasnart den derfor spored 
Den Vexelsang blid, 

Den lod sig villig klappe 
Og traadte gjerne hid. 

band 


Hiint Elskovens Løsen 

Det kom han her i Hu; 

Og skjøndt hans Hjerte brændte 
Omspændt af Vee og Gru, 

Saa hæved han dog Stemmen 
Saa blødelig og blid, 

Som naar en Moder luller 

Sit Barn ved Nattetid: 


«Hvor tindrer nu min Stjerne? 
Hvor dølger sig min Skat? 
Dig søger i det Fjerne 

Min Sjæl ved Dag og Nat. 

Dig lokker nu min Stemme; 
Jeg veed, Du kommer jo, 

Thi aldrig kan Du glemme, 
Du skjenked mig din Tro!» 


Men Hjorten dreied Øret, 
Den vendte Hov'det lidt; 
Det var de samme. Toner, 
Som den fornam saa tidt. 
Det lod ret, som den sukked 
Og atter laae den ned. 
Tungt aanded Ungersvenden 
Og blev saa atter ved: 

«Hver Nat er jo vor Sommer, 
Dens Blomster ere vi; 
Naar Dagen den kommer, 
Er vor Sommer forbi. 
O, yndigste Kjærminde! 
O, Elskovsrose rød ! 
I Mulm' jeg kan Dig finde, 
For din Duft er stærk og sød!» 


Saa nynned han og løste 
Med den vaersomste Haand 
Af begge sine Ankler 

De stærktsnoede Baand; 
Og lempeligt han listed, 
Med høitbankende Barm, 
Den allersidste Løkke af, 
Som kuede hans Arm. 


Han sagte lod sig glide 

Fra Dyrets brede Ryg, 

Ned sank han ved dets Side 
Paa Mosteppet tryg. 

Dog knap sig følte Hjorten 
For Baand og Byrde qvit, 
Udstødte den et Brøl, 
Sprang op og kneised frit. 

Med Bragen brød den gjennem 
Den tætte, mørke Skov, 
Den vækked de smaa Fugle, 
Som -sad der og sov; 
Og længe hørte Svenden 
Hver raslende Busk, 
Og hvor Grenene de. knaged 
Ved de voldsomme Rusk; 


Til fjernere sig tabte 

Hver Lyd og hver Larm. 
Da strakte han med Vellyst 
Sin Fod og sin Arm; 

Sin stivnede Nakke 

Og sin martrede Lænd 

Paa mosbløde Leie 


Han lod nu segne hen. 


Han folded sine Hænder, 
Slog Kors for sit Bryst, 

Og takkede Vorherre 

Med hendøende Røst, 

Fordi han havde frelst ham 
Fra saa grusom en Død. 
Dybt sank han såa i Dvale 
Og glemte al sin Nød. 

gg (MWøllen. 


Hvor klare Skovbæk risler 
Bag Bøgenes Skjul, 

En Vandmølle vælter 

Sine brusende Hjul; 

Den ligger dybt og dulgt, 
Og Huulveien snoer 

Sig nær forbi Huset 

Og ned mod Bolefjord. 


Den lille Hauge breder sig 
Saa hyggelig og peen 

Med brogede Asters, 

Med Æbler paa Green; 
En Vedbend sig klamrer 
Til den kalkede Gavl; 

I Gaarden Duer kurre 


Og Anden er saa travl. 

Men nærved, paa en Banke, 
Hvor der er lyst og frit, 
Man skue kan til Nord og Syd, 
Til Øst og Vest saa vidt, 
Hen over Axelhoved 
Til Stevns med steile Bred, 
Til Vildbanegaarden, 
Til det lange, smalle Fedd. 


Der tjener nu i Møllen 

En vakker Ungersvend; 

Det er ei længe, siden 

Han kommet var derhen. 
Den gamle Møller fandt ham, 
Da halvdød han laae 

I Skov, med nøgne Fødder 
Og med linned Kofte paa. 


Han pleiet blev og qvæget, 
Men det vared kun kort, 
Saa kom han brav til Kræfter. 
Han kaldte sig Hjort, 
Og sagde saa til Mølleren: 
«Du seer, at jeg er stærk; 
Det er vel ei saa farligt svært 
At lære dit Værk? 

Hjortens Flugt, 14. Opl. 

Saa kan jeg ogsaa plante 
Og ympe og saae, 
Samt mange andre Dele 
Forstaaer jeg mig paa. 
Hvis Du mig vil beholde, 
For Klæder, Huus og Brød, 
Jeg trofast vil Dig tjene — 
Og Du hjælper mig af Nød!» 


Ham spurgte da den Møller: 
«Hvor er Du vel fra?» 

Med rødmende Kinder 
Gjensvared Svenden da: 
«Jeg tjente, Nord paa Øen, 
Saa stolt en Riddersmand, 
Den mægtigste, den rigeste 
Udi vort hele Land. 


Han eier store Borge 
Med Lade og med Lo, 
Og Guld og raske Heste 
Og Svende, maa Du troe. 
Men jeg gav mig ikke af 
Med Stång eller Staal; 
Jeg hægede hans Lilier 
Og blædede hans Kaal. 

Jeg røgtede hans Abild 
Fra Vaar og til Høst; 
En Urtegaardsmand 
Lever ogsaa med Lyst! 
Jeg sysled tro og stille, 
Jeg passede min Dont; 
Og roligt var mit Hjerte, 
Thi jeg tænkte ei paa Ondt. 


Da blev jeg nok af Avind 
For min Herre beført; 

En Aften blev jeg grebet 
Og hastet og snørt; 
Halvnøgen blev jeg kastet 
I Kjelderens Dyb; 

Der laae jeg mellem Øgler 
Og Tudser og Kryb. 


Det hued mig just ikke 
At dvæle længe der; 
Den klare Luft og Skovens Duft 
Jeg havde mere kjær. 
Saa fandt jeg paa med Liste 
At bryde mig en Vei. 
Gud kjende maa min Brøde — 
Jeg kjender den ei!» 
9% 

Men Mølleren, den gamle, 
Han smilede med List: 

«Saa Alt, hvad her Du melder, 
Er baade sandt og vist? 

Du seer mig ikke ud til 

At have tjent for Løn; 

Du ligner i din Fore meer 


En Riddersmands Søn. 


Dog — Bonde eller Ridder — 
Det har mig lige Magt; 

Det være nu og blive, 

Som din Mund mig har sagt. 
Saa bliv, og pas min Hauge, 

Bær Vand, hug Ved og kjern 
For Tøsen der; og vaag saa 


For mig ved min Qværn!» 


Alt som de saadan talte, 

Den Møllerdatter stod 

Nyfigen i den aabne Dør 

Og tripped med sin Fod. 

Og da de slutted Pagten 

Med Haandslag, og gik, 

Hun hvisked: «Gud skee Lov da!» 
Og sendte dem et Nik. 


på Præi" Sy p..n 
29 AE MB GO ER gg i S 
E " Fe: Bic 8 


Kø 


Saa blev han der i Møllen, 
Saa tog han trøstigt fat, 

Og flittigt hjalp dem Begge 
Ved Dag og ved Nat. 

Han plukked Haugens Æbler 
Og fik dem op paa Loft, 

De brune Køer flytted han 
Paa Eng og paa Toft. 


Saa pusled han i Haugen, 

Saa skjæfted han en Lee; 

Han snitted Skoe saa nydeligt, 
Som Nogen vilde see. 

Snildt fletted han af Vidie, 
Med Grønt og med Hvidt, 

Til Anna en Garnkurv, 

Hun havde ønsket tidt. 


Han øved tusind Kunster, 

Og Intet faldt ham svært, 

Og Alt, hvormed han sysled, 

Blev dem Begge saa kjært. 

I Hjertet Anna tænkte: 

«Jeg kan jo ei derved!» 

Men hvor han stod, og hvor han gik 
Var hendes Øine med. 

Naar saa den Gamle silde 
Til Ro sig havde lagt, 

Gik Hjort i Møllen ene 
Og holdt sin Nattevagt. 
Mens Voverne da bruste 
Og over Hjulet sprang, 
Hans Tanker gik saa vide, 


Og Barmen blev ham trang. 


Saa hældte han paa Qværnen, 
Fik Alt i Drift og Skik, 

Hen til den aabne Vindglug 
Han tankefuld gik; 

Han stirred ud i Natten, 

Og støttede sin Arm 

Og lænede sit Hoved 


Til den sittrende Karm. 


Forsagt det var han ikke, 
Han kjendte ei til Frygt; 
Hans Hjerte følte Længsel, 
Men det blev ikke sygt, 

Thi det var frisk og freidigt; 
Men Fremtids Haab og Lyst 
Og Længselen bar Blomster 
I Sangen fra hans Bryst. 

Hans Sanges søde Toner 
Og de elskovsfulde Ord 
Fremspirede som Urter 
Af en foraarsvarm Jord; 
De satte Knup og Blomster, 
De spredte deres Frø, 
Og Frøet fandt et Jordsmon, 
Hvor det ikke skulde døe. 


Naar ret han sang og sukked 
Af sin Længsel berørt, 

Og troede sig af Natten kun 
Og Skovens Træer hørt, 

Da vaaged der et Hjerte, 

Da aanded dybt en Barm, 
Da smilede to Læber 


Og en Kind blev saa varm. 


I Sengen sad ung Anna 

Med Haand paa Brystet lagt, 
Hun følte Hjertet banke 

Ved Sangens Trolddomsmagt ; 
Det var en ukjendt Sødhed, 
Og det friske Pigebarn 

Hver Nat sig hilded meer 

I det usynlige Garn. 

Om Dagen hendes Øie var 
Som Himlen er i Vaar, 

Hvor Solen snart smiler, 
Snart Regnskyen staaer. 
Snart var hun bly og bange, 
Snart var hun kjæk og fri; 
Blik sendte hun ham mange, 
Men ak! de gik forbi. 


Hans eget Sind, hans Tanker 
Maatte vandre saa vidt; 

Den Fribaarnes Hjerte var 
Jo slet ikke frit. 

Han gik og røgted troligt 

Og trofast al sin Pligt; — 
Og den gamle Faders Øie 

Ei kunde ændse Sligt. — 


Det var en Stund før Middag; 
Træt af sin Nattevagt 

Sig Hjort paa tvende Sække 

I Møllen havde lagt. 

Med brune Haar om Panden 
Han i det dybe Blund 

Laae der og smilte venligt 
Med den friske, røde Mund. 

Foran ham dvæled Anna: 

Hun skulde sagt: «Kom ind!» 
Brat standsed hendes Aandedræt, 
Og bleeg blev hendes Kind, 

Men Kjækheds Rose atter 
Fremblomstred rød og sund, 
Hun bøied sig, hun smiled, 


Hun nærmed sig hans Mund. 


Hun vilde paa hans Læbe 
Sin Læbe trykke varm, — 
Da kom hun til at røre 

" Den Slumrendes Arm. 

Det jog ham af en Slummer, 
Der var ham saa kjær; 

Han drømte sig en Andens 


Favntag og Læber nær, 


Op sprang han fra sit Leie, 
Han kneisede stolt, 

Ned sank hans Blik paa Pigen, 
Forundret og koldt. 

Hun segned fast i Knæer, 

Som paa en Vægt hun bar, 
Han syntes hende dobbelt 


Saa høj, som han var. 

Hun læste i hans Øie, 
Som talte koldt, men blidt: 
«Jeg kan Dig Intet give, 
Thi Intet meer er mit!» 
Ind ginge de da tause, 
Hvor den Gamle vented dem; 
Men nu var Freden borte 
Fra sit yndigste Hjem. 


Før var hun let og lystig, 
Nu gik hun stille om, 

Hun smilede kun tvungen, 
Naar Faderen kom. 

Med Hunden før hun ganted, 
Nu havde den faaet Ro, 

Og ligegyldig var hende 

Selv hendes røde Ko. 


Og naar hun skulde sige 

Til Hjort: «Kom hid og hør!» 
Da gik det ei fra Læben 

Saa freidigt, som før. 

Og gik de hjem fra Engen, 
Hvor Køerne var, 

Hun bad ham ei at bære 

Det fulde Melkekar. 

Saa tænkte hun paa Jørgen, 
Den utroe, kjære Svend; 
Da smiled hun saa bittert 
Og stirred for sig hen. 
«Jeg aldrig fanger Lise, 
Jeg aldrig fanger Ro; 
Mit Hjerte har ei Herberg 
Til begge disse To.» 


Saa pleied hun i Barmen 

Som en Urt sin Smertes Braad; 
Hun blegedes og falmed, 
Skjøndt hun dulgte sin Graad. 
Natten saae hende græde, 

Men Dagen sjelden lee, — 

Og dette var da Noget, 

En Fader kunde see. 

Rhitra. 


Den Møller stod paa Høien, 
Hvor over Skovens Top 

Man vide om kan skue, 

Og Hjort kom just derop. 

Da sagde Hiin med Dvælen: 
«Dig vil jeg nu betroe, 

Hvad svart paa Sind mig tynger; 


Maaskee jeg da faaer Ro. 


Hør, siig mig, seer Du ikke, 
Hvor kummerlig og bleeg 
Min Anna gaaer, som ellers 
Var fuld af Spøg og Leeg? 
Jeg aner, hvad hun feiler; 
Jeg troede, Alt var glemt! 
End seer jeg Sorgens Spire 


I hendes Hjerte gjemt. 


37 
Hun havde sig en Fæstemand, 
Saa ung, som hun var; 
Jeg tænkte, det skulde blevet 
Det lykkeligste Par; 
En dygtig Karl var Jørgen, 
Saa ærlig og saa bold; 
Hist boer han hos sin Fader 


Henne i Axelvold. 


De var som glade Børn, 

De leged og de loe; 

Hun syntes mig saa lykkelig, 
Han syntes mig saa tro; 

Saa jeg var tryg og rolig 

Og takked Gud, der gav 

Mit Barn en kjæk Beskytter, 


Naar jeg laae i min Grav. 


En Aftenstund kom Anna 
Dødbleeg fra Skoven hjem; 
En Hemmelighed bar hun, 
Som end aldrig kom frem. 
Hun vilde aldrig sige, 
Hvad der hun fik at see, 
Men langtid hendes Taarer 
Forkyndte Hjertets Vee. 
Hjortens Flugt. 14, Opl. 

Reent Jørgen var forandret ! 
Tungsindig og bly, 
Han kom her mindre flittigt, 
Og var ordknap og sky; 
Jeg saae tidt, hvor han blegned 
Og sittred, naar han kom; 
Saa blev han ganske borte, 
Og Alt var skiftet om. 


Saa mødtes vi da ikke 

Før engang ved en Fest 

I Roholt, hvor vi begge 
Vare budne til Gjæst. 

Der tog jeg ham tilside 

I Haugen, i en Vraa 

Og sagde: «Siig mig, Jørgen! 
Hvad tænker Du dog paa?» 


Med angerfulde Taarer, 

Med hviskende Røst 

Han Alt mig aabenbared 

Saa ængsteligt og tyst. 

At Anna end han elsked, 

Ved Guds Blod han mig svoer, 
Og dette var hans første, 

Det var hans sidste Ord. 

Hvad skulde jeg vel sige? 
Utroligt syntes jo 
Alt, hvad han mig beretted, — 
Dog maatte jeg ham troe. 
Os Mørkets Herre faaer jo 
Saa tidt en Snare lagt, 
Vi fristes paa vor Vandring 


Af mangen sælsom Magt. 


See, for en Snees Aar siden 
Bemærked vi engang, 

Paa skovbegroede Fedd 

Hist yderst at der svang 

En hvidlig Røg sig langsomt 
Bag Træernes Top, 

Og hvirvled mellem Løvet 


Som fra en Skorsteen op. 


Vi troede, det var Vender, 
Der var stegne i Land; 
Vi tænkte, det var Røgen 
Fra deres Kjøkkenbrand, 
Og jeg og flere Grander 
Vi droge da derned, 

De skulde dog ei syde 


Deres Davre i Fred. 

Men da vi kom til Pynten, 
Vi ingen Vender saae; 
Bag Krattet mellem Buske 
En lille Hytte laae, 
Opført af Mos og Græstørv; 
Foran i Lyngen rød 
Der sad paa Huk en Qvinde 
Med et Barn paa sit Skjød. 


Med ydmyge Lader, 

Men med listige Blik 

Den fremmede Qvinde 

Imøde os gik. 

Hun vilde have Fred og Frist, 
Det kunde vi forstaae. 

Os fremmed var Ordet, som 


Paa hendes Tunge laae. 


I sin brogede Kjortel 

Hun neied dybt mod Jord; 
Fra de kulsorte Øine 

Det ret som Gnister foer. 
Hun dækked ei med Blussel 
Det ene nøgne Bryst, 

Mens Ungen laae og kravled 
I Lyngen med Lyst. 

Saa lod vi hende bygge der, 
Hvor ellers Ingen kom. 
Selv vandred hun dog flittigt 
I Bygderne om. 
Vort Maal hun hurtigt lærte, 
Og følte sig tryg, 
Og tiggede ved Dørene 
Med Barnet paa sin Ryg. 


Hun læged Ko og Qvie, 

Og spaaede gamle Mænd 

God Lykke udi Dobbel 

Og Børn af deres Lænd; 
Ungdommen Gods og Beilere; 
Ved hemmeligt Spil 

Hun lærte dem at tvinge 

Sig Elskere til. 


Saaledes saaes hun ofte, 

Den snedige Qvind, 

Hos Unge og hos Gamle 

At liste ud og ind. 

Hun var saa sledsk og ydmyg, 
Hun var saa kattemild. 

Men fæl var hendes Øies 


Dybtbrændende Ild. 

Men altsom Glutten voxte 
Og vevert kunde gaae, 
Til den gamle Gulitza 
Man sjelden mere saae. 
Og tidlig Tøsen, Rhitra, 
Skjød op og blev stor, 
Og gik, knap tolv Aar gammel, 
Alt i Moderens Spor. 


I de brogede Pjalter, 

Med nøgne smaa Been, 

Var hun deilig som en Rose 
Og altid skjær og reen. 

En Skov af sorte Krøller 
Om brune Hals og Kind, 
Som Steenkul saa blanke, 


Var hendes Hue og Lin. 


Det eneste, lille Smykke, 
Hun eiede, det var 

Af pure Guld en Slange, 
Hun i venstre Øre bar. 
Det var hendes bedste, 
Hendes dyreste Klenod; 
Og rørte man ved dette, 
Saa blev hun ikke god. 

Hun stripped om i Egnen, 
Og hvor hun saa kom hen, 
Forvendte hun strax Hjertet 
Paa hver en Ungersvend. 
Men alle de smaa Piger, 
Som leved her omkring, 
Dem, sagde man, hun lærte 


Heel mange slemme Ting. 


Vi saae hende ofte, 

Net pyntet med en Krands, 
At dandse os den vildeste 
Ellepige-Dands. 

Saa sang hun kaade Viser, 
Som selv hun opfandt, 
Slog Hjul henad Veien 


Og som en Vind forsvandt. 


Hun spiste saare lidet, 

Vel nøiet, med hvad hun fik, 

Og drak kun Vand det klare, 
Men ingen rusende Drik. 

Hun smutted som en Lækat 

Paa Sti og paa Vei, 

Men — hvor hun var om Natten, 


Det vidste man ei. 

Thi havde hun nu dandset 
Og sjunget og var træt, 
Og havde faaet at drikke 
Og spise, og var mæt, 
Saa, før man saae sig om, 
Var hun borte som en Muus, 
Og kom først seent igjen 


Til eet og samme Huus. 


De unge Karles Ruus, ja, 
Den kunde man forstaae! 
Hun lille var, men rank dog 
Som en spillende Raa; 

Saa fiint og dog saa fyldigt 
Sig rundede med Lyst 

Den kraftige Hofte 

Og det faste, unge Bryst. 


Skjøndt voxen, ei hun skifted 
Hverken Sind eller Sæd; 
Halvnøgen, som en Vild 
Endnu gik hun klæd; 

Meer yppig var nu Dandsen, 
Men endnu mere skjøn, 

Og Sangen mere yndig, 

Og lokkende i Løn. 

Man ymtede da ofte 
Snart hist og snart her, 
At hiin Mand og den Svend 
Var hendes Hjertenskjær. 
Det var ei Blik og Tale, 
Det var som Trylleri, 
Der drog dem efter hende, 
Og fast Ingen gik fri. 


Saa gik det ogsaa Jørgen, 

Min Annas Fæstemand. 
Engang han saae, hun slumred 
I Græsset hist ved Strand. 

Da slog hun med Eet 

De to sorte Øine op, — 

En Gysen sød da rislede 


Ham gjennem hans Krop. 


Og han var ogsaa fangen, 
Og han var hendes Træl; 
"Hun havde slugt hans Hjerte 
Og formørket hans Sjæl. 

Alt andet stod i Glemsel, 
Hans Villié var brudt, 

Og han tilhørte ganske 

Den farlige Glut. 

Men han var den Eneste, 
Som hun ei selv forlod; 
Den mandige Ungkarl 
Havde tændt hendes Blod; 
Kold holdt hun sig i Samqvem, 
Men i natlige Stund 
Hun søgte og hun fandt ham 
Med sin blussende Mund. 


Hun var ham altid nær, 

Naar han aned det ei; 

Var hans Kammer end laaset, 
Hun aabnede sig Vei; 

Naar tidt i fæle Drømme 
Heel trangt hans Aande gik, 
Da sad hun paa hans Leie 
Med stivt stirrende Blik. 


Da drog hun de røde Læber 
Fra hvide Tænders Rad, 
Sødt Smilet da fortolked, 
Hvad stille Hjertet bad; 
Hun aabned sine Årme, 

Han brød da tidt sin Pagt 
Henreven af en lønlig, 
Ubetvingelig Magt. 

Dog af alle gode Engle 
Han var ei reent forladt; 
Og stundom faldt et Lys 
I hans aandelige Nat; 
Og i et saadant Lysglimt 
Blev da hans Tanke vendt 
Til hellig Antons Kloster, 
Som ligger hist paa Skrænt. 


I Kirken hist, den stille, 
Tryg under Korsets Læ, 
Ved Skriftestolen ydmyg 
Han bøiede sit Knæ; 

Han lagde frem sit Hjerte 
Med Alt, hvad det forbrød, 
Og for et kjærligt Øre 
Han klagede sin Nød. 


Den fromme Broder sukked: 
«Din Fristelse er svar! 
Men Himlen for din Anger 
Forladelse har. 

Er Fristerinden hos Dig, 
Da vend det saadan om, 
At ei hun Dig forlader 

Ad samme Vei, hun kom. 

Da er Du brat befriet, 
Din Strid er kjæmpet ud, 
Og hende seer Du aldrig, 
Gak bort nu med Gud!» 
Saa modtog han Velsignelse 
Med Suk og med Graad, 
Han kyssed Munkens Hænder 
Og takked for hans Raad. 


Den følgende Nat derpaa 
Med Havblik i sit Sind 
Han, træt af Dagens Møie, 
Var rolig slumret ind; 

De gyseligste Gjøglesyn 

I Drømme da han saae, 
Som en Egebul tungt 

Over Brystet det ham laae. 


Han vaagned med et Skrig, see! 
Da sad hun der igjen; 

Let havde hun sin Haand 

Paa hans Hjerte lagt hen. 

Hun smilede saa lokkende, 

Hun bøiede sig mild, 

Hun vilde med sin Læbe 

Hans Øie lukke. til. 

Rask rev han sig af Pigens 
Blødt svulmende Favn, 
Han sprang ud af Sengen 
I Frelserens Navn; 
Han aabnede sit Vindve, 
Og i Kammerset ind 
Faldt fredeligt og venligt 
Det klare Maaneskin. 


Stiv som en Billedstøtte 

Der Rhitra nu stod, 

Som Krampen hende knuged 
Fra Isse og til Fod, 

Det deilige Ansigt 

Fortrak sig med Eet, 

Som var hun i den gyseligste 
Dødsqval bestedt. 


Og mens hun stod saa hvid 

Som den kalkede Væg, 

Hendes Krop som en Skygge 
Blev meer og mere bleeg; 

Saa svandt hun gjennem Vindvet 
Liig en dæmrende Sky, 

Og et Hyl og en Jammer 

Lød høit over By. 

For Vindvet slog han Kors 
Og takkede sin Gud, 
Der trygt ham havde hjulpet 
Af Syndens Snare ud. 
See, det har han betroet mig, 
Og saadan blev han frelst; 
Alt var ham som en Drøm, — 
Det mener jeg og helst. 


Ung Rhitra var forsvundet, 
Hun aldrig saaes igjen; 

Nu blev der atter Fred 
Mellem Pige og Svend. 

Men endnu voved Jørgen 
Sig ikke hid til os; 

Han er forknyt og bange, — 


Han dvæler ei af Trods!» — 


Her taug den gamle Møller, 
Men Hjort han mæled ei. 
Saa gik de ned af Banken 
Paa den skyggefulde Vei. 
Men Ungersvendens Øie 
Sig tankefuldt sneg 

Til Pynten, hvor Gulitzas 
Kjøkkenrøg opsteg. 


Den vandrende Sanger. 


Storken, den kloge Fugl, 
Forlængst var draget væk, 
Og gule Blade seiled 

Ned med den klare Bæk; 
De skrigende Krager 
Forfulgte Bondens Plov, 
Smaafuglene sad stumme 
I den brogede Skov. 


Nu Tiden og var kommet, 
Da Humlen skulde ind; 
Den stod endnu i Haugen 
Bedækt med Høstens Spind. 
De yppige Ranker 

Havde flettet sig til Net, 
De lysegule Knopper hang 
Bag dunkle Blade tæt. 


52 
Rask Hjort nu afklædte 
Hver Sime og hver Stang, 
Den Møller og hans Datter 
Bar gjennem Døren trang 
De brusende Stængler 
Med deres Rigdom paa; 
Af bittersøde Kryder 
Da dufted hver en Vraa. 


I Øverstestuen 

Hele Høsten blev slængt; 

I Midten blev paa Træstagen 
Tranlampen hængt; 

Da blev det muntre Arbeid 

Dem til. en lille Fest; 

Hid kom der, for at hjælpe, 


Heel mangen venlig Gjæst. 


Der sad. de, Gamle og Unge, 
Rundtom paa Stol og Bænk; 
Dem bar da liden Anna 

Til Velkomst en Skjenk. 
Saa plukked de med Iver, 

" Ei Tiden blev dem lang; 
Der hørtes mangen Krønik 
Og mangen gammel Sang. 

Men just som nu en lystig 
Fortælling var forbi, 

Da toned der for Døren 
En deilig Melodie. 

Derude under Linden, 

Paa Steenbænken sad 

En vandrende Sanger 

Med sin Cithar og qvad. 


Han bad om Ly for Natten, 
Han bad om en Bid Brød; 
Da hældte ung Anna 

Den Humle af sit Skjød, 
Og vinkede i Døren, 

Med rødmende Kind; 

Og kneisende og rank han 
IT Stuen traadte ind. 


Han lystig var at skue 

Med Strængeleg i Haand, 
Med Blomster paa sin Hue 
Og med brogede Baand. 

Den Møller da heel venligt 
Imøde ham gik. 

De unge Piger skottede 

Til ham med skjelmske Blik. 


KIR 

Men Hjort, som sad i Krogen, 
Hvor der var mindre lyst, 
Han rørte sig slet ikke, 

Han holdt sig ganske tyst, 
Og strøg ned over Panden 
Sin brede, brune Lok. 

Da rakte man den Sanger 
Baade Mad og Drikke nok. 


Imens han drak og spiste, 
Deelte han med sin Hund, 
Der logred ved hans Side 

Og slikked sig om Mund. 

Til Tak for Mad den reiste sig 
Paa Bagbeen og gik, 

Og gjorde andre Kunster, 
Efter Hundenes Skik. 


Da mælede den Møller: «Siig, 
Hvem tjener Du, min Ven? 
Du er som Himlens Fugle, 
Der sorgløst flyve hen: 

De sprede ei, de høste ei, 

De sanke ei til Bo; 

En Herre lader op sin Haand 
Og fylder deres Kro. 

Saa mener jeg, Du har vel og 
En Herre riig og stor, 
Der fylde kan dit Bæger 
Og dække Dig dit Bord. 
Dig blev vist ellers Veien 
Over Livets Hede trang?» 
Da tog den Sanger smilende 
Til Citharen, og sang: 


«Jeg tjener ingen Herre! 
Som Fuglen fri og let 

Jeg lod mig ikke spærre 

I Buur eller Net. 

Den Drot, som jeg adlyder, 
Han boer her i mit Bryst, 
Og freidigt jeg kun fryder 
Mig ved min egen Lyst. 


Den hele Jord og Himmel 
Det er min Eiendom; 

Alle Herligheders Vrimmel 
De flokke sig derom. 

Min Skat kan aldrig tømmes 
Ei mindskes kan min Magt; 
Aldrig kan der drømmes 
Meer kongelig en Pragt. 

Hvert Sind og hvert Hjerte 
Er min ydmyge Vasal; 
Jeg dulmer hver en Smerte, 
Jeg smykker Glædens Hal. 
Og Qvinderne, de søde, 
lhvor jeg træder op, 
Mig bære huldt imøde 


Liliens og Rosens Knop!» 


Da letted paa sin Hue 
Med Smiil den Møller god: 
«Saa fornem Gjæst åt huse 
Jeg havde næppe troet! 
Men Lige søger Lige! 

Det sømmer sig jo bedst: 
Du er vel, kan jeg tænke, 
Heel ofte Kongens Gjæst?« 


«Jeg kommer,» qvad den Sanger, 
«Just lige fra hans Borg; 

Der hersker liden Glæde, " 
Men desto mere Sorg. 

See, mens I flittigt sysle 

Med Øllets bittre Kraft, 

Ved Cithren jeg fortæller Jer 

De Syner, jeg har havt.» 

Han lagde sig tilbage 
Og tankefuld saae 
Mod Bjælkeloft, mens Strængen 
Han sagte rørte paa. 
Men hen til hans Læber 
Alles Blikke fulgtes ad. 
Kun Hjort holdt sig stille 


I Krogen, som han sad. 


58 


gJ Kongsgaarden. 


«Kong Erik sad paa Gurve 

I Høielofts-Sal ; 

Den engellandske Frøken 

Var hans Dronning og Gemal. 
Hun straaled ved hans Side 
Fra stolte Kongestol 

Saa mild og saa deilig 


Som Vaarens klare Sol. 


Men han var vild og flygtig 
Som Kornmoed i Høst; 
Ustyrlig som Stormen, 

Der hæver Nordhavs Bryst. 
Der var kun fattig Fred 
Mellem Dronning og Drot, 

Thi Hagelskuur og Solens Smiil 
De enes ikke godt. 

I Kongens Gaard der tjente da 
Det elskeligste Par; 
Den unge Strange Nielsen 
Den Ene af dem var; 
En kjæk og freidig Jyde 
Af den ædleste Rod; 
For Dronningens Aasyn 


Som Kammersvend han stod. 


Den Anden det var Stjernen 
I hendes Jomfruflok, 

Og det var Frøken Ellen 

Med den guldblonde Lok; 

De Roser og de Lilier 

De blegned paa hendes Vei, 
Hun deilig var som Dagen, — 
Men det vidste hun ei. 


Hr. Strange var udsprunget 

Af den mægtigste Æt; 

Klart var hans Skjold, hans Adel 
Uden Skygge eller Plet. 

Hun kjendte ei sin Fader, 

Og næppe var hun fød, 

Saa blev der talt forblommet 
Om hendes Moders Død. 


60 
Men hos den gamle Dronning 
Blev hun fostret som spæd; 
I Fruerbuur hun lærte 
God Adels Skik og Sæd. 
Og da hun var saa deilig, 
Og da hun var saa god, 
Saa blev hun valgt at sidde 
Ved den unge Dronnings Fod. 


Det vared ikke længe 

Saa spired der frem 

Den lifligste Maiblomst 
Og duftede for dem; 

Og alt som den yndig 

I deres Vaar fremgik, 

Paa den de Begge stirred, 
Og saa mødtes deres Blik. 


Ung Strange vandrer eensom 
I Skov og i Lund, 

Han ændser ei at jage, 

Han lokker ei sin Hund. 

Og Frøken Ellen sidder 

Og sømmer Silken blød, 
Mens Haanden med Naalen 


Synker drømmende i Skjød. 

Han viste hende Høviskhed, 
Hvor som han kunde bedst; 
Han holdt hende Bøilen, 
Naar hun steeg paa sin Hest. 
Ud fra de rige Lokker 

Da mildt to Øine saae, 

Som Kornblomster smile 
Mellem guldgule Straae. 


Saa fra et Smiil de naaede 
Til et Haandtryk i Løn; 
Og Jomfruen modstod 

Ei Ungersvendens Bøn; 
Men hemmeligt de mødtes 
I slig Uskyldighed, 

At Himlens rene Engle 
Maatte juble derved. 


I Gurve Rosenhave, 
Paa Grønsværet stod 
En mægtig Kronhjort foldet 
Ved Lindetræets Rod. 
Did iled de Begge 
I Nattens Skygge hen, 
Den Hjort blev deres Løndoms 
Fortrolige og Ven. 
Hjortens Flugt. 14. Opl. 


Og-Tegnet, som i Nattens Mulm 
De brugte, hvergang 

De nærmed sig hinanden, 

Det var en simpel Sang, 

En jævn lille Vise, 

Uskyldig og glad, 

Som begge de to Hjerter, 

Der saa ofte den qvad: 


«Hvor tindrer nu min Stjerne? 
Hvor dølger sig min Skat? 

Dig søger i det Fjerne 

Min Sjæl ved Dag og Nat!» 

Og naar da Sangen toned, 

Den Hjort, lidt mindre vild, 
Vendte de brede Ører 

Og lyttede til. 


Tilsidst den blev saa taalig, 
At den sig klappe lod, 

Og naar sig Sangen meldte, 
Ved Jomfruens Fod 

Den lagde sig i Græsset, 
Saa hun i lystigt Mod 

Tidt hængte den om Halsen 
Sit kjæreste Klenod ; 


gl 
En Kjede med et Kors, 
Med Frelserens Billed paa, 
Af gyldne Led og Plader 
Og smykt med Stene blaae. 
Naar saa de maatte skilles, 
Hun med sin hvide Haand 
Igjen tog af dens Nakke 
Det dyrebare Baand. 


De troede sig saa dulgte 
Som Duer i Klippespalt; 
Men Øren har en Hofgaard 
Og Øine overalt ; 

Og Intet er saa svært, 

Om man er nok saa snild, 
At holde skjult for Verden 
Som tvende Hjerters Ild. 


Dog Ingen dem forraadte, 
Ei ublid Fortræd 
For Foden Stød dem lagde 


Eller skræmmed deres Fred. 


Man voved ikke Saadant, 
Thi han var stolt og kjæk; 
Man nænned ikke heller 
At volde hende Skræk. 

Hjem stævned da Kong Erik, 
I Hu var han saa gram; 
Ind drog han paa sit Gurve, 
Cg Ufred fulgte ham. 
Tilsøes for længe havde 
Han feidet paa Holsters Land: 
Liig Odderen, ei han kunde 
Faae Halen op af Vand. 


Han ændsed knap sin Dronning; 
Men til Bankett og Fest 

De useligste Karle 

Han samlede til Gjæst. 

Hvad Slet der var at finde, 

Det sad omkring hans Bord. 
Som Herren er, saa træde 

Og Svende i hans Spor. 


En Dag han sad og ganted 
Med dem ved fuld Pokal, 
Da traadte ind med Latter 
En Svend i Kongens Sal. 
Han meldte: «Herre Konge! 
Der staaer ved Borgeled 

En Tiggertøs, som ønsker 
Med Dig at tales ved. 

Hun loe kun, da jeg trued, 
For Pidsken ei hun løb, 
Og Hundene, jeg pudsed, 
De blev bange og krøb!» 
Kong Erik lystig tømte 

Sit Bæger da paastand: 
«Vi gad dog nok forfare, 
Om Os hun trodse kan!» 


Med Fjerbarett paa Isse, 

Med klingert Sværd ved Lænd, 
Strunk spanked gjennem Borggaard 
Han foran sine Mænd; 

Og udenfor ved Linden 

Paa en Græsbænk de saae, 

Halv støttet paa sin Albue 

Den Tiggerpige laae. 


Hun bar et pjaltet Skjørt kun, 
Nøgen var Fod og Arm; 

Stor Deilighed omgav dog 
Hendes Ansigt og Barm. 

Og det eneste Smykke, 

Hun havde, det var 

Af Guld en lille Slange, 

Hun i venstre Øre bar. 


66 
Hun rolig blev siddende, 
Og lod de Fødder smaa 
Sig sagte kun bevæge 
I grønne Græs og Straa. 
Om Halsen ringled Lokker 
Kulsorte som en Snog; 
To afgrundsmørke Øine 
Paa Drotten hun opslog. 


En Gysen overfoer ham, 
Hans Lød blev saa bleeg, 
Som i en Ruus fortumlet 
Tilbage lidt han veeg; 

Et Flammeblus saa atter 
Ham til Ansigtet steeg, 
Men ei en Lyd endnu 
Fra Læben sig sneeg. 


Da hvisked han: «hvad vil Du?» 
Man hørte knap hans Røst, 

Og heftigt under Fløilet 

Sig hævede hans Bryst. 

Men med Hovedet lidt hældet 
Taus til ham skotted hun, 

Og smilede og spilled 

Med Fingren paa sin Mund. 


ELIAS 
«Hvad vil Du mig?» gjentog han 
Med stirrende Blik. 

Da reiste hun sig langsomt 

Og vinked ham og gik 

Foran saa let og siirligt ind 

I tætte Rosenlund ; 

Han fulgte hende lydig 

Som en kjælen Skjødehund. 


Hvad der de talte sammen, 

Fik intet Øre hørt; 

Men de prægtigste Klædemon 

Hun snart saaes iført. 

Stærkt spraglede Farver 

Hun allermeest var huld; 

Saa bar hun Sort og Guult og Rødt 
Græsgrønt med Sølv og Guld. 


Hun Kjeder fik. og Spanger 
Og sølvspændte Skoe, 

Kun ingen. Ring i Øret, — 
Hun blev sin Slange tro. 

I lange Lindegyde, 

Som fra Borgen monne gaae, 
Hvor hist og her i Skyggen 
Hofsinders Huse laae; 


68 
I sidste Sted i Rækken, 
Som var saa siirligt bygt, 
Halv dulgt bag Rosenhækken 
Og med Billeder smykt, 
Hun sslumred meest om Dagen 
I sin yndige Bo, — 
Til Slummer havde Natten 
Ei synderlig Ro. 


Paa Jagt i grønne Skove, 
Ved Dands og ved Spil, 

Ved natlige Banketter, 

Hvor Glæden ret var vild, 
Paa eensomme Vandring 
Langs Gurve-Søens Blaae, 
Man Dorrit, som hun kaldtes, 


I Kongens Følge saae. 


Naar paa melkehvide Hoppe, 
Let bygget som en Hind, 
Hun traved hos hans Side 

I Skovens Tykning ind; 
Naar i friske Sommermorgen, 
I stille Rosenlund 

De hvisked Bryst mod Bryst 
Og sukked, Mund paa Mund; 


KE 

Naar de seilede paa Søen, 
Naar under Nattens Slør 
Han listed sig formummet 
Og svandt bag hendes Dør: 

I hende reent fortabt, 
Kun hende ændsed han, — 
Forsvundet af hans Tanke 
Var Dronning, Folk og Land. 


I Fruerbuur sad Dronningen, 
Mens Taaren lønlig randt; 
Med sine unge Møer 

Hun væved og hun spandt; 
Men intet Net hun knytted 
Saa stærkt og saa snildt, 
Der kunde atter fange 
Hendes flygtige Vildt. 


Saa gik en Høst og Vinter; 
Men da Kukkeren sang 
Igjen i Vaarens Løvsal, 
Hvor Daadyret sprang, 

Da faldt ung Dorrits Øie 
Paa Hr. Strange engang, 
Da bagom hendes Hauge 


Han vandred over Vang. 


70 
Heel tankefuld hun saae ham 
At søge ind i Lund, 
Iført den grønne. Kofte, 
Med Horn og med Hund; 
Ømt blev da hendes Hjerte, 
Som havde det længe blødt; 
Vel følte hun en Smerte, 


Men det smertede saa sødt. 


Ham fulgte hendes Tanke, 
Ham fulgte hendes Fred, 
Og hvor han siden dvæled, 
Der dvælede hun med, 

Og lokkede ham saa listigt 
Snart her og snart der, — 
Ei mærked dog Kong Erik 
Den bedragelige Færd. 


Thi, underligt at sige, 

Det lod, som hun var To: 
Paa samme Tid, hun sad 
I sin yndige Bo 

Og skjemtede med Kongen 
Har Mangen svoret paa, 
At hun var seet i Lunden 
Efter Strange at gaae. 


val 


Men Junker Strange trodsed 
Hendes Deiligheds Magt, 
Hans stolte Blik nedslynged 
Usigelig Foragt. 

Mat fra hans Hjertes Klippe 
Sank hendes Øines Skud, 
Thi han var reen som Sneen 
Og trofast mod sin Brud. 


Hendes Smiil og Sang og Dandsen 
Saa sommerfuglelet, 

Alt — Alt var forgjæves, 

Og tilsidst blev hun træt. 

Hun var som den, der svømmer 
Med stønnende Bryst 

Og af Brændingen kastes 

Igjen fra sikkre Kyst. 


Foragtet Elskov vender 

Sig saare snart til Had. 
Tidt Læben bittert rynkes, 
Hvor Smilet nylig sad. 

Sit Bytte Grumhed fanger 
Tidt udi Listens Væv, — 
Naar Ulv gaaer ud paa Rov, 
Lusker bagefter Ræv. 


72 
Saa dulgte hun sin Pine, 
Saa dæmped hun sin Harm, 
En”sikker Hævn hun fostred 
I sin" flammende Barm. 
Ak, hun behøved ikke 
At bruge megen List, 
Hun snart var paa Sporet 
Og Byttet hende vist. 


Som Ørnen let opdager 

To Duer i Klippespalt, 
Snart havde hun udspeidet 
De Tvendes Løndom alt. 
Hun havde seet dem mødes 
Ved Lindetræets Rod, 

Hvor fredelig og stille 


Den tamme Kronhjort stod. 


Hun selv, med qvalfyldt Hjerte 
I Nattens dybe Ro 

Jo havde hørt dem synge, 

De Nattergale to: 

«Hver Nat er vor Sommer, 
Dens Blomster ere vi, 

Naar Dagen den kommer, 


Er vor Sommer forbi!» 


15 

Det trykked Braaden dybere, 
Der pinte hendes Sind, 
Og snigende som en Slange 
Hun treen til Kongen ind. 
Hvor tindred da de Øine, 

" Hvor lokked Læben sød! 
Hun som en kjælen Killing 
Gleed hen paa hans Skjød. 


Saa tog hun om hans Hage, 
Hun stirrede ham ind 

Saa smigerfuld i Øiet 

Med Munden paa hans Kind, 
Og drypped Gift i Øret 

Ved sine lumske Ord; — 

Flux fandt de Vei til Hjertet — 
Op rasende han. foer. 


Som afsindig han fraaded, 
Og hvid som en Væg 

Han greeb sig med Haanden 
Om sit frodige Skjæg, 

Og mumlede sagte: 

«Ja, bort! ja, han maa bort! 
Saa fare han ad Helved 

Paa den kronede Hjort. 


(el) 


Hjortens Flugt, 14. Opl. 

Saa føre man Tøiten bort 
Fra Dronningens Buur 

Og evigt hende gjemme 
Bag Laas og bag Muur!» 
Saa stønned han stakaandet 
Og tumlede som ør. 

Da listed Dorrit sagte 

Sig ud af Kamrets Dør. — 


Den næste Dag man fritted, 
Man speided her og der, 
Men dem, som man søgte, 
Dem fandt man ikke meer. 
Hr. Strange var forsvundet, 
Og Frøken Ellen sad 

Ei meer i Fruerburet 

Og vævede i Lad. 


Man gik omkring uhyggeligt, 
Man hvisked tyst i Vraa, 

Med ænsgstelige Øine 

Man paa hinanden saae. 
Forsvundet var og Hjorten, 
Som græssed ved Lindens Rod; 
Man rendte og. begloede 

Den Plet, hvor før den stod. 

Dog snart ei meer der spurgtes, 
Hvor de Tvende blev af. 
Som Vindpust, der hvisler 
Over daggammel Grav, 
Er Menneskernes Tanker: 
De dvæle kun kort, 
Og skynde helst fra Smerten 
Og Rædselen sig bort. 


Men Dronningen, den fromme, 
Den elskelige Viv, 

Hun glemte dem ikke, 

Hun skjalv for deres Liv. 

Saa lod hun mig da stævne 

I sit Lønkammer ind; 

Der sad hun sorgnedbøjet 

Med Haanden under Kind. 


Jeg knæled ned og kyssed 
Paa Skjørtets Purpurflig. 

Da talte hun: «Hør, Folmer! 
Hvad jeg vil sige Dig! 

Du bære skal mit Lønbud 
Alt over Land og Sø, 

Du søge skal Hr. Strange 
Og den fattige Mø. 


76 
Jeg troer, dit Hjerte hader, 
Hvad der er grumt og slet; 
Jeg veed, at Du er freidig 
Og lystig og let. 
Hvis Du mig nu kan bringe 
Min Smerte Lægedom, 
Jeg naadig vil Dig skjenke, 


Hvad Du beder mig om!» 


Hos mig bar altid Qvinden 
Den allerførste Priis; 

Og Dronningen, hun er deilig 
Som Eva i Paradis! 

Jeg svoer: «Dem vil jeg søge, 
Og jeg skal finde dem!» 

Og trykked atter Læben 


Paa Kjolens Purpurbræm. 


Jeg mener, megen Talen 

Den baader ikke stort. 

”Med Strængeleeg paa Ryggen, 
Strax ud af Borgens Port 

Gav jeg mig da paa Vandring, 
Som tidt jeg pleier van; 

Jeg gjæsted By og Bonde 

Og Borg og Riddersmand. 


77 
Hos Munkebrødre sorte, 
Hos hvide og hos graae, 
Ved fine Frueklostre 
Jeg bankede paa; 
Men Ingen kunde sige 
Mig af det svundne Par, 
Fra hver en Port mit Øre 


Jeg lige tomt udbar. 


Ei vender jeg tilbage, 

Mit Ord jeg løse maa, 

Om saa til Verdens Ende 
Min Fod skulde gaae, 

Om saa den ikke standsed, 
Før i min Grav jeg gik!» 
Her taug den unge Sanger 
Med et spørgende Blik. 


Men stum sad den Møller, 
Ei noget Svar der lød; 
Forlegen Anna stirred 
Paa Humlen i sit Skjød. 
De Væven saae, men voved ei 
At gribe Traaden fat, — 
Forlængst alt havde Hjort 
Sin mørke Krog forladt. 

sø 


lå 
Nu Alle var bortgangne, 
Nu Alt omkring ham sov. 
I Møllen, medens Hjulet 
Brusede høit i Skov, 
Han tænkte paa med Smerte, 
Hvad Sangeren fik fortalt; 
Han vilde ei forraade, 
Hvor godt han vidste Alt. 


Fra Klostret Morgenklokken 
Fjernt over Bugten klang; 

Da stod den unge Sanger 

Alt rustet til sin Gang. 

Han lystigt kyssed Anna, 

Tog Mølleren i Haand; 

Snart svandt bag Krat hans Pudel 
Og hans flagrende Baand. 

Gulitza. 


Novemberstormen havde sig 
Til Borgleie lagt; 

Nu havde den faaet Bugt 
Med Skovens sidste Pragt. 
Paa Høien stod ung Strange 
Og stirrede did ned, 

Hvor hen i Sø sig strakte 
Det lange, smalle Fedd. 


Der dvæled tidt hans Tanker; 
Thi Folmer Sangers Ord 
Ham havde tændt en Stjerne 
Og ført paa Haabets Spor; 
Nu hos den gamle Qvinde, 
Som hused hist bag Klint, 
Han vilde hente Nøglen 

Til sit Livs Labyrinth. 

Gulitza maatte vide, -— 

— Saa bares det ham for, — 
Til Løsning og til Frelse 

Det kraftigste Ord. 

Saa steeg han ned ad Skrænten, 
Fra Krattet, i det Frie, 

Og vandred ud paa Fedd 

Ad lidt betraadte Sti. 


I Skov snart Veien slynged sig, 
Og snart langs lave Strand, 
Den hæse Maage svæved 
Henover dunkle Vand. 

Klar hængte Taagens Draabe 
Paa sorte Tjørn ;og Green, 

Kun søvnigt leged Voven 

Med Strandens Tang og Steen. 


Men fjernt, hvor Pynten slipper, 
En Røg steeg mod Sky; 

Der øjnede han Hytten 

I Buskenes Ly. 

Af Steen og Mos var Væggen, 
Dens Tag af bleget Tang; — 
Der standsed han og lytted 

Til den sælsomste Sang. 

Snart var det en tungsindig, 
Forsørget Qvinderøst, 

Der ret vil aande Smerten 
Af et fortvivlet Bryst. 

Snart lød det som en Jubel, 
Uhyggelig og stærk, 

Liig Afgrundens Hilsen 

Paa Ondskabens Værk. 


Han nærmede sig Hytten; 
Men udenfor han saae 

En stridhaaret Ulv 

Ved Tærskelen at staae; 

Dog næppe fik den Øie 

Paa ham, saa foer den ind, — 
Og strax i Døren viste sig 


Den vendiske Qvind. 


Det rige Haar, liig Panden, 
Var bleget og hvidt; 

Om Kinderne og Skuldren 
Det hængte vildt og stridt. 
Ud fra de sorte Øine 

Kun matte Straaler skjød, 
Som i den hvidgraae Aske 
Fra en halvslukket Glød. 

I sine brogede Pjalter 

Hun neied dybt mod Jord 
Med Hænderne for Brystet, 
Og mæled disse Ord: 

«Jeg vidste af dit Komme, 
Før Du dit Hjem forlod; 
Jeg saae Dig tidt i Drømme, 


Du faure, unge Blod! 


Jeg kjender nok din Adel, 
Som har sig fjælet bag 

Den hvide Møllerkofte; 

Jeg saae din Skjebnes Slag; 
Jeg veed, hvad Du vil spørge, 
Og jeg skal give Svar! 

Kom, sæt Dig her paa Stenen, 
Ei bedre Stol jeg har. 


Det Vredens Barn, jeg fødte, 
Blev ogsaa din Fordærv; 

At frelse Dig og Dine 

Er vel mit sidste Hverv!» 
Forventningsfuld ung Strange 
Tog Plads paa breden Steen; 
Selv hun paa Huk sig satte 
Med Skjørtet om sine Been: 

«Jeg stammer fra en Høvding 
Hisset paa Lante Ryn!» 

— Stolt tindred hendes Blikke 
Under de sorte Bryn, — 

«Er Dagen klar og skyfri, 

Fra Eders Jomfruland 

Min Hjemstavns hvide Klipper 


Heel grant, man øine kan. 


Min Fader var kun Fisker, 
Og da han var død, 

Sig satte paa vort Dørtræ 
Baade Fattigdom og Nød. 

Men frisk og vild som Fuglen, 
Der flagrer over Sø, 

Jeg voxte op og blev til 

Den deiligste Mø. 


Med andre unge Piger 

Jeg legede ved Strand, 

Vi streed med Steen, vi svømmed 
Omkap i salten Vand. 

Om Sommeren vi dandsed, 

Bandt Krandse og sang; 

Vi knytted Net og Ruser 


Den Vinteraften lang. 

Min Moder da fortalte 

Om Kamp og Fægterspil, 

Om hvordan det ved Fester 
Og ved Offere gik til. 

Hun lærte mig i Løndom 

Heel mangen kraftig Kunst; — 
Saa leved jeg og stolede 


Paa Gudernes Gunst. 


Du mener vel, at Korset 
Staaer fast i Venders Land? 
Det rokker end som Sivet, 
Der plantet er i Sand. 

Nei, hemmeligt, men kraftigt 
De gamle Guders Hær 

End vogte vore Strande — 
Og Mørkets Gud især. 


Dybt i den hvide Klippe, 
Hvor den hvælver sig huult, 
Hans pragtfulde Tempel 
Ligger sikkert og skjult. 

End bringe der hans Præster 
Ham natligt Offer frem; 

Om Dagen er de Bønder, 

Og Ingen kjender dem. 

I mørke Løvfalds-Nætter, 
"Naar Stormen tuder ret, 
End slagtes Tyr og Orne 
For en lykkelig Dræt. 
End dandses der i Vaaren 
Om de hellige Træ'r; 

Den sorte Gud der bringes 


Hvert Aar en Jomfru skjær. 


Hun være maa af fornem, É 
Af ældgammel Æt, 

Og deilig af Skabning, 
Uden Lyde eller Plet. 

Hun til hans Tempel føres, 
Som var det hendes Grav. 
Man aldrig faaer at vide, 


Hvor hun er blevet af. — 


Jeg laae ved Moders Side 
Og sov en Sommernat; 
Da vaagned jeg i Rædsel, 
Da greeb man mig fat. 
De stoppede min Mund, 
De dæmpede mit Skrig; 
Ud bar de mig af Hytten, 
Indhyllet som et Liig. 

Jeg følte. jeg blev baaret 
Gjennem Moser og Vang; 
Jeg hørte, Skovens Susen 
Over mit. Hoved klang. 
De bar mig op ad Fjeldet, 
Tungt aanded deres Bryst; 
Havét snart mig hilste 
Med sin dundrende Røst. 


Saa gik det ned ad Bakke, 
Som dybt i en Dal, 

Og Luften, jeg indaanded, 
Blev saa underlig sval. 

Da endelig de standsed, 

Ned blev jeg sagte lagt, 

Mit Slør blev bortrevet, 

Og jeg saae — hvilken Pragt! 


Med Purpurtepper tjeldet 
Var den hvælvede Hal; 

Og Gulvet sammenføiet 

Af sleben Muslingskal. 

De røde Lamper dufted 
Som Rosens første Suk, 
Mens Røgen op sig hvirvled 
Mod Loftets runde Glug. 

Paa Gyldenstykkes Hynder 
Og Odderskind jeg laae; 
Men jeg var heel alene, 

Ei nogen Sjæl jeg saae; 
Jeg øjined ingen Døre 

I den runde Klippehal, 
Kun lige for mit Leie 

Sig hvælved en Portal. 


Forsigtig jeg mig listed 
Derhen, og stirred ned. . 
Det var et Svælg, et aabent 
En Afgrund sort og bred; 
Jeg dybt dernede hørte — 
Mens svimlende jeg stod — 
Hvor ind i Grotten bruste 
Den vilde Havets Flod. 


Da lød en sagte Raslen, 
Forfærdet saae jeg om! 

Frem bag de Purpurtepper 
To Skikkelser der kom. 

Og det var tvende Qvindeér, 
I Slør fra Top til Taa. 

De toede mig, de salved mig, 
De klædte mig paa. 

I mine sorte Lokker 

Blev snoet Corallen rød; 
Den søgrønne Silke 

Om mine Hofter flød; 

Om Midien trende Gange 
Guldkjeden de vandt; 

De kyssed paa min Kjortel 
Og neied og forsvandt. 


Saa var jeg atter ene, 

Det gjøs i mit Blod. 

Et dækket Bord jeg øined, 
Som under Lampen stod, 
Med Honningbrød i Skiver, 
"Bestrøet med Valmukorn; 
Og Viin, den røde, hvide, 
Blinked i gyldne Horn. 


Med skjælvende Hænder 
Af Kagen lidt jeg brød; 
Den flammende Viinmost 
Til mit Hjerte sig gjød. 
Da sluktes Lampens Lue, 
Og Intet meer jeg saae. 
Jeg famled til mit Leie 
Og kasted mig derpaa. 

Ned i de bløde Hynder 
Jeg trykkede min Kind, 
Og Bølgens Klang fra Dybet 
Mig snarligt lulled ind. 
De yndigste Syner 
Omgjøglede min Barm, — 
Da blev jeg atter vækket 
Af en favnende Arm. 


Af glødende Læber 

Tillukket blev min Mund, — 
Da vaanded sig og sukked 
Min Sjæl i Hjertets Grund! 
Jeg aned, det var ham 

Med det frygtelige Navn, 

Jeg vidste, det var Guden, 


Der tog mig i Favn. 


Tre Maaneder, tre Uger, 
Tre Dage saa hengik, 

Men aldrig noget Levende 
At skue jeg fik. 

I Tempelet alene 

Og smykket som til Fest 
Om Natten kun jeg modtog 
Den rædsomme Gjæst. 

Engang jeg laae og slumred 
I den bælmørke Nat, 
Jeg vaagned op i Rædsel, 
Man atter greeb mig fat. 
Man førte mig af Klæderne, 
Og nøgen, som jeg var, 
Hen til den dybe Fjeldport 
Ved Dybet de mig bar. 


Der stemmede de op 
Den afskyeligste Sang, 
Frygteligt fra Klippernes 
Hvælving det klang. 

I rædselfulde Jubel, 

Fra Portens skarpe Rand 
De ubønhørligt styrted 
Mig i det sorte Vand. | 


Jeg sank i Bølgens Fraade, 
Men dukked atter op. 

Var det en Gud, mig frelste? 
Usaaret blev min Krop. 

Jeg brugte uvilkaarligt 

- Mine Årme, mine Been, 

Og fik saa fat i Mørket 

Paa Klippens vaade Steen. 

Dybt drog jeg efter Veiret; 
Men Hjertet end holdt Stand. 


Med Haand og Fod jeg stræbte 


Gjennem bølgende Vand; 
Langs Grottens steile Vægge 
Jeg følte mig for, ”= 

Alt svandt i det Fjerne 

De Præsters vilde Chor. 


Da kom jeg til en Krumning, 
Frem dæmred noget Lyst, 
Og atter vaagned Haabet 

I mit sukkende Bryst. 

Vel bredere blev Svælget, 
Meer voldsom Bølgens Vægt, 
Jeg kjæmpede dog modigt 
Og skjemmed ei min Slægt. 


Jeg naaede Grottens Munding 
I den beegsorte Nat, 

Jeg søgte hen til Bredden, 
Hvor den var mindre brat. 
Der kravlede jeg opad 

Og satte mig i Mag, 

Hvor Klippen over Søen 
Udskjød sig som et Tag. 

Der sad jeg da i Mulmet 
Ved det brølende Hav, 
Til Daggudens Stjerne 
Sig hæved af sin Grav. 
Da øined jeg en Fisker, 
Jeg vinked ham til Land; 
Han tøved angst, og snart jeg saae, 


Det var en christen Mand. 


Thi hellig Antons Billed 

Var skaaret i hans Stavn; 
Han korsed sig og hilsed 

I den Herre Jesu Navn. 

Jeg gjengav ham hans Hilsen; 
Da tog han mig ombord, 

Og hyllet i hans Kofte 

Med ham jeg hjemad foer. 


Hans Qvinde gav mig Klæder, 
Og i hans stille Bo 

Mit Legem sanked Kræfter 
Og mit Hjerte fik Ro. 

Da saa engang den Fisker 

Til Videslet drog, 

Herhid i Baaden med sig 


Han venligt mig tog. 

Her under disse Bøge 
Mit Fristed da jeg fik. 
De Fiskere, de Bønder 
Mig gave Mad og Drik. 
Jeg læged deres Køer, 
Jeg signed deres Garn, 
Og her i denne Hytte 
Jeg fødte Gudens Barn.» 


Her reiste sig Gulitza 

Fra Tuen, hvor hun sad. 

I hendes Aasyn maled sig 
Det grusomste Had. 

Stærkt blussed hendes Kinder, 
Hun rynked sine Bryn; 

I Øiet funkled Ilden 

Saa skarp som et Lyn. 


Den nøgne Arm hun strakte, 
Hun stamped med sin Fod 
Og knytted sine Næver: 
«Hun er mit Kjød og Blod, 
Men Aanden er en Djævels! 
Den Qval Du aner ei, 

Naar Moderen maa hade 

Sit Barn! Den kjender jeg! 

Da hun, for tidlig moden, 
Sit Ledebaand forlod, 
Hun yppig blev, som Ranken, 
Der fostrer Druens Blod. 
Hvor hun sit Øie fæsted 
I Hytte eller Huus, 
Der vakte hun, som Druen, 


Vild Svimmel og Ruus. 


Hun eier fra sit Udspring 
Den frygteligste Magt. 

Mig har hun forgjort 

Og i skjændig Trældom bragt; 
Jeg er ei meer min egen, 

O, Forsmædelse og Skam! 
Her maa jeg stundom vandre 
I den fæleste Ham. 


Hun deilig er som Dagen, 
Men Nattens Gud har tændt 
Sine vildeste Flammer 

I hendes Barm og vendt 
Fra Lyset og fra Himien 
Vellystigt hendes Hu, 

Og hvor hun blot sig viser 


Fremspirer Sorg og Gru. 

Hvor hendes Magt sig dølger, 
Ei sagde mig min Kunst; 
Den maa, den skal forsvinde, 
Som for Sol en Taagedunst; 
Du — Du kan hende trodse, 
Din Haand og Hu er reen, 
End har Du aldrig syndet, 
Og Du elsker kun Een. 


I Kongens Hjerte Rhitra 

Har tændt den vildeste Brand, 
Og hun er mere Hersker 

I Borg og Land end han. 

Men aldrig skal hun mere 
Udpresse Suk og Graad, 

Hvis mig Du nu vil høre 

Og lyde mit Raad. 


I Møllen dvæl, til Du har hørt 
Den rette Time slaae; 

Til Kongens Borg Du atter 

Da lønligt drage maa. 

Der gribe Du en Ugle 

St. Hansnat, og tyst 

Lad skjære ud dens Hjerte 

Af det loddækte Bryst. 

Saa see Du til at stande 
Ved hendes Seng en Stund, 
Naar Søvnens Gud har lukket 
Hendes Øine og Mund; 
Læg Hjertet da, det røde, 
Tæt under hendes Barm, 
Hvor Blodets Kilde syder 


Til Venstre vild og varm. 


Tag hendes Haand, den Høire, 
— Hun vaagner ei derved — 
Og tryk den mod dit Hjerte, 
Bøi sagtelig Dig ned, 

Og spørg! — Da maa hun svare, 
Hun tvunget er dertil; 

Hun maa Dig aabenbare 

Alt, hvad Du vide vil. 


Hun maa sig selv nedstyrte 
Fra Høiden, hun har naaet; 
Da blomstrer Fred og Glæde 
Af den Sorg, hun har saaet. 
Saa fast hun maa sig hilde 
I sit eget lumske Garn, 

At Du kan hende knuse, 
Mit usalige Barn ! 

Hver Taare da gjengjældes, 
Som hun fik udøst, 
"Da hæves og min Trældom, 
Og Lænken bliver løst, 
Som hidtil mig i Jammer 
Og Elendighed bandt!» 
Med Strenghed mæled Strange: 
«Siig, Qvinde! er det sandt?» 


Vildt slog sig da Gulitza 

Med Næven for sit Bryst, 

Et Skrig hun udstødte 

Og vendte sig mod Øst: 

«Ved ham, der rider Hesten 
Saa skinnende hvid, 

Jeg sværger — ja, ved Hende, 
Der er frugtbar og blid» — — 


«Hold inde!» raabte Strange, 

«Du veed, jeg ikke troer 

Paa dine falske Guder, 

Ved hvem din Læbe svoer!» 

Som lynslagen, Qvinden 

Nedsegnede til Jord, 

Hun vreed sine Hænder, 

Og saa tog hun til Ord: 
Hjortens Flugt. 14. Opl. 

«O, hjælp mig da Du milde, 
Du rige Herre Christ ! 

Dig vil jeg nu tilhøre, — 
Saa troer han mig dog vist. 
Dit Kors det vil jeg bære 
Under et helligt Tag, 

Dit Navn det vil jeg prise 
Ved Nat og ved Dag. 


Ved Susaae hist der ligger 
Et Huus med Taarne paa, 
Dag og Nat derinde 

De fromme Qvinder gaae; 
Der vil jeg ydmygt tjene, — 
Ved Ham, som hersker der, 
Jeg sværger Dig, at Sandhed 
Min Mund beretted her!» 


«Velan», gjensvared Strange, 
«Jeg vil vove, Dig at troe. 
Guds Engle Dig ledsage 

Til Hjertefred og Ro! 

Gud signe din Beslutning ! 
Gak trøstig did og bring 
Til Klostrets fromme Moder 
Kun denne lille Ring. 

Hun. venligt vil modtage 

Dig og mit Vennepant; 

Hun hjælper Dig at løse 
Hver Lænke, som Dig bandt. 
Der skal Du Dig afføre 

Det Vanhelliges Dragt, 

"Og ydmygt søge Frelsen, 
Hvor Frelsens Skat er lagt!» 


Med taarefyldte Øine 
Gulitza Haaret slog 
Tilbage fra sin Pande " 

Og Natten blev såa lang; 
Midvinterens Storme 

Deres vilde Jubel sang. 

De graasorte Skyer 

Af Havet vælted op, 

Og Sneen fyldte Vei og Sti 


Og laae paa Bøgens Top. 

Snart Isens klare Lænke 
Det store Vandhjul bandt. 
Ung Annas Sind kun Hvile 
I sine Drømme fandt. 

Hr. Strange, utaalmodig, 
Fra Stuens lune Vraa 

Lod sine Tankers Række 


Saa vide Veie gaae. 

Jørgen øg CAnna. 


Naar Bækken risler lystig 
Og Skoven den er grøn, 
Naar Duen bygger Rede 
Og kurrer i Løn; 

Naar blaae Violer vaagne 
Og Kukkeren gjør Larm, 
Da vækkes ogsaa Haabet 


I mangen sorgfuld Barm. 


Da stiger op i Stammen 
Den luttrende Saft, 

De sittrende Qviste 
Fornemme Vaarens Kraft, 
Og fløielsbløde Blade, 
Smaragdklare Skud 

Af glindsende, springende 
Hylstre foldes ud. 

Den venlige Vaarluft 

Fik og gjort Anna blød; 
Rask rulled hun sit Sytøi 
Tilsammen paa sit Skjød. 
Sit Solklæde tog hun 

Af Skabet hist paa Væg, 

Og fyldte saa en Haandkurv 
Med Brød og med Æg. 


En Huulvei sig krummer 

Fra Skoven ned mod Strand, 
Forbi Vildbanegaard 

Langs det sqvulpende Vand. 
Der vandrede nu Pigen 

Saa tankefuld i Sind; 

Saa steeg hun op ad Skrænten, 
I St. Antons Kloster ind. 


Den gamle Portner gav hun 
Den Skjenk, som hun bar. 
Ind traadte hun i Kirken, 
Hvor Solen straaled klar. 
Dybt for det Allerhelligste |. 
Hun neied sig mod Jord 

Og korsed sig og nærmed sig 
Til Munkenes Chor. 

Ned faldt hun paa sit Ansigt 
Og inderligt hun bad; 
Saa knæled hun ved Stolen, 
Hvor Broderen sad. 
Hun bøied sig mod Gitteret 
Undseelig og lod 
Sin Sorg gaae til et Hjerte, 
Som Sorgen forstod. 


Men hvad de 'Tvende taled, 
Det hørte kun Den, 

Hvis Villie sparer Myggen 
Og veirer Verdner. hen. 

Da Pigen saa sig reiste, 

Der perled Taarer frem; 
Sød Veemod og Fortrøstning 
Sig speiled i dem. 


«Jeg Jørgen skal tilgive!» 

Det hvisked i hendes Bryst, 
Mens atter hjem hun vandred 
Langs den solvarme Kyst. 
«Men ham til Mand at tage, 
Det blev mig ei paalagt,» — 
Her nikked hun lidt trodsigt — 


«Jeg ta'r mig vel iagt!» 

«At glemme Ham, den Anden, 
Mig falder ikke svært. 
Mit Sind ei kan begjære, 
Hvad en Bedre er kjært. 
Ak, hvor det dog er sælsomt! 
For mig er Alt forbi!» 
Saa sukked hun og vendte 
Sit Fjed til Skræntens Sti. 


Den Vaardag var saa lummer, 
Og Pigen var saa træt. 

Heel mødig steeg hun over 
Paa Skovstentens Bræt; 

Og da hun under Skyggen 

I Eensomheden stod, 

I Græsset mat hun segned 
Ved Bøgetræets Rod. 


Smaablomsterne de vugged 
I Vaarvinden blid. 

De klare lyse Grene 
Vinked Slummeren hid. 
Den kom da ogsaa listende 
Paa hendes Øielaag; 
Bagefter fulgte Drømmens 


Forvirrede Tog. 

Først saae hun Rhitra dandse 
Saa deilig, men saa vild; 

Fra hendes Øine lyned 

Den fortærende Ild; 

Og Jørgen hende fulgte 

I Skovens Mørke ind; 

Der stod de Bryst mod Bryst 


Og Kind lagt til Kind. 


Da sank i hendes Hjerte 
Paany det hvasse Sting, 

Da løb hun forvildet 

Paa en Hede omkring. 

Der mødtes hun med Hjort, 
Men han ændsed hende ei; 
Sidst kom dog Folmer Sanger 
Og viste hende Vei. 


Dernæst hun sad i Møllen, 
Men Skinsygens Harm 
Den voxte som en Malurt 
Ud af hendes Barm; 

Den døved hendes Sandser, 
Den skyggede saa tæt, 

At ei hun øined Jørgen, 
Der vanked bleg, forgrædt. 


SE ERE rs 

Brat hende Drømmen førte 
Igjen til grønne Skov. 
Hun syntes — som det var — 
At hun laae der og sov. 
Men mellem Lundens Stammer 
Sig væltede frem 
Et Hav af klare Skyer 
Og tilslørede dem. 


Med Eet sig Skyerne skilte 
Og glimrende blev Alt; 

I den aflange, klare, 

Dybt himmelblaae Spalt 
Den høie Naadens Dronning, 
Den rene Jomfru staaer, 
Paa Armen har hun Sønnen 


Og Stjerner om sit Haar. 


Der straaled ud om hende 
En unævnelig Glands, 

Af tusind Englehoveder 
En fyldig Rosenkrands ; 
Hun fæstede paa Pigen, 
Der slumrede paa Jord, 
Veemodig disse Øine, 


Hvor Velsignelsen boer. 

Hun løftede sin høire 
Ømt advarende Haand, 
Og talede til Pigens. 
Tvivlomspændte Aand: 
«Du mener at tilgive? 
Du gjør det ikke heelt! 
Forladelsen Du deler, 
Som dit Hjerte Du fik deelt! 


Tilgiv ham heelt! Sin Brøde 
Har han angret og fortrudt, 
Med ærlig, kraftig Villie 

Jo Syndens Lænker brudt. 
Jeg bad for mangen Synder 
Og førte ham paa Vei, — 
Siig, Anna! vil Du være 

Nu mere streng end jeg?» 


Hun taug. Men tusind Stemmer 
Langt inde fra Paradis 

Sang til den hellige Jomfru's, 
Den rene Moders Priis. 

Bort svandt den rige Glorie, 

Og Englechorets Lov 
Forstummed, og Anna vaagned 


I den lysegrønne Skov. 

Med heftig Hjertebanken, 
Bevæget, men dog glad 
Til Bøgens Rod hun læned sig 
Og eftertænksom sad. 
Sit blonde Hoved lagde hun 
Til Siden lidt, og saae 
I Veiret, som naar Duen 


Speider i Himlens Blaae: 


«Det var de samme Ord jo, 
Som Munken fik mig sagt, 
Det var den ædle Sæd, 

Han i mit Sind fik lagt; 

Men Hun, den Høijitvelsignede, 
Liig Solens hulde Magt, 

Til Liv og til Blomstring 

Det døde Frø har bragt.» 


Op sprang hun fra Græsset, 
Tog Kurven paa sin Årm; 
Let løb hun henad Stien 
Saa blussende og varm; 

Og då hun saae sin Fader, 
Hun sank i hans Favn, 

Og hviskede undseelig 
Hiint dyrebare Navn. 

Glad trykked hende Mølleren 
Til Faderhjertet tæt, 

Tog hende under Hagen 

Og hvisked: «Det var Ret!» 
Da straaled hendes Øie, 

Som før saa tidt var vaadt, 
Og saa blev Jørgen hentet, 
Og saa var Alting godt. — 


Den Møller var snart paafærde; 
Han sendte Budskab hen 

Til alle gode Grander, 

Til Frænde og til Ven, 

I Roholt og i Faxø, 

I Axelhoved Sogn. 

Da kom der hid til Møllen 
Heel mangen pyntet Vogn. 


Alt efter bedste Evne 

De bragte Føring strax 

Af Æg og Melk og Smør og Høns 
Og andre gode Slags. 

I Stue, Lo og Lade 

Blev dækket Bord ved Bord, 

Og Væggene behængte 

Med Grønt og Blomstersnor. 

De lattermilde Piger 
Smykked den væne Brud, 
Stolt blev hun udstafferet 
Med røde Silkeskrud. 
Det blonde Haar opstrøget, 
Strunk sad hun paa sin Stol 
Med Baand og Nakkestykke 


Og skinned som en Sol. 


Hun løftet blev i Vognen, 
Rask Skaren foer afsted 

Tii Kirken over Mark og Eng 
Igjennem Lund og Led. 
Foran, bagefter fulgte 

I broget Række lang 

Tilhest de unge Karle 

Med Pidskeknald og Sang. 


Blandt dem reed ogsaa Strange; 
Og da de saa kom hjem, 

Og Folket vel var bænket 

Og Skafferne bar frem 

De store Suppeskaaler, 

Det høie Sulefad, 

Da gik han om og skjenked 
Dem ØI til deres Mad. 

For Enden af Brudebordet 
De Spillemænd fremgik, 

Med Trommer og med Piber 
De gjorde skjøn Musik. 

De Stoddere sig flokked 

Om Møllerens glade Huus, 
De bleve alle qvægede 

Af Fad og af Kruus. 


Da Dugen var borttaget, 
Endnu ved høilys Dag 
Rask traadte udi Dandsen 
Det hele Bryllups-Lag. 

Der dandsede først Strange 
Med den blomstrende Viv, 
Eia, hvor slog han siirligt 


Sin Arm om hendes Liv! 


Det vared dog ei længe, 

Saa blev han klappet ud, 

" Thi Alle vilde dandse 

Med den vakkre, unge Brud. 
Hun gik fra Haand til Haand; 
Mens veemodig i Sind 

Ung Strange sad paa Bænken 


Under den grønne Lind. 

Da lød et Raab: «I Løkken 
Et prægtigt Dyr der staaer 

Og græsser i den unge Rug!» 
Da stimled ud af Gaard 

En Mængde for at see det; 
Men Mølleren raabte: «Hjort! 
Spring ud, min Søn! til Dyret, 
Og see at faae det bort!» 


Som vakt af dybe Drømme 
Ved Møllerens Ord, 

Sprang Strange op fra Bænken 
Og ud i Marken foer. 

Han dem tilbage vinked, 

Som vilde følge med, 

Og ene gjennem Skoven 

Til Løkken løb han ned. 


I grønne Rug der græssed 
Det stolte Dyr i Ro, 

Det bøiede sin Nakke 

Med lodne Spidser to; 

Sin ranke Hals det reiste, 
Det spored og blev vaer, — 
Halv skjult i sin Manke den 
En gylden Kjede bar. 

Forsigtig standsed Strange 
Som en erfaren Mand; 
I Brystet hamred Hjertet, 
Han næppe aande kan. 
Det er hans Lykkes Vidne! 
Det er hans gamle Ven! 
Det er hans lette Ganger, 


Han kjender den igjen! 


Han nærmede sig Agren 
Med vaersomme Skridt; 
Han fløitede den Vise, 
Som den hørte saa tidt; 
Da vendte den sit Hoved, 
Den gik og den stod, 

Saa vexlede den atter, — 
Og Strange fatted Mod. 


Sin Sang han atter fløited, 
Og med lydløse Fjed 
Han under Vinden sneeg sig 
Langs Buskene ned. 
Da øinede ham Hjorten 
Saa nær — og med et Sæt 
Forsvandt den for hans Blik, 
Hvor Krattet var tæt. 

Men Junkeren bagefter 

I den løvrige Skov! 

Det var ham, som hans Lykke 
Var bundet til dens Klov. 
Han som en kyndig Jæger 
Forfulgte snildt dens Spor; 
Snart Begge var forsvundne, 


Hvor Eensomheden boer. 


115 


Zkovbroderen. 


Den korte, lyse Mainat 
Over Skovens dunkle Træ'r 
Var draget hen saa sagte, 
Og i dæmrende Skjær 

End tindred Morgenstjernen, 
Mens høit i Luften hang 
Den usynlige Lærke 

Som en Klokke, og klang. 


I Skoven var der stille, 
Kun, som i Børneleeg, 
Den fjerne Kukker lokkede 
For Solen, som steeg. 

Men lidt efter lidt 

Kom der flere Stemmer til, 
Og Dagmoer blev hilset 
Med det fulde Orgelspil. 

Paa Hældet af en Bakke 

Den ædle Junker laae. 

Med taarefyldte Øine 
Smaablomsterne paa ham saae. 
Stærkt drog han efter Veiret, 
Med Ryggen mod en Rod; 

Ild sittred i hans Pande, 

Og mødig var hans Fod. 


Den halve Nat han havde fulgt 
Hjorten paa dens Flugt; 
Tilsidst da Skov og Mørke 

Sig havde om dem lukt, 

Han havde sluppet Sporet, 

Og langt fra By og Huus 

Han segnet var i Lyngen, 


Fortumlet som af en Ruus. 


Det var den Feberhede, 

Som brænder i vort Blod, 

Naar paa Liv og Død vi kjæmpe, 
Og Lykken er imod. 

I dugfulde Lyngbusk 

Han kjølede sin Kind; 

Da klang en Bedeklokke 

Huldt gjennem Skoven ind. 


"Han lagde ydmygt Panden 

Han folded sine Hænder, 


Han hbøied sine Knæe, 


Mod det skyggende Træ. 
Heel trøstet han sig reiste, 
Og fulgte Klokkens Klang; 
Gjennem Skovbakkens Buske 


Han baned sig en Gang. 


Dernede i Dalen, 

Hvor der løber en Sti, 
Hvor der risler en Kilde 
Og skynder sig forbi, 
En Skovbroders Hytte, 
Med spidse Tag af Straa, 
I Ly af et vidtgrenet 
Egetræ der laae. 


Over Hytten hængte Klokken 
I den knudrede Green; 

Om det buede Vindve 

Og paa Murens røde Steen 
Sig Vedbend havde flettet 
Til et yppigt Bladelag; 

Paa Pinde under Tagskjæg 
Sad Duer ved deres Slag. 

Et Billed af vor Frue 

Var naglet i Træets Bark; Å | 
Ved Siden af et Seilskib — ig 
Var det vel Noahs Ark? 

Ved Roden paa en Mosbænk 
Den Skovbroder sad 

Med foldede Hænder, 

Og det lod, som han bad. 


Hvidt var hans Haar om Nakken, 
Men Alder og Natur 

Hans Isse havde raget 

En anseelig Tonsur. 

Men var end Panden skaldet, 
Han lige stolt den bar, — 

Det kunde han! — thi smykket 
Den var med ædle År. 


Om brede Skuldre lagde sig 
Den brune Kuttes Læg; 

Ned over Brystet naaede 
Hans sneehvide Skjæg. 

Dybt under Brynets Buer 
To hvasse Øine laae — 

Ei! hvilken mægtig Reisning, 
Hvis op han vilde staae! 

En gammel Eg han ligned, 
"Som Kampestenen fast, 
Med løvrige Grene 
Og" knudret Knort og Knast, 
Der eensom staaer paa Sletten, 
For hver en Storm et Rov, 
Den sidste ædle Levning 


Af en stormægtig Skov. 


Paa Stien traadte Strange 

Og henad Planken raae, 

Som over Kildens Rende 
Mellem Glemmigeier laae. 
Det var ham som en Indgang 
Til et forjættet Land. 

Da løftede sit Hoved 


Den ærværdige Mand. 


Sit faste Blik han rolig 

Paa Ungersvenden slog, 

Og fulgte ham opmærksomt 
Ved hvert et Skridt, han tog. 
Saa reiste han sig langsomt 
Op fra sin Hvileplads, 

Og spurgte med en kraftig, 
Dybt dundrende Bas: 

«Velkommen Gut! og hvem er Du?» 
Hr. Strange stille stod, 
Hans Øie maalte Kjæmpen 
Fra Isse og til Fod. 
«Jeg hedder Strange Nielsen, 
Mig skjemmer ej mit Navn!» 
Da aabned ham den Gamle 


Paa eengang sin Favn. 


Han trykked ham til Hjertet 
Saa Ungersvenden nær 

I det kraftige Favntag 
Havde mistet sit Veir. 

«Det Aasyn før jeg skued, 
End mindes jeg det grant, 
Men det er længe siden, 
Gud bedre det såasandt! 


Min Ven var han, Niels Strangesøn 
Til Ørum og Hyllerslev; 

Os skilte Døden tidligt, 

Men Mindet hos mig blev. 

Jeg hedder Peder Skjægge, 

Til Jernskjæg blev det vendt; 

De vendiske Hunde 


Det Navn ret godt har kjendt. 

Men see! din Fader var jo 
En Herre stolt og bold, 

Han eied baade Gods og Guld 
Og berømmeligt Skjold; 

Hvi kommer da som Stakarl, 
Foruden Sværd og Hest 

I fattig Møllerkofte 

Min adelige Gjæst?» 


Da raabte Junker Strange, 
Som der han for ham stod: 
«For Gud! nu maa jeg prise 
Min Lykkes Stjerne god! 

Er I Peder Jernskjæg, 

Den drabelige Mand? 

Ei nogen bedre fandtes 

Til Raad og Hjælp end han!» 


Saa meldte han, hvorlunde 
Han for Kongen var beført; 
Saa meldte han om Rhitra, 
Hvad han selv havde hørt; 
End meldte han om Hjorten 
Og sit frygtelige Ridt, 

Om hvad hans Hjerte frygted, 
En Anden havde lidt. 

Men da han nævned Ellen, 
Høit blussende og varm 
Steeg Rødmen op paa Kinden 
Fra hans trofaste Barm. 
Ved dette Navn Hr, Peder 
Sig slog for sit Bryst, 
Han greeb hans Haand og sagde 
Med dybt bevæget Røst: 


«Du kjender denne Frøken? 
Jeg seer og aner Alt! 

Det knuger haardt mit Hjerte, 
Hvad Du mig har fortalt 

Om Konge og om Dronning, 
Om Ellen — Nu velan!» 

— Her svoer han en Eed, — 


«Jeg taer fat, som jeg kan! 


Dit Aasyn og din Stemme 

Og Alt, hvad Du har sagt, 

For Øiet har fremmanet, 

Hvad til Glemsel længst var lagt. 
Du skal min Tanke høre, 

Og mine Syner see, 

Og hvad saa Tiden fordrer 

Af os Begge, — det skee! 

Men først Du tage Føde, 

Og dernæst tage Ro; 

Du er saa bleeg om Næbet 
Og staaer slet paa dine To!» 
Saa førte han ham ind 

I det fredelige Huus 

Og satte for ham Ost og Brød 
Og Vand i et Kruus. 


Heel hyggelig var Cellen 

Med Bord og med Stol, 

Ind paa det lave Leie 

Straaled den unge Sol. 

Paa Væggen hængte Skjæggers Skjold 
Som i et Krigertelt, 

Med sneehvide Ibskal 

I det søblaae Felt. 


I Vindvet stode Urter 

Og duftede sødt; 

Paa Krusemynten gynged 
En Dompap sig blødt. 

En Hjelm der laae i Krogen, 
Og den stribede Kat 

Sig Leie havde redet 

I den hamrede Hat. 

Paa Straasækken kasted sig 
Ung Strange da paastand; 
Ham Søvnen hurtigt førte 
Til Drømmenes Land, 
Hvor venlige Alfer 
Fløi ud og fløi ind, 
Og styrkede hans Hjerte 


Og muntrede hans Sind. 


Men ude paa Bænken 
Under skyggefulde Træ 
Den Gamle sad alene 

Med Haanden paa sit Knæ; 
Han ordned sine Minders 
Vildtslyngede Gang, 

Mens Kildespringet risled 
Og Droslerne sang. 


125 


Kr. Peder (Jernskjæg. 


Den Eftermiddags Luft 

Var saa lummer og saa heed, 
Den lune Varme sank 
Mellem Træerne ned; 
Graasløret var Himlen, 

Der rørtes ei et Blad; 

Som i Forventning, stille 

De Smaafugle sad. 


Stærkt dufted Gjedebladet, 
Og med enkelte Qvæk 
Lod Frøerne sig høre, 
Mens overgiven kjæk 

De Myggesværme dandsed, 
Og med vaersomme Skridt 
I Krat sig Ræven listed 
Og vendte sig tidt, 

Paa Bænken hos den Gamle, 
Støttet mod Egens Bul, 
Nyfødt og qvik sad Strange 
Og saae forventningsfuld 
Paa Oldingens Øine 
Og lytted til hans Røst, 
Mens Talen bold fremvælded 
Af hans mægtige Bryst: 


«En taarnet Borg der ligger 
Paa den nordlige Kyst; 
Vildt Havets Bølger bryde 
Mod Klintens nøgne Bryst. 
Af Skov man øiner Intet, 
Men desto mere Sand; 

Der blev jeg født og baaren 
Og gjort til en Mand. 


Det Første, som jeg lærte, 
Var at svømme som en Fisk, 
At roe med tvende Åarer 
Og i Kulingen frisk 

At stille mine Seil 

I den rigtige Skik, 

At passe Gjøs og Skjøde 

Og styre paa en Prik. 


1:27 
Det Første, som min Fader 
Mig gav, det var et Sværd. 
Han sagde: «Brug dit Værge 
Kun udi ærlig Færd! 
Men hug da ogsaa til 
Uden Lempe, saa brav, 
At Himmel og Helved 
Kan gjenlyde deraf.» 


Han sagde: «Vil Du kjæmpe 
Som en rigtig Dannemand, 
Som Ulven, den glubske, 
Du dristigt gribe an. 

Og skal en Strid udfægtes 
Imellem To og To, 

Forsvar Dig uforfærdet 


Som Mosens vilde So; 


Men hvis ud af en Træfning 
Tilbage Du vil, 

Saa lær. af røden Ræv, 

Thi han er snu og snild; 
Dog aldrig maa Du vende 
Din Fiende Ryggen, før 

Du veed, Du kan ham møde 


Gjennem en anden Dør. 

Ei Gjækkes Spot Dig røre, 
Men taal ei nogen Skam; 
Betroe Dig ei til Manden, 
Før Du har prøvet ham; 
Stol ei paa Konge-Løfter, 
Før Du kan see din Løn; 
Troe ei paa Qvinde-Øine, — 


Det duer ei, min Søn!» 


Da saa min Fader døde, 
Blev jeg rigtigt kastet om 
Fra Frænde og til Frænde; 
Men hvorhen jeg saa kom, 
Min Legeplads var Søen, 
Og Faren var min Ven, 
Og vi blev Følgesvende 

Og skiltes ei igjen. 


Kong Volmer kunde virke 

Den allerfineste Væv, 

Skarpøiet som en Glente 

Og snu som en Ræv. 

Han brugte stærke Arme, 

Saa hyred han da min, 

Til Høvidsmand han gjorde mig 
Alt paa den salte Rhin. 

Hos Vender og hos Holster, 
I Øst og i Vest 
Tidt kom jeg med min Skude 
Som ubuden Gjæst; 
Og Lykkens Bør mig føied, 
Paa Kyst og i Havn 
De deres Glutter aved 
Med Jernskjæggens Navn. 


Til Gulland selv jeg førte 
Hans Folk og Skib dengang, 
Da Visbys Mure revned 

Og Portene sprang, 

Da Kræmmerne til Løsning 
Deres Kander og Stob 

For Dankongens Fødder 
Maatte lægge i Hob. 


Med de vendiske Hunde 
Jeg stadigt holdt Kuur. 
Saadan med trende Skibe 
Engang jeg laae paa Luur 
Paa Kysten ved Vismar 
Med et Par hundred Mand; 
Da lod jeg mig en Morgen 
I Jollen roe til Land. 

Med mig var da Jens Due, 
En smuk og lystig Fyr. 

Jeg vilde see min Leilighed, 
Han søgte Eventyr; 

Og dem fik vi da nok af, 
Thi knap var vi paa Strand, 
En stadselig Godmorgen 

De bragte os paastand. 


Vel mine fire Gutter, 

Jens Due og saa jeg 

Slog fra os, som vi kunde, 
Og lysned paa vor Vei; 
Men de var os for Mange; 
Sex magte ikke stort 

Mod en tre, fire Snese, — 


Den Regning let er gjort. 


Tre faldt af mine Svende, 
Een sprang i Jollen ned; 
Os andre To paa Slæbetoug 
Til By de trak afsted. 

Os begge der de kasted 

I et nederdrægtigt Hul, 

Der laae vi flere Dage 

Og døied Sult og Kuld. 

Jeg bad til vor Frue 
Og til Sancte Crispin, 
Jeg loved mig det hellige 
Blod i Schwerin; 
For Faste sørged Slutteren, 
Det var hans mindste Kunst, — 
Men al min Bøn og Faste 


Var platud omsonst. 


Men Junker Jens Due 

Han vidste bedre Raad; 

Han tænkte saa, her hjælper 
Hverken Bøn eller Graad. 

Han stoled paa sit Melkebrøds- 
Ansigt, den Hvalp! 

Han byggede paa Qvinder, 

Og den Gang det hjalp. 


Han saae paa Fogdens Datter, 
Hun var en Vare let; 

Han sagde: «Jeg nu reder 

Os ud af dette Net!» 

Naar saa hun rakte Føden os 
Ind ad den snevre Glug, 

Han stod der, og hun saae, 


Hvor han var ung og smuk. 

Saa hvisked han til hende, 
Mens smidskende han saae 
I hendes brune Øine 

Og hun i hans blaae. 

At Saadant nu kan virke 
Og som en Trolddom slaae, 
Er Noget, som jeg aldrig 


I mit Hoved kunde faae ! 


Det var en evig Hvisken 
Mellem hende og ham; 

Men Intet jeg begreb, 
Skjøndt jeg Følgerne fornam. 
Vorherre selv maa vide, 
Hvordan han bar sig ad; 
Thi Lænkerne blev løste 

Og vi fik bedre Mad. 


Ja, stundom selv hun aabned 
Vort jernbeslagne Buur, 

Og Jens fik Lov at tage 

I friske Luft en Tuur. 

Da tænkte jeg, som billigt, 
Nu render han sin Vei; 

Den, som betaler Gildet, 


Det bliver nok mig. 

Men nei! En Aften kom hun 
Med Suk og sagte Graad 
Og hvisked: «Kom! Ved Stranden 
Der ligger nu en Baad, 
Som jeg har Eder maget, 
Jens Due! kom, afsted!» 
Da sagde han: «Nei, stop lidt! 
Min Staldbroder med!» 


Jeg traadte ud paa Gangen 
Og lod de andre To 

Med megen Suk og Kyssen 
Tage Afsked i Ro. 

Der blev da givet Løfter 
Og der blev taget Eed! 
Tilsidst jeg maatte nødes 
At forstyrre deres Fred. 


Jeg tog min unge Due 

Og slængte som en Sæk 

Ham over mine Skuldre 

Og gik fra Fængslet væk; 

Og som jeg ned ad Gaden gik, 

Saa brugte jeg Mund, 

Jeg bandede paa Vendisk 

Den drukne Fyldehund ; 

At jeg ham maatte slæbe! -— 
Og saa bar jeg ham ned, 
Hvor Jollen var mig anviist 
Ved den skummende Bred. 
Ud sprang vi saa Begge 

Og tog paa Aaren fat, 

Og haled af alle Kræfter 

Ud i den sorte Nat. 


Saa gik det hele Natten; 
Da det gryede ad Dag, 

Jeg maatte roe alene, 

Thi Duen var for svag. 

Til Toninger og Mærker 
Jeg kjendte meer, end han. 
Ved Solfald da vi stege 
Paa Fakkebjerg i Land. 


Til Sjælland kom vi atter; 
Der blev jeg dog kun kort, 
Jeg kunde ikke rigtigt 
Fordøie denne Tort. 

Saa rustede jeg Skibe, 

Saa samlede jeg Mænd, 
Saa bragte jeg de Vender 
En Tak for Sidst igjen. 

De Dage svandt saa hurtigt, 
De bleve til Aar, 
Lidt efter lidt sig stænked 
En Sneeflok i mit Haar. 
Men Verdens Færd ei kunde 
Forstyrre Sindets Ro; 
Og endnu er jeg stærk 


Som en Bjørn, maa Du troe. 


Den Tid Kong Volmer døde, 
Og Datteren tog fat 

Saa kjæk som en Løvinde 
Og snedig som en Kat, 

Da havde jeg mig vundet 
Baade Hæder, Gods og Guld 
Og Fru Margrethe var mig 
Heel naadig og huld. 


Hun sagde: «See, Hr. Peder! 
I er mægtig nok og riig, 
Men at I er alene, 

Ei længer sømmer sig. 

Ei bør med Jer udslukkes 
Den adelige Æt; 


Jeg har Jer valgt en Hustru, 


Som vil passe Jer ret. 

Det er Frøken Marri Skave. 
Hun er af fornem Slægt, 
Hun har et yndigt Aasyn 
Og Kister, som har Vægt. 
Hun kommer nu fra Skaane, 
Fra Hr. Jens Dues Gaard, 
Hvor frændeløs hun hidtil 


Har tilbragt sin Vaar!» 


Hvad skulde jeg vel gjøre? 
Naar Dronninger de vil, 
Saa er der ikke Noget 

At sige dertil. 

Jeg lang Betænkning hader, 
Jeg handler helst i Fart, 
Og saa var snart det Hele 
Baade klappet og klart. 


Jeg saae den unge Pige da 

Paa Dronningens Ord; 

Fast tyktes hun mig for lille, 
Da jeg selv er saa stor. 

Hun var saa let som Edderduun 
Saa smidig som en Vaand, 

Jeg kunde hende hbaaret 

Som et Barn paa min Haand. 

Og deilig eller ikke — 
Det var mig lige kjært. 
Jeg gjorde, som min Dronning 
Havde budt og begjært. 
Jeg beilede og fik et Ja, 
Dertil en gylden Ring; — 
Det Hele gik saa let og glat, 


Som det var Ingenting. 


Fra Skaane var hun kommet, 
Og knap otte Dage svandt, 
Saa havde Kirken signet alt 
Den Pagt, som os bandt. 
Med Fryd og megen Gammen 
Til min Stammeborg vi foer, 
Og satte, som man siger, 

Fod under eget Bord. 


Som ret og rigtig Qvinde 
Sig egner og anstaaer, 

Var hun siirlig og høvisk 

Og venlig som en Vaar. 
Heel ydmyg og beskeden 
Hun modtog og hun gav; 

I Fadebuur og Stegers 

Var hun ogsaa flink og brav. 

Ja, Alles Øine smiled, 
Hvorhen hun saa kom, 
Thi ret som Solen var hun 
Velgjørende og from. 
Ved hendes Dør tog Sæde 
Af Stoddere en Flok; 
Og jeg lod hende give, 
Thi vi havde jo Nok. 


Ei Tidskort vi mangled; 
Mangen Nabo kom til Gjæst, 
Mangen Leger og Gjøgler 

Med sin Karre og sin Hest. 
Hun sang til Luthens Strænge 
Og slog i Tavl saa qvik, 

Og pyntelig og ærbar 

Med mig til Messe gik. 


Men længe stod det ikke saa — 
En Maaned eller to — 

Jeg kunde ikke døie 

At ligge der i Ro. 

Eiheller Fru Margrethe 

Lod mig længe sidde Fri; — 
Hun havde jo saa Meget 

At tage Hænder i. 

Saa spændte jeg mit Harnisk 
Og gjorded Sværd og Dolk, 
Fik Skuderne fra Beding 
Og hyrede mig Folk. 
Jeg følte atter Bølgen, 
Hvor under mig den sprang, 
Jeg hørte Vindens Fløiten 
Og Stormfuglens Sang. 


Jeg heised mine Seil 

Og stod fra Havn til Havn, 
Hvor Dronningen mig sendte; 
Jeg prented hendes Navn 

I. mangen stridig Pande, 

Som havde det forgjæt, 

Og gjorde, liig en Fisker, 
Mangen dyrebar Dræt. 


Syv. Gange havde Maanen 
Sin blege Fakkel tændt, 

Det led vel henad Vinter, 
Da var mit Arbeid endt. 
Jeg styred ind i Havnen 
Ved Ørethings Borg 

Til Dronningen; og her først 


Begyndte min Sorg. 

Saasnart jeg fik sat Foden 

Paa tørre Grund igjen, 

Min Fred og min Freidighed 
Var reent som veiret hen. 

Min Himmel blev saa lummer, 
Og Skyer vælted op 

Som de, der nu sig leire 


Her over Skovens Top. 


Man nævnte knap min Hustru, 
Og da med Lempe kun, 

Som ei de kunde gjenne 

Et Smiil fra deres Mund; 
Alvorligt, som af Medynk, 
Halv paa Skulderen man drog, 
Selv Dronningen taug stille, — 
Og jeg blev lige klog. 


Man meldte mig forsigtigt, 
Som var det en Sorg, 

At unge Fru Marri 

Nys paa min fjerne Borg 
Mig havde født en Datter, — 
At det var kun som saa 
Med Modren, og at endnu 
Inden Kirke hun laae. 

Og Alt, hvad de fortalte, 
Var stillet op med Kunst; 
Og Alt var som indhyllet 
I en giftig, dunkel Dunst, 
Der knugede mit Hjerte, 
Forvirrede mit Sind, 

Saa jeg tilsidst ei vidste 


Hverken ud eller ind. 


Jeg gik i denne Taage 
Forvildet om; men snart 
Fru Ida Grubbes Tunge 

Mig gjorde Alting klart. 

Ret som en vindtør Jolle 
Med sprukket Bord og Bræt, 
Den Frues runkne Hjerte 

Ei kunde holde tæt. 


Hun bød mig til sit Kammer, 
Hun bad mig sidde ned; 
Hun dreied sine Øine 

Af sær Medlidenhed. 

Med alle Sorgens Fagter, 

Med Taarer og med Suk 
Hun lod mig klarligt vide, 
Hvor Taalmodighed er smuk. 

Som den bedste Munk hun præked 
Om et forsonligt Sind; 

Om Pligt, om Synd, om Ære 
Hun vævede sit Spind. 

Sidst kom da om Fru Marri 

Den Hemmelighed ud: 

Hun var Jens Dues Slegfred, 


Kort før hun blev min Brud. 


Jens Dues Ord og Miner, 
Naar der om mig blev talt, 
I Fruens kloge Mening, 
Havde bekræftet Alt. 

Og da jeg rynked Panden 
Og stammed Tvivlens Ord, 
Saa blev hun rød i Kammen 


Og arrig hun svor: 


«At i en Kjede Marri bar 

Et Kors med Stene blaae, 
Hvori, heel siirligt flettet, 

En kulsort Haarlok laae. 

Jens Dues Haar, som Ravnefjer, 
Var glindsende og blødt, 

Som Rævens Bælg mit Hoved 
Stridhaaret var og rødt. 

Saa fik min Viv sin Skjændsel 
Skjult med en Brudekrands, 
Og Ungen hist i Vuggen 
Var ikke min, men hans. 
Hun meldte mig det Hele, 
Hun fandt det ikke ret, 
At Qvisten, den uægte, 
Indpodedes min Æt!» — — 


— Hvis før jeg var for selvklog, 
Saa blev jeg nu en Nar; 

Var før jeg for koldsindig, 

Nu rasende jeg var. 

Jeg slog i Bord, saa Glas og Stads 
I Kammeret fløj rundt, 

Jeg skreeg saa vildt af Smerte, 
At Fruen fast fik ondt. 


Først nu jeg Daare fatted, 

Hvad en Hustru ret er værd; 
Først nu jeg syntes føle, 

At en Qvinde var mig kjær. 
Først nu jeg kunde tænke 

Paa min kommende Æt; 

Først nu mit Skjold mig straaled, 
Da det havde en Plet. 


144 

K ise 
Dog pludselig jeg taug. 
Jeg holdt tilbagetrængt 
Min Smerte, liig en Tiger 
I Jernburet stængt. 
Den forskrækkede Frue, 
Den Fromne, jeg forlod, 
Og listed mig til Stalden 
I taust fortvivlet Mod. 


Som i en Ruus jeg svang mig 
Paa første, bedste Hest, 

Og skyndte mig fra Borgen 
Som en forhaanet Gjæst. 

Saa reed jeg uden Tanke, 
Uden Hvile Nat og Dag, 

Og standsede ved Aftentid 
Nær ved mit eget Tag. 


Ved Borgeled min Ganger 
Jeg stilled ved et Træ; 
Den stønned og den segned 
Paa Græsset i Knæe. 

Og op ad Vindeltrappen, 

I Riddersalen ind 

Halv svimlende jeg vanked 
Med usikkre Trin, 

Til Kammeret jeg nafede 
Fortumlet og ør, 

Med skjælvende Hænder 
Jeg aabnede den Dør. 

Ved Lampens Lys en Seng 
Og en Vugge jeg saae; 

En slumrende Vaageqvind 
Paa Løibænken laae. 


Jeg stod ved hendes Leie! 
Paa Bolstret fiint og hvidt 
Med foldede Hænder 

Hun slumrede saa blidt. 
Da aabned hun sit Øie, 
Og hendes Rædselsblik 
Skarpt gjennem mit Hjerte 
Som en Lynstraale gik. 


Jeg mine Arme slynged 
Omkring den spæde Krop, 
Fra Bolster og fra Hynder 
Jeg løfted hende op; 
Jeg kyssed hendes Pande, 
Hendes Mund, hendes Kind, 
Jeg trykkede mit Ansigt 
Mod hvide Skulder ind. 
Hjortens Flugt, 14. Opl. 

Kan Elskov da og Ømhed 
Og det grusomste Had 
Saalunde smelte sammen 
Og som Søstre følges ad? 
Som i rasende Harme, 
Som i sødeste Lyst, 

Vildt knugede jeg hende 
Til mit pandsrede Bryst. 


Ikkun et Suk hun aanded, 
Et undertrykket Skrig, — 
Saa lagde jeg paa Sengen 
Min unge Hustrues Liig. 
Vanvittigt mine Øine 
Frem og tilbage foer, 
Efter et andet Offer 

De rendte paa Spor. 


Men tom var nu Vuggen, 
Paa Gulv den væltet laae, 
Og Qvinden var forsvundet. 
Ved Dørens Laas og Slaa 
"Hun, flygtende, forsigtigt 
Havde spærret mig Vei. 
Let kunde jeg brudt ud, 
Men jeg gjorde det ei. 

Gid jeg den Barnepige 
For Øie maatte faae, 
Jeg hende skulde kjende, 
Ihvor jeg hende saae. 
Hun ægted nok en Jæger; — 
Hun gav maaskee mig Trøst, 
Eller stødte end dybere 
Mig Smertens Piil i Bryst! 


Paa Gulvet jeg mig satte; 

I begge Hænder skjult 

Jeg lagde mit Hoved — 

Det var som tomt og huult. 
Der sad jeg da saaledes 

Een Dag og een Nat; 

Da var min Styrke knækket 
Og min Villie mat. 


Paa Bord de hende strakte 
Og klædte hende paa; 
Bleeg, med de hvide Klæder 
I sorte Skrin hun laae; 
Med Vievand og Kerter 

De Munke skreeg og sang, 
Og taus jeg hende fulgte 
Paa sidste Kirkegang. 

Jeg aldrig Barnet skued; 
Min Borg den staaer forladt, 
Der Uglen rolig bygger 

Ved Dag og ved Nat. 
Igjennem brustne Ruder 

Nu farer Nordenvind, 

I Borggaarden Ræven 

Frit lister ud og ind. 


Til Rom gik saa min Vandring 
Og til den hellige Grav; 

De Præster og de Klerke 

Mig riig Afløsning gav. 

Men inderst i mit Hjerte 

Der sittrede en Braad, 

Mod hvis gruelige Smerte 

De vidste intet Raad. 


Hjemkommen hid, jeg atter 
1 Ærinde og Bud 

For Dronningen da søgte 
Paa vante Veie ud. 

Men Østersøens Brusen 

Og Kampens vilde Leeg 

Ei døvede den Stemme, 


Som i mit Indre skreeg. 

Da Fru Margrethe lagdes 
Under Marmelstenen hen, 
Jeg stak mit Sværd i Balgen 
Og forløved mine Mænd. 

Ei gad jeg sætte Foden 
Meer paa mit Fædreslot ; 
Til Skovkloster gik jeg; 

Jeg tænkte: Der er godt ! 


Jeg kasted Hjelm og Harnisk, 
Drog sorten Kutte paa; 

Men alle Munkefagter 

Kunde plat ei forslaae. 

Mit Sind blev meer opirret, 
Og dybere jeg faldt, 

Og bag de qvalme Mure 

Var jeg nær blevet qvalt. 


Saa lod jeg her i Skoven 
Mig bygge denne Bo; 
Her kan jeg aande, tænke 
Og græmme mig i Ro. 
Jeg mener: Han, som dømmer, 
Er mig jo ligenær, 
Om Hvælvingen er steensat 
Eller af Bøgetræ'r. 
9% 

Men Barnet — det forladte, — 
Saa blev det mig sagt — 
Var hos den gamle Dronning 
I Røgt og Pleie bragt. 
Det er hiin Frøken Ellen, 
Det favre Rosenblod, 
Der nu saa ydmygt sidder 
Ved den unge Dronnings Fod. 


Og det er denne Frøken, 

— Jeg ta'er vel ikke feil? — 
Hvis blide Øine vare 

Dit Hjertes Tryllespeil,. 

Nu, hvis til Hjælp jeg duer, 
Som Du siger, Du troer, 
Saa tal, og slaae ei Øiet 


Saa undseeligt mod Jord!» 


Hr. Strange saae paa Gubben, 
Men mørkt var hans Blik. 
En smertelig Tanke 

Ham gjennem Sjælen gik: 
«Jeg frelse vil min Ellen; 
Men saa jeg hende flyer, 
Hvis ei hun er af ægte, 
Uplettet Adelsbyrd.» 

Med rynket Bryn han talte: 
«Hør Stormen drager frem, 
Oprørets Tunge mumler 

I den fjerne Tordens Hjem. 
En saadan Storm, et Uveir 
I mit Sind Du har reist; 
Som Sivet -staaer jeg bøiet, 


Jeg, som altid har kneist. 


Mit Hjerte det er hendes, 

Jeg hende kaared ud 

Til Hustru mig at vorde, 

Som nu hun er min Brud. 

Men er det, som Du siger, 

— Den Tanke har vel Vægt? — 
Et Slegfredbarn ei skjæmme bør 
Min ældgamle Slægt! 


Vi leved som to Knupper 

Paa en eenlig Hybengreen; 

Den, som vor Løndom kjendte 
Og saae, det var kun Een; 
Umælende, men fredeligt 

Det kronede Dyr 

Stod hos, hvergang vi mødtes — 
Som i et Eventyr. 

Det var den sidste Aften, 
Da i Rosenlund vi saaes, 
Da løste hun, som ofte før, 
Halskjedens gyldne Laas. 
Hun hængte Crucifixet 
Om Hjortens Hals og loe 
Og sagde: «Han skal smykkes, 
Thi han er os saa tro.» 


Da var det, vi blev revne 
Fra hinanden med Magt; 
Og hvordan saa det siden 
Mig gik, har jeg Dig sagt. 
Mit Liv man jo lænked 

Til Hjortens; og at hun 
Forsvundet er, det veed jeg 
Af Folmer Sangers Mund. 


Men hende vil jeg frelse, 
Det koste, hvad det maa; 
Og Hjorten vil jeg fange, 
At Korset jeg kan faae. 
Et Middel er mig givet, 
Som jeg Dig har fortalt; 
Til Gurve nu jeg iler, — 
Der klarer sig vel Alt!» 

«Du siger,» raabte Gubben 
«Et Kors med Stene blaae? 
Og Frelserens Billed 

Er meislet ud derpaa?» 

«Saa var det,» svared Strange. 
«Ved Guds hellige Blod!» 

Hr. Peder skreeg, «Du vækker 
Mig baade Frygt og Mod! 


Imorgen skal Du søge 
Herfra paa Hjortens Spor; 
Hos Jægere, hos Bønder 
Maa Du spørge Dig for. 
Du kjender jo til Tingen, 
Og Du er flink og snild. 
Hos Kongens gamle Jæger 
Jeg da møde Dig vil. 


Han boer ei langt fra Borgen, 
I Skoven vild og fri; 

Jeg kjender der hver Stente, 
Hver Steen og hver Sti. 

Der vil vi med hinanden 
Oplægge vore Raad, 

Og der vil vi begynde 

Vor alvorlige Daad. 

Endnu engang jeg kaster 
I Verdens Strøm mig ud, 
For Freden mig at fange 
Og vinde Dig en Brud. 
Vi Pigebarnet søge; 
Og er den Rose fiin 
En ægte; da — jeg "sværger — 
Da skal hun være Din. 


Jeg tager Tag i Kongen, 
Jeg holder ham fra Fald; 
Jeg dundrer for hans Øre 
Som dette Tordenskrald, 
Der ruller over Skoven ! 
Endnu engang mit Navn 
Skal spørges, før jeg seiler 
Ind i den sidste Havn!» 


Her taug Hr. Peder Jernskjæg. 
Han kasted sig paa Knæ 

For Frelserens Billed 

Under det løvrige Træ. 

Han trak i Klokkestrængen, 
Mens der i Bøn han laae; 

Og Begge lod deres Tanker 
Hver sine Veie gaae. 

Naar Villien har sig fæstet 
Til et sikkert Maal og Meed, 
Let synke Tvivlens Storme 
"Til Haabets Havblik ned; 
Og derfor kunde Begge 

I den kjølige Bo 

Paa Straasækken trøstigt 

Sig lægge hen til Ro. 


Thi Nattens Stund var kommet, 
Og den lummerhede Dag 

Var endt med vilde Storme 

Og knittrende Brag; 

Ned sused Regn i Strømme, 
Søvndyssende og sval, 

Og langsomt drog Uveiret 

Hen over Skov og Dal. 

Paa Herreborgen. 


Og det var de Bønder 

I Fensmark By, 

Fra Kalkerup og Sipperup 
De jubled høit i Sky; 

Om blomsterklædte Maitræ 
De dandsede i Ring 

Til Fløiter og til Fidler 
Med de lystigste Spring. 


I Buxer og med Kofte her 
Man unge Tøse saae, 

Og lange, føre Karle 

Med Bul og Skjørter paa; 
Mai-Greven og Grevinden 
Med Krandse og med Baand, 
Velsminkede og smurte 

De tripped Haand i Haand. 

Med sværtet Ansigt Narren 
Saa vever og saa fix, 
Sprang om og gjorde Løier 
Og vifted med sin Brix. 
Paa Gjerdet sad med Pose 
En gammel Tiggermunk ; 
Paa Sognefogdens Mønning 
Stod Storken nok saa strunk. 


Saa trak de ud af Staldene 
Heel mangen smykket Hest; 
I Manken Baand var flettet, 
I Halen Sløifer fæst. 

Rask svang sig da i Sadlen 
Baade Pige og Dreng, — 
Hei! hvor de Fløiter hvined 
Til den skingrende Stræng. 


De Spillemænd red foran 


Maigreven og hans Brud, 


sr DEERE 


I klaren Solskin Toget 

Smukt gik af Byen ud. Å 
Til Holmegaard ved Mosen 

Det først skulde gaae; 

Hr. Iver Bugges Godtøl 

De vilde smage paa. 

Der kneiser et Steenkors 
Ved Byens søndre Led; 

Der stod nu Junker Strange 
Og hviled sig derved. 
Alvorlig var hans Tanke, 
Og mødig var hans Fod, 
Men lige stærkt hans Hjerte 
Og lige frit hans Mod. 


Han som en prøvet Jæger 


Havde snuset sig frem 


I Kulsvierhytter og 

I Herremandens Hjem; 
Men ikke var han kommet 
Sin Flygtning paa Spor. 
Han havde nu atter styret 
Sine Fjed imod Nord. 


Ved Susaaen ligger 

De Nonners stille Bo, 
Der raadede hans Moster 
I from og hellig Ro. 

Han havde hende gjæstet; 
Og i en vanlig Dragt 
Havde den fromme Frue 
Sin ædle Frænde bragt. 

I grønne Jægerkofte 
Her stod han fri og frank, 
Med Sølvhorn ved sin Hofte, 
I Gjorden Daggert blank; 
En sort Baret sad let og kjæk 
Paa nødbrune Lok; 
Sin højre Haand han støtted 
Paa en vældig Tjørnestok. 


Med Hu! og Hei! kom farende 
De Bønders vilde Trop. 

Han vaagned af sin Tanke 

Og slog sit Øie op. 

Han hilsede: Guds Fred! 

Og de skraalede: Tak! 

Og Narren kom hen til ham 
Og gav sig i Snak. 


«I staaer her saa alene! 
Hr. Jæger! kom, følg med! 
Saa skal I see, der vanker 
Adskillig Lystighed. 

Den tykke Junker Iver 
Har deilig Viin og Mad; 


Har I nu Lyst at smage, 
Saa kan vi følges ad.» 

Da svarede Hr. Strange: 
«Didhen vil ogsaa jeg; 
Nu ganske jævnt Du ride, 
Saa viser Du mig Vei!» 
Men Narren grinte listigt 
Med sit sværtede Fjæs 
Og raabte: «Heida, Spillemænd! 


Spil op nu og blæs!» 


Saa holdt han sig tilbage 
Og red kun Fod for Fod, 
Mens af og til paa Strange 
Sit Blik han hvile lod. 
Med Eet holdt han stille 
Og steeg af Hesten ned 

Og hvisked: «Bolde Jæger! 


Hør, vi maae tales ved! 


I seer mig ud saa ærlig, 
Alt uden Falsk og Svig; 
Bredskuldret, høivoxen 


I kneiser mandelig. 


Jeg selv er ikkeheller just 
Tabt bag af en Vogn, 

Jeg har saa gode Knokler 
Som Nogen i vort Sogn. 

Jeg trænger til en Hjælper. 
Nødtvunget kun jeg har 
Mit røde Ansigt grimet 
Og gjort mig til en Nar!» 
Da sendte ham ung Strange 
Et ret alvorligt Blik, 
Og svared: «Siig, hvad vil Du?» 
Og henad Veien gik. 


Men Narren kasted Tøilen 
Over Armen, og drog 

Tre alenlange Sukke 

Og sig om Panden tog. 

Og mens de Begge vandred 
Langs Pilehækken hen, 
Han øste ud sit Hjerte 


For sin fremmede Ven: 


«Mit Navn er Jens Pode, 
Jeg er en Bondes Søn; 

Til Karen Jeppes beiled jeg 
Alt længe i Løn. 

Vore Fædre og Mødre 

Vare enige med os, 

Paa begge Sider var der 
Baade Penge og Gods. 

Til sidste Voldermisse 
Vort Bryllup skulde staae, 
Og Øllet alt var gjæret 
Og Skinkegryden paa; 

Da kasted Junker Bugge, 
Dette børstede Sviin, 

Sit begjærlige Øie 


Paa Kjæresten min. 


Men Karen lige deilig 

Og ærbar og tro, 

Hun elsked mig oprigtigt, 

Ad Junkeren hun loe. 

Det hjalp ham ei, han smidsked 
Eller gjorde sig suur; 

Det var, som Vinden blæser 


Imod en Kirkemuur. 


Som saa hun sad en Morgen 
Paa Marken hos sin Ko, 
Kom Junker Iver ridende 
Med sine Svende to. 

Han havde faa't sin Davre 
Og hængte som en Sæk 

Paa Hestens Ryg og grinte, 
Rødblisset og fræk. 

Han hikkede og raabte: 
«Det nytter ei, mit Barn, 
Du slaaer med dine Vinger 
Som en Kramsfugl i Garn. 
Det første Kys jeg tager, 
Det hører mig jo til; 
De andre kan Du give 


Jens Pode, om Du vil. 


Dog gjør Du Dig for mussig, 
Som hidtil Du har gjort, 
Saa skal Du ride Hesten, 
Som staaer ved min Port; 
Den er saa from og stadig, 
Og løbsk den render ei.» — 
Da reiste sig min Karen 


Og vilde gaae sin Vei. 


Men Junkren brølte: «Karle! 
Af Hesten strax, tag fat, 
Bind begge Tøsens Arme 

Og faae mig hende sat 

I Hullet, hvor hun øiner 
Hverken Maane eller Sol!» 
Da gjorde de to Lømler, 


Som Junkeren befol. 

De grebe plumpt paa hende 
Og tumlede saa vildt, 
At Melkespanden vælted, 
Og Melken blev spildt. 
Min Piges Hænder bandt de 
Med Reb og med Rem, 
Saa maatte hun da løbe 


Mellem Hestene med dem. 


Fra den Tid har han hende 

I Mørkestuen holdt, 

Alt under Portens Hvælving, 
Hvor der er hundekoldt. 

Om Natten tidt jeg sneeg mig 
Til den gittrede Glug, 

Med blødende Hjerte der 

Jeg hørte hendes Suk. 


Hver Dag han sender Bud 

For at friste hendes Fred, 

Men altid Budet kommer 

Med den samme Besked. 

Men slaaer hun, som jeg haaber, 
Reent paa Herremanden Vrag, 
Træmæren maa hun ride 

I Morgen den Dag. 

Til Holmegaard forleden 

Der kom en lystig Fant, 

En Legere, en Synger, 

Med sit Strængespil og Gant. 
Heel vel han blev modtaget, 
De sammen sad og drak, 
Og det var hedt og fedt 
Med Gammen og med Snak. 


Men allerbedst som Talen 
Den gik meest qvik og fiin, 
Saa kom de op at kjævles 
Alt over deres Viin. 

Og Enden blev, at Bugge 
Han brølte og blev vred, 
Og lod den unge Gjøgler 

I Kjeldren kaste ned. 


Der sidder han hos Karen. 
Men nu er det min Agt 
At faae dem løste Begge 
Ved List eller Magt, 
Imens de Andre dandse 
Og juble og gjør Larm; 
Og dertil kan jeg bruge 


Meer end min egen Arm. 

Hvis jeg.kan hende frelse 

Ud af Fængsel og Nød, 

Saa veed jeg, hvor mig venter 
Baade Fristed og Brød. 

- Den fromme Nonnemoder 

I Susaa-Kloster hist 

At tage os i Varetægt 


Har lovet mig orvist. 


Der faaer jeg Huus og Ager, 
Og er det end kun smaat, 
Under Krumstaven lever man 
Dog sikkert og godt. 

Siig, vil I staae mig bi 

Som ærlig, dannis Mand?» 
Da svared Junker Strange: 


«Jeg vil see, hvad jeg kan!« — 


Som saadan de nu taled, 
Gjennem Ladegaardens Led 
De traadte ind og styred 
Til Borgen deres Fjed. 

Her stode alle Heste 
Optømmede i Rad, 

Mens i den indre Borggaard 
Man gjorde sig glad. 

Her skingrede Musiken, 
Her svang man sig omkring 
Alt paa de brede Fliser 
Med de kaadeste Spring. 
Og Madsvend og Røgter, 
Hver Tøs og hver Dreng 
Var ogsaa komne med 
I det lystige Slæng. 


Portvægteren, den gamle, 
Som ellers var saa bidsk, 
Han fik sig en Svingom 
Med en Malkepige frisk. 
Hr. Bugge stod deroppe 
Med vidtskrævende Been 
Og gloede paa Vrimlen 
Fra Trappens høie Steen. 


Ølkanderne gik ogsaa rundt, 
Og ingen Hals blev tør, 

De drak, saa Panden gløded 
Og Tanken blev ør. 

Hr. Bugge var ei doven, 
Han drak i svære Kluk, 

Saa greeb han fat en Ungmø 
Og sprang som en Buk. 

Jens Pode og Hr. Strange 
I Porten dulgte stod, 
Jo meer de Andre støied, 
Jo meer fik de Mod. 
De vare just ved Døren, 
Som til Mørkestuen gik, 
Og saae paa Laas og Skodder 
Med haabløse Blik. 


Dog Lykken er os nærmest, 
Naar Nøden meest har trængt! 
Med Eet Hr. Strange øined 

Bag Portfløjien hængt 

Et vældigt Nøgleknippe; 

For at lette sin Krop 

Til Dandsen, havde Vægtren der 
I Hast det slynget op. 


Hurtigt og behændigt 

De aabnede det Buur, 

Og Jens steeg ned ad Trappen 
Langs den fugtige Muur; 

Han hentede de Tvende 

Fra det dybeste Hul, 

Mens Strange stod paa Vagt, 
Kjæk og forventningsfuld. 

Det vared ikke længe, 

Før Jens kom atter frem 
Med Fangerne bagefter. 

Og gjenned hurtigt dem 
Af Porten ud, fra Broen, 
Ind i den tætte Lund, 
Mens Nøglerne han sænked 
Paa Slotsgravens Bund. 


Saa fulgte han og Strange 
Med iilsomme Skridt, 

Op gik det gjennem Skoven, 
— De lyttede tidt; — 

Saa kom de over Vasen 
Ved Holmegaard, og her 
Beslutted de at skilles 

Ad sine Veie hver. 


Med nedslagne Øine 
Den unge Pige stod, 
Mens ellevild af Glæde 
Hendes Kjærest hvisked: «Mod!» 
Men Strange saae forbauset 
Paa den fremmede Svend: 
Det var jo Folmer Sanger, 
Han mødte her igjen. 
Hjortens Flugt... 14. Opl. 10 

«Velkommen,» raabte Folmer, 
«Saa fanged jeg Jer dog! 
Jeg noget Vildt dog bringer 
Hjem fra mit Jægertog. 
Den anden Fugl, Gud bedre! 
Hvor finder jeg vel den?» 
Hr. Strange greeb hans Hænder: 
«Vi hjælpes ad, min Ven! 


Men siig mig dog, Jens Pode!» 
Vedblev han og loe, 

4Er dette da hiin Leger, 

Som i Døgnskifter to 

Har siddet med din Due 

I Buur ved Vand og Brød? 
Saa» — Her afbrød ham Folmer: 
«Snak! det har ingen Nød! 


Skynd Dig afsted, Jens Pode! 
Til Klostret gaaer din Vei. 
Hvad Skjæbnen mig betroede, 
Jeg raned det ei. 

Lad Pateren Dig binde 

Med Velsignelsens Baand, 

Og gak saa med din Qvinde 
Kun trøstigt Haand i Haand!» 

Jens Pode græd og takked, 
Og lille Karen græd; 
Med glade Hjerter iled 
De gjennem Skoven ned. 
«See.» sagde Folmer smilende, 
«Der gaaer hun med sin Nar!» 
Og stemte hurtigt Strængen 
Paa Cithren, som han bar. 


Og da de var alene, 

Han svingede sin Hat, 

Hans Jubeltoner skingred 
Lydt gjennem Busk og Krat. 
Han kyssede paa Fingren 
Ad Blomster og ad Trær, 
Han smiled op til Lærken, 


Som til en Hjertenskjær: 


40, Frihed! 0, Du søde, 
Min Længsel og min Lyst! 
Opstanden fra de Døde, 
Velkommen ved mit Bryst! 
Udrevet af min Vaande, 
Modtag mig i din Favn! 
Saalænge jeg kan aande, 


Lovpriser jeg dit Navn. 
10 

Jeg seer de grønne Dale, 
Jeg seer det lyse Blaae, 
De hulde Nattergale 

Jeg atter hører paa. 

Jeg bader mig i Luften, 
Paa Græsset tør jeg gaae, 
Jeg drikker Ruus i Duften 


Af Blomster og af Straa. 


Sol kysser mine Kinder 
Med blide Øiekast, 

Og kraftigt Blodet rinder, 
Og Foden træder fast. 

O, Frihed! slip mig ikke, 
Men lad, saa riig som god, 
Mig ved dit Hjerte drikke 
Til hele Livet Mod!» 


Saa sang han, mens de iled 
Paa Skovsletten ud; 

De ranke Svende kneiste 
Som Fyrrens unge Skud. 
Og da ved Solens Nedgang 
De naaede til en Kro, 

De standsed der og toge 
Forfriskning og Ro. 


SER 


Oselet. 


Undér Bislag, ved Huset 
Med Kanderne paa Bord, 

De vexled mangt alvorligt 
Og mangt et Skjemtens Ord. 
Da sagde Junker Strange: 
«Fortæl mig, før vi gaaer, 
Hvad gjorde Du Hr. Bugge, 
At han var Dig saa haard?» 


Men unge Folmer smidsked 
Og strøg sig om sin Mund: 
«Naa Gud være lovet! her 
Jeg sidder frisk og sund! 
Thi laae jeg end i Mørket, 
Var det min egen Skyld: 
Træd Kjærling ei paa Taaen, 
Og rør ei Mandens Byld. 

Vor Dronning — hende glæde 
Guds Engle her og hist! — 
Har 'sendt mig ud at søge 
Om Jer og om et vist 
Velsignet, deiligt Møbarn, 
Som sad ved hendes Fod; 
Og hendes Ærind røgted jeg 
Med .Iver og med Mod. 


Hos Høijie og hos Lave 

Jeg vandred ud og ind; 
Jeg lytted og jeg stirred. 
Mig næsten døv og blind. 
Men gaae paa Rævesokker, 
Det var. mig aldrig kjært; 
Thi Barn er i By bært, 


Som det hjemme er lært. 


See, naar jeg Narren mødte, 
Da kaldte jeg ham Nar, 

Og Slyngelen jeg veied 

"Og tog, for hvad han var; 
Og. gode Ord og onde 

Fik passelige Svar; — 

Men sligt oprigtigt Hjerte tidt 
Mig bittre Frugter bar. 

Til Holmegaard ved Mosen 
Jeg kom paa trætte Fod; 

Det lakked just ad Aften, 
Paa Borgebro jeg stod, 

Og lod min Cither klinge 

Og istemte min Sang, 

Saa fra de røde Mure 


Sig Gjenlyden svang. 


Et aabent Vindve fyldtes 
Med Junkrens tykke Krop; 
Han vinkede og raabte: 
«Hei, Sanger! kom herop!» 
Deroppe stod i Salen 

Et Bord med Kruus og Fad. 
Han bød mig strax at sidde 
Og drikke og faae Mad. 


Jeg lod mig ikke nøde, 

Men satte flux mig ned, 

Og langede til Fadet 

Og gjorde ham Besked. 
Han spurgte, mens jeg tygged, 
Jeg svarte, mens han drak; 
Ret artigt og fornøieligt 

Gik Tiden saa med Snak. 


176 
Af Kanderne han skjenked 
Og vi drukke paa Kraft; 
Den spanske Viin løb i ham, 
Som i et Støvleskaft. 
Men alt som den fik Indpas, 
Saa gik Forstanden ud, 
Og Løgn og Pral der strømmed 
Som Spøl af en Tud. 


Hvad jeg ham saa fortalte, 
Det var ham Alt bekjendt; 
Hvad jeg havde døiet, 

Det var ham ogsaa hændt. 
Om Kjæmper han fortalte, 
Om Nisser, Trold og Dværg, 
Om at han selv var ofte 
Indtaget i Bjerg. 


At Sligt kan være sandt, 
Jeg aldrig nægte vil; 

Dog troede jeg, med mig 
Vilde Fyren drive Spil. 
Tilsidst han lagde Haanden 
Paa Bug og drog et Suk, 
Og sagde: «Hør nu efter!» 
Og tog et vældigt Kluk. 

«I troer ei slige Under? 

I er endnu saa grøn! 

Jeg veed, hvordan slig Vantro 
Kan bære bitter Løn; 

Derom min egen Slægt 

Kan føre Vidnesbyrd ; 

Og derfor skal I høre 

Min Faders Eventyr. 


Min Fader var en ung Mand, 
Lidt over en Snees, 

Og deilig som St. Jørgen, 
Hvilket endnu kan sees 

Paa Contrafeiet hisset; 

Og man har sagt mig tidt, 
At ogsaa mig det ligner, 


Som om det var mit. 


Der hersked Kiv og Klammer 
Paa den Tid i vort Land, 
Mod Kongens Vælde reiste 
Sig Bonde og Herremand. 
Hans Bud de var for strenge, 
Hans Haand den var for tung, 
Han tømte Bondens Lade 


Og Kræmmerens Pung. 

Fru Huus og Hjem han Mange 
Ret ubarmhjertigt jog, | 
Og Mangen af Forbittrelse 
Fra Land og Rige drog. 

Saa gik det og min Fader; 
Han gjordede sit Sværd, 

I Velskland tog han Hyre 


Udi Kaiserens Hær. 


Der fik han da en Fænnik 
Af Knegte tilhest; 

Og de var ilde seete, 
Hvorhelst de kom til Gjæst. 
Af Blod de spildte Meget, 
Men samled meget Guld, 
Snart havde og min Fader 
Faaet Randselen fuld. 


Liig Paradis, man siger, 
Er dette velske Land; 
Guldæbler groe paa Træer 
I evig Sommerbrand ; 

De Qvinder ere skjønne, 
Og Himlen altid mild; 

Og Vinen, tænk Jer! Vinen 


Den voxer der jo vild. 

I samme Land skal være 

En By, Perus ved Navn; 

Paa Bjergetop den kneiser 
Midt i Viinhavers Favn. 

Did kom en sildig Aftenstund 
Min Fadør med sin Trop; 

Af første Natteslummer 

Blev Folk da vækket op. 


Som nu han stod og tænkte paa 
At faae sig et Qvarteer, 

Han oppe paa en Svale 

En yndig Pige seer; 

Med venstre Haand hun Særken 
Holdt sammen om sit Bryst, 
Paa højre hang en Lampe, 

Der flammede lyst. 


Det Syn ham strax bestemte; 
Han bankede da paa 

Med saadan Fynd og Alvor, 
At man maatte ham forstaae: 
Vel kunde han ei tale 

Det Sprog, som der blev talt, 
Men der er visse Fagter, 

Som fattes overalt. 

Da skjød de Slaa fra Døren, 
Da blev han lukket ind; 
Ham førte til et Kammers 
En gammel, runken Qvind. 


Hun peged paa en Seng, 


Der skinned hvidt og smukt; 


Han peged paa sin Mund, 


Og hun bragte Viin og Frugt. 


En Enke var den Gamle, 
Det lod hun ham forstaae; 
Alene med sin Datter 
Hun leved saa som saa. 
Var Moderen end gusten 
Og puklet og led, 

Saa var der hos den Unge 
Desmeer at frydes ved. 


Hun bar en fyldig Fletning 
Med en Sølvnaal udi, 

Med sine sorte Øine 

Hun skued kjæk og fri. 

Paa nette Fødder svæved 
Hendes siirlige Krop, — 
Kort sagt, hun var behagelig 
Fra Taa og til Top. 


FU X 

Naar Krigsmanden raster 
Og lægger Sværd og Skjold, 
Da søger han sin Hvile 
Helst udi Qvindevold. 
Hans flygtige Bolig 
Da bliver ham et Hjem, 
Han nyder Øieblikket 


Og seer ei længer frem. 


En Hat med røde Fjedre, 

"Et Sværd har altid havt, 
Saalænge Verden staaer, 

En vidunderlig Kraft. 

Og mangen Qvinde lider, 

Ret godt en saadan Mand, 
Om hvem hun trygt kan sige: 
Imorgen reiser han ! 


Min Fader var som Tønder, 

Og ”Pigen var som Ild, 

Saa det vår intet Under, 

At det saadan slog til; 

Hun ei forstod hans Tale, 

Og hendes Maal ei han, 

Men det, som sagt, var Fagterne, 

Hvorpaa det meest kom an. 
Hjortens Flugt. 14. Opl. 11 

Han satte dyre Ringe 

Paa hendes Fingre smaa, 
Guldspanger og Coraller 
Han ikke spared paa. 

Med Øine og med Hænder 
Heel veltalende han var, — 
Jeg har vel ikke nødigt 


Åt nævne hendes Svar? 


I Viinhaugens Skygge, 

Langs Søens Bred de gik, 

I Kys de sig beruste 

Som den stærkeste Drik; 
De sammen gik til Brønden, 
De sammen gik paa Eng, 
De sammen gik til Kirke, 
Til Bords og i Seng. 


Men som det nu var hedest, 
Saa kom Skilsmissens Dag; 
Og dette var just ikke 

Den Gamle til Behag. 

Hun vilde holde Fuglen 
Saalænge fangen der, 

Indtil de havde plukket 
Den sidste gyldne Fjer 

Saa sagde hun til Pigen: 
«Gak ind, min Datter fiin! 
Og hent mig hist fra Hylden 
Den stærke Medicin; 

Det er en lille Flaske, 

Hvis Baand er lyseblaat, 

Jeg troer, det er paa Tide, 
At den kan gjøre godt. 


Tre Draaber skal Du dryppe 
I Ungersvendens Viin, 

Saa skifter han ei Tanke, 

Saa er han evig Din. 

Lad ham kun spænde Sporer 
Og drage bort af By; 

Han komme maa tilbage, 

For aldrig meer at flye.» 


Min Faders Hest stod sadlet 
Paa Gaden alt, da hun 

Ham fulgte ud paa Trappen 
Og kyssede hans Mund 

Med Suk og Graad og sagde: 
«Til sidste Valet 

Tøm endnu dette Bæger, 

Det vil styrke Dig ret.» 

Han drak; men strax han følte 
En Kriblen i sin Krop; 

Haar dækkede hans Lænder, 
Hans Ører voxte op; 

Paa begge sine Hænder 

Han ned sig falde lod; 

Som et hvidblisset Esel 

Paa Gaden der han stod. 


Forfærdet begge Qvinder 

I Huset flygted ind. 

Den Gamle hvisked rasende: 
«Men var Du da blind? 
Den urette Flaske 

Har Du grebet i Hast!» 

Da vreed de deres Hænder 


Og i Taarer de brast. 


Hans Krigskarle samledes, 

De bandede, de skreeg: 

«Hvor er nu vor Høvidsmand ?» 
I Huset op de steeg. 

Der brød de alle Døre 

Og slog Kister itu; — 

De tvende Qvinder daaned 

Af Angest og af Gru. 


185 
Men da de Ingen fandt der, 
Saa red de uden ham; 
Bagefter dem han traved, 
Iført sin Eselsham. 
De greeb ham og de læssed ham, 
Hvad ei de bære gad, 
Paa Ryggen, baade Bytte 
Og Bimpler og Mad. 


Mens langt ned i Velskland 
Han fulgte deres Tog, 

Sin Flid og Kunst han brugte 
At lære Landets Sprog; 

Og det gik let med Lempe, 
Foruden Riis og Stok; 

Thi havde han ei Mæle, 

Han havde Øre nok. 


Den Kaiserlige Krigsmagt 

Den mødtes ved Rom, 

Og da den By var taget, 

Saa vendte den om. 

Den Hob, min Fader fulgte, 
Kom atter til Perus; 

Den gjørde Holdt og rasted der 


Ved Kande og ved Kruus. 
ir 

Og mens den drak og jubled 
Den vilde Ryttertrop, 

Han sled sig løs i Stalden 

Og sparked Døren op, 

Og traved hen i Gaden, 

Hvor han havde lidt den Tort; 
Han vilde see sin Skjønne, 


Før reent han maatte bort. 


Han Huset fandt. Paa Svalen 
De tvende Qvinder sad; 

Een sysled med en Haandteen, 
Een væved udi Lad. 

Knap stod han der, før Pigen, 
Rød af Ængstelse og Skam, 
Stødte til sin Moder 

Og raabte: «Seer Du ham?» 


«Mit Hjerte!y svared Hexen, 
«Nu har han det saa godt, 

For Du ei kunde skille 

Det Røde fra Blaat!x» 

«Og er der,» spurgte Pigen, 
«Ei Raad, ham frelse kan?» 
«Jo, naar han æder Lilier, 


Han vorder atter Mand!» 


187 
Han rystede sit Hoved 
Og stønned sit I—ah! 
Hvor skulde han paa den Tid 
Faae hvide Lilier fra? 
Da faldt hans Øie netop 
Paa en Apothekers Bod, 
For Vindvet hvide Lilier 
I tvende Potter stod. 


Flux steiled han paa Bagbeen, 
Efter Dyrets Natur, 

Og støtted begge Hove 

Paa Apothekets Muur; 

Sin Hals saa lang han strakte 
Og stak sin Mule op, 

Og aad,de tvende Lilier 

Med Rod og med Top. 


Men knap var Liliesaften 
Nedgledet i hans Bug, 

Saa fik han atter Hænder 
Og Fødder til sit Brug. 
Han reiste sig og stod der, 
En Ungersvend rank, 

Med røde Fjer i Hatten 
Og Brystplade blank. 

Den Gamle og den Unge 
De skreeg ved dette Syn, 
De styrted ind forvirrede 
I Huset, som et Lyn. 
Paa Flugt var ei at tænke; 
Bysvenden tog dem fat, 
Og Dommeren fik Retten 
End samme Aften sat. 


Den Gamle Alting nægted, 
Den Unge ligesaa; 

Men da man saa fik lagt dem 
Gode Haandskruer paa, 

Kom Sandheden for Dagen, 
Og Sagen saa blev endt, 

At Tøsen gik i Kloster, 

Og Hexen hun blev brændt. 


Nu tog min Fader Orlov; 

Efter denne slemme Spads 

Var det ham ikke længer ret 

I Velskland tilpas. 

Han kom her hjem til Gaarden, 
Han gifted sig og fik 

En Søn, som skal ham ligne 
Til Punkt og til Prik. 

Siig, vover I at tvivle, 

At min Faders Sagn er sandt? 
I troer dog ei, vi fare 

Med Løgn eller Tant? 

Selv var han blandt de Vantroe, 
I Eselshammen bragt 

Han fik først rigtig Troen 

Paa det Hemmeliges Magt!» 


Hr. Bugge taug og pusted 

Og stirred over Bord, 

Som vilde han med Øiet 
Opsluge mine Ord. 

Jeg svared: «Gjerne troer jeg, 
Hvad I berettet har, 

At Eders salig Fader 

I Velskland Esel var. 


Men», vedblev jeg dumdristig 
Og kaad af hans Viin, 

«I Eders Skjold I fører 

Et halvt blodigt Sviin; 

Hvi har I nu ei føiet 

Et heeltEselstil? 

Det, synes mig, har Skjebnen 
Beviist Jer, at den vil,» 

Da grinte Hr. Bugge, 
Saa det klukked i hans Vom. 
Men da han lidt til Aande 
Og Besindelse kom, 
Han langsomt og alvorligt 
Gjentog min løse Snak; 
Han anede da Braadden 
Og følte, at det stak. 


Han bed i sine Negle, 

Han rynkede sit Bryn, 
Hans rullende Øine 

Mig sendte Lyn paa Lyn. 
Og saa kom Tordenen ! 

Han slog i Bord saa fast, 
At Kanderne de dandsed; og 


Han reiste sig i Hast. 


Han fik to lange Kegler 

I Hallen indkaldt. 

«Nu skal I,» skreeg han, «faae 
Eders Haansord betalt! 

Min Viin I tylled i Jer, 

Og syntes nok saa glad! 

Saa det er Eders Maade. 

At sige Tak for Mad! 

Kast flux ham ned i Taarnet, 
Der er Plads nok til Fleer!« 
Saa foer de Bengler paa mig 
- Saa grovt, som man seer 

To Kjøterhunde ruske 
Kaninens hvide Skind; 

Og slængte heel uhøvisk mig 
I Mørkestuen ind. 


Lidt ør og ganske blændet 
Jeg stod og famled der. 
Lidt efter lidt det lysned, 
Og ved det svage Skjær 
Den lille, ranke Pige 

Med bleget Kind jeg saae 
At rave hen imod mig 


Paa det raslende Straa. 


Men Freidigheden flygter 

Saa let ei fra mit Bryst. 

Jeg tog den Lilles Hænder 

Og præked hende Trøst. 

Jeg redeligt deelte Halmen 

Og redte mig en Seng 

Fra hendes fjernt; thi, vil jeg, 
Min Dyd kan være streng. 

En Krukke Vand vi havde, 
Dertil lidt daarligt Brød. 
Naar saa vi drak og spiste, 
Hun dækked paa sit Skjød. 
Der var jo deilig kjøligt, 

Og Straaet var ret frisk; — 
Saaledes jeg og Karen 

Holdt sammen Dug og Disk. 


Men det var saa det Hele!» — 
Her maatte Strange lee, 

«Saa gid jeg,» raabte Folmer, 
«Ret aldrig Frelse see, 

Om ei fra mine Hænder 

Hun gik saa reen og skjær, 
Som den straalende Lilie, 

Den I har saa kjær! 


Og hende maae vi søge! 

Vi hende frelse maae; 

Jeg aldrig meer for Dronningen 
Tør stedes eller staae, 

Før atter jeg har føiet 

Den Blomst til hendes Krands!« 
Da sukked Strange: «Folmer! 
Ei før til Sancte Hans!« 

Han talte om Gulitza, 

Om Rhitra meldte han, 

Han sagde af Hr. Peder, 

Den vældige Mand. 

«Kom lad os vandre! Jorden 
Mig brænder under mit Fjed!» 
Saa stod de op og ginge 


Gjennem Huulveien ned. 


Alt Solen var til Hvile, 

Og over det dunkle Blaae 
De evigklare Stjerner 
Høitideligt mon gaae. 

Hr. Stranges Hjertestrænge 
Var dybt alvorligt stemt; 
Men Folmer Sangers Tanke 
Var altid fuld af Skjemt. 


Det lød i Stranges Indre: 
«Hvis nu ei Rhitras Ord 
Kan lede mig til Ellen 

Og paa Kronhjortens Spor, 
Hvor skal jeg da vel løse — 
Hvor skal jeg da vel naae — 
Den Knude tætindslynget, 
Det Maal, jeg styrer paa? 

Hvis ikke Crucifixet, 
Som hendes Moder bar, 
Som Ridderen nu haaber, 
Kan yde Trøstens Svar; 
Jeg kjøber Pigen ind 
I et fornemt Klosters Skjød, 
Og søger fjernt fra Danmark 


Forglemmelse og Død.» 


Og det var Folmer Sanger, 
Han talte til sig selv: 

«Mig Andres Hjertesorger 
Henskyller som en Elv. 
Velan, jeg Strømmen følger, 
Hvorhen den tager Fart, 

At jeg kan atter skue 


Min Dronnings Aasyn snart. 


Som efter Musen Katten, 
Som Ungmø efter Dands 
Jeg længes efter Natten, 
Der gaaer før Sancte Hans; 
Da skal jeg Uglen fange, 
Da skal jeg Inger see, 

Da skal vi gjøre mange 
Tusind Løier og lee!» 

Saa fulgtes de med Foden, 
Men ei med Tankens Gang; 
Den Enes var en Grublen, 
Den Andens var en Sang; 
Indtil ved Dag de naaede 
Til Skovens Rand, og saae 
Paa Ageren tilhøire 

En Rudel Krondyr staae. 


I den tidlige Morgen, 
Som det er Dyrets Skik, 
De langsomt græssende 

I unge Vipper gik. 

De dukkede mod Jorden, 
De kneiste saa igjen, 

Og stirrede med Undren 
Paa de Vandrende hen. 


Men forrest i Flokken 

Der hævede sig Een, 

Den største af dem Alle 

Med bastet Tak og Green; 
Hængt om den stride Manke, 
Foran paa dens Bryst 

Et Guldkors fremviste 
Alverdens Haab og Trøst. 

Ung Strange hvisked: «Stille!» 
Men næppe var det hørt, 

Bort blev som af en Stormvind 
Den hele Rudel ført 

Henover grønne Slette, 

Paa den fjederlette Klov 
Igjennem Mosens Eller 

Og ind i tætte Skov. 


Men Strange raabte: «Folmer ! 
I følge mig nu ei! 

Gak I til Jægerhuset 

Den gjenneste Vei. 

Der mødes vi!» Og hurtigt 
Over Marken han foer, 

Og fulgte ufortrøden 

Sin Skjebnes vilde Spor. 


«Til Lykke!» raabte Sangeren 
Og svingede sin Hat. 

Flink skred han hen ad Stien 
I det skyggende Krat. 

Hans Hjerte havde Vinger, 
Hans Gang var som en Dands, 
Hans Tankers Række var 

Som en broget Urtekrands. 

J Jægerhuset. 


En Rast fra Kongeborgen 
Der ligger .en aaben Plet 
I Skovens Dyb, af Hassel 
Og Bøg omgjerdet tæt. 
Der Bogfinken qviddrer, 
Der synger sorten Stær, 
Og Vildanden pladsker 

I det krusede Kjær. 


Hen ved den ene Side 

En Jægerbolig staaer, 
Straatakt med spidse Gavle, 
Og rundtom Huset slaaer 
Et Gjerde sig af Hvidtjørn 
Ret som en fyldig Arm; 
Den vilde Humle kravler 


Henad den runde Karm. 

Der er saa eensomt, stille, 
Over den dybe Dam 

Kun af og til kan høres 
Hunrævens hæse Glam. 
Paa Engen Storken spanker 
Alvorligt og strunkt, 

Høit under Skyen kredser 


Guldørnen som et Punkt. 


Det var saa henad Middag . 
Paa St. Albani Fest, 

For Jægerhusets Gjerde 

Der vrinsked en Hest; 

En nordfrisisk Kleppert 
Graaskimlet og frag, 

Den stolteste Rytter 

Den bar paa sin Bag. 


I Sadlen sig hæver 

En mægtig Kjæmpekrop; 

I Staal saa er den smeddet 
Fra Taa og til Top; 

Det blanke Pandser dækkes 
Af en Munkekutte bruun, 
Paa Brystet bølger Skjægget 
Saa hvidt som Svaneduun. 


199 


I Skjold den hvide Ibskal 
Svømmer i det Blaae; 

Syv grønne Paafjedre 

Over Hjelmkammen staae. 
Ved venstre Side dingler 
Det drabeligste Sværd. 

Han raabte, saa det gjalded 


Højt mellem Skovens Træ'r: 


«Hei, er her Nogen hjemme ?« 
Da aabnedes et Led. 

Ud treen den gamle Jæger 
Og sagde: «Guds Fred!» 

Men da han saae ret nøijie til, 
Saa slog han Haand i Haand, 
Og raabte: «Ved St. Hubert! 
Nu seer jeg nok en Aand? 


Er det Jer selv, Hr. Peder! 
Med Kjød og med Blod? 

Saa vær mig da velkommen, 
Velsignet Eders Fod, 

Som træder paa min Tærskel ! 
Kom, hvil Jer paa min Bænk, 
Og faae en Bid til Styrkning 
Og til Velkomst en Skjenk!» 

Den gamle Herre svang sig 
Som en Yngling af sin Hest, 
Og sagde: «Først vi sørge 
For den fiirbeente Gjæst!» 
Han Hovedlav og Sadel 

I Hast da smøged af; 

Med Vrinsken søgte Hesten 
Til Engen da i Trav. 


Det var Hr. Peder Jernskjæg, 
Han længtes efter Helm, 
Han fulgte ind i Haugen, 
Tog af sin sorte Hjelm. 

Dybt maatte han sig bøie 
For at komme under Tag; 
Han hængte der sin Jernhat 


Og sin Dyrendal paa Knag. 


Den Jæger bredte Hynde. 
Men Alt som der han sad, 
Ind traadte Husets Qvinde 
Med Dug og med Fad. 

Da raabte brat Hr. Peder: 
«Saa hjælpe mig St. Georg! 
Den sidste Gang jeg saae Jer, 


Var paa min egen Borg!« 

Sig ydmygt Qvinden neied 

Og rødmed under Liin, 

Og hendes Øie fyldtes 

Med en Dugperle fiin. 

Hun hvisked ganske sagte: 
«Jeg mindes nok den Stund!» 
Taus stirrede Hr, Peder 

Med et bittert Smiil om Mund. 


Han fulgte med sit Øie 
Den gamle Kones Gang, 
Imens hun stille sysled 
Og bredte Dugen lang. 
Han greeb, som i Tanker, 
Et Kruus, hun stilled hen, 
Og dreied det i Haanden 
Og satte det igjen. 


Det var det bittre Minde 
Fra Dagene, som svandt, 
Der i hans Hjertes Mørke 
Som en Maane oprandt, 

Og klart- paany ham viste, 
Hvad Tidens Taage fik 

Halv dulgt og udslettet 

For hans Tankes trætte Blik. 

Saa tyst som i en Kirke 
Der var ved deres Bord; 
Imens de finge Unnen, 
Der. hørtes ei et Ord. 
Afdækket blev saa Skiven, 
Saa holdt de deres Bøn; 
Da vinkede Hr. Peder 
Den Qvinde ud i Løn. 


De satte sig i Haugen 
Paa en Græsbænk, i Læ 
Af Hasler og af Hvidtjørn 
Under et Abildtræ. 

Hun sagde: «Ædle Herre! 
Jeg kjender Eders Hu, 

Og hvad Jert Øie spørger, 


Vil jeg besvare nu. 


Men jeg har ingen Balsam 
For Eders Hjertes Vee, 
Jeg kan Jer kun berette, 
Hvad selv jeg maatte see. 
Eiheller kan jeg gjøre 
Eders Byrde mere svær!» 
Saa talte hun, og Gubben: 
Drog dybt efter Veir. 


203 


«Jeg tjente Eders Frue, 
Hun var saa from og god, 
At jeg gjerne for hende 
Havde givet Liv og Blod. 
Og da den lille Frøken 
Var født, og Modren svag, 
Jeg passede dem Begge > 
Baade ved Nat og Dag. 


Da hun den sidste Morgen 
Slog Øjet op saa mat, 

Hun sagde: «Ak, jeg drømte 
Saa underligt i Nat. 

Mit Hoved er saa tungt 

Og mit Sind saa beklemt; 
Guds Moder maa vide, 


Hvad der er mig bestemt. 


Jeg drømte, jeg var død 
Og alt i Kisten lagt, 

Min Sjæl paa sine Vinger 
Stræbte opad med Magt. 
Fra Høire kom en Due, 
Fra Venstre kom en Ravn, 
De gjenned mig tilbage 
Fra Paradisets Havn. 

Saa stod jeg ganske ene 

I den vildeste Skov; 

Der kom en Lyngorm skridende 
Og hyled efter Rov. 

Den slynged sig i Bugter 
Omkring mit svage Liv, 

Jeg vaanded mig og segned 


Som for Stormen et Siv. 


Men før jeg sank, da saae jeg 
Dens røde Øine gloe 
Begjærligt hen til Vuggen, 
Hvor Barnet laae i Ro. 

Af Halsen rev jeg Korset her, 
Mit dyreste Klenod, 

Og slængte det paa Barnet 

I Fortvivlelsens Mod. 


Og næppe var det faldet 
Og laae paa Ellens Bryst, 
Saa traadte ud fra Krattet 
Høitideligt og tyst, 

Med høie, brede Takker 
En kongelig Hjort, 

Fik Barnet op paa Ryggen 
Og ilede bort. 

Saa sank jeg dybt i Dvale, 

I en lang, en bælmørk Nat; 
Jeg tabte Sands og Tanke — 
Og saa vaagned jeg brat. 
Stor Jammer vil mig times, 
Forvist jeg det troer, 

Men liden Ellens Frelse 

I dette Guldkors boer.» 


Fra Barmen drog hun Smykket 
Ved det glimrende Baand, 

Hun trykked det mod Læben 
Og med sittrende Haand 

Hun lagde Kors og Kjede 

Om Barnets spæde Bryst; 

Saa tog hun mig om Hovedet 
Og hviskede tyst: 


«Gud frie os fra det Onde! 
Men skulde Faren naae 
Til denne Helligdom,» — 
Og hun peged paa den Smaa — 
«Da sværg mig, Du vil vogte 
Paa mit yndige Noer!x 
Saa bad hun mig saa -bønligt, 
Og med Taarer jeg svor. 

Saa veed I, hvad der skeete, — 
Hvorfor? veed ikke jeg. 

I Rædsel greeb jeg Barnet 

Og flygtede min Vei. 

Jeg spærrede Jer Døren; 

Og i min unge Arm 

Bort bar min Skat jeg hurtigt 
Ved en bankende Barm. 


Jeg vandred gjennem Skove, 
Jeg vandred over Land, 

Og overalt den deilige 

Glut velsigned man. 

I rige Herrers Stalde, 

I Bondens ringe Bo 

De lode hende die 

Baade Gimmerlam og Ko. 


Jeg sad ved stille Søer 

Og lulled hende ind, 

Hun slumred paa min Skulder 
Med sin rosenrøde Kind; 

Saa da jeg kom til Hove, 

Som var min Vandrings Maal, 
Var hun vever som en Lærke 
Og buttet som en Aal. 

Men det var Fru Margrethe, 
Kong Volmers Datter prud, 
Hun tog sig af den Spæde, 
Og styred hende ud 
Med Klæder og med Smykker, 
Med Lærdom og med Tugt, 
Og Alting hende anstod 
Saa yndefuldt og smukt. 


Da Volmers Datter døde 

Og Jorderig forlod, 

Sad Frøken Ellen siden 

Ved den unge Dronnings Fod; 
Indtil i Fjor, i Høsten 

Hun pludselig forsvandt ! 

Da blødte mange Hjerter, 


Og mange Taarer randt. 


Man hvisked om Hr. Strange, 
Om en Hjort blev der talt; 
Men Ingen kunde fatte 
Eller samle det Alt. 
Saa sank det hen i Glemsel, 
Som det gaaer til paa Jord; 
Hvem tænker vel paa Sneen, 
Som skinned her ifjor?» 

Hun taug. Men Hr. Peder, 
Fordybet i sit Sind, 

Stivt stirrede paa Græsset, 
Med Haanden paa sin Kind. 
Hid treen den gamle Jæger, . 
Han hørte de sidste Ord; 
Han sagde: «Hjorten kommer 


Nok her igjen, jeg troer. 


Hvis ei den alt er fældet, 
Saa er det Dyrets Skik 

Åt søge did, hvor først 
Den græssede og gik. 

Den glemmer ei de Skove, 
Ei den Mark eller Vang, 
Den kjender alle Fugle, 


Den mindes hver en Sang. 


Ved Toner kan den lokkes, 

Ak ja, hvor mangen Gang 
Saae jeg dem ikke standse 

Og lytte, naar bedst de sprang. 
Faaer jeg først hiin for Øie, 
Jeg ta'er vist ikke feil; 

Jeg kjender den saa nøie 

Fra Blad og til Speil!» 

Som saa han stod og talte, 
Rask over Gjerdets Torn 
Syv kjække Stød der hørtes 
I et klingende Horn. 
Den Jægersmand da lytted: 
«Hvad? er jeg ved Forstand ? 
Det var de Strangers Løsen, — 


Og see, der kommer han.» 


«Guds Fred! og Velkommen !« 
Da raabte alle Tre, 

Da gjennem Havelaagen 

De Junkren fik at see. 

Men Alvor paa hans Pande 
Og Bleghed paa hans Kind 
Neddæmped deres Glæde, 

Da taus han traadte ind. 


Sin flygtige Ganger, 

Sin Gaade havde han 

Nu atter fulgt forgjæves 
Gjennem Skov, over Land. 
Frem og tilbage krydsed den 
Dog op imod Nord; — 

For trende Dage siden 

Han havde tabt dens Spor. 

Knap'var nu al Forundring 
Og hans Fortælling endt, 
Saa lød der høit en Stemme, 
Som var dem velbekjendt. 
Som Lærkeslag den jubled, 
Saa Skovens Hvælving klang; 
Og det var Folmer Spillemand, 
Der meldte sig med Sang: 


«Du, som har Sorg i Sinde, 
Gak ud i Mark og Lund, 
Og lad de svale Vinde 

Dig vifte karsk og sund. 
Gak over Høi og Dale, 

Og lyt ved Søens Glar 

Til Skovens Alvorstale 


Og Kildens muntre Svar. 


Var Hjertet fuldt af Klage, 

Og brused Blodet vildt, 

Jeg gik mig ud at jage 

Det yndeligste Vildt. 

Det var ei Hjort og Hinder, 
Ei Terne eller Tjur; 

Det var med friske Kinder 


Den vilde,, frie Natur. 

Jeg vil saa nødigt bænkes 

I Stuen, under Tag; 

Der drikkes og der skjenkes 
I døsig Fred og Mag. 

Langt heller vil jeg brede 
Min Dug bagved en Tjørn, 
Paa lyngbegroede Hede 

I Selskab med en Bjørn. 


Mig hued ingensinde 
Smaafuglene i Buur, 

Som pynteligt paa Pinde 
Maa sætte sig til Kur. 
Nei paa de rigtig Vilde 
Er det en freidig Jagt; 
Om de er nok saa snilde, 


Er deres Værge svagt!» 


Saa hørte de ham synge, 
Længe før de ham saae; 
Foran ham sprang hans Pudel 
Gjennem de høie Straae. 

Da kom han frem af Krattet 
Med Strængeleeg i Haand, 
Med sit smilende Ansigt 

Og de flagrende Baand. 

Da samled' rundt om Bordet 
De sad ved deres Viin, 

Hr. Folmer førte Ordet, 

Thi han var snild og fiin. 
De bedste Raad han vidste, 
Han havde lystigt Mod, 

Og han med megen Liste 
Paa Qvindfolk sig forstod. 


«At faae et Uglehjerte 
Det tager jeg mig paa; 
Og Dorrits Sovekammer 
Os aabent skal staae; 
Thi hendes Terne, Inger, 
Er i min Vold, jeg veed, 
Som jeg igjen i hendes, 
Efter Tid og Leilighed !» 


De Andre To ham loved, 
Hans Ord de gave Magt, 

De vilde holde sammen 

Ved de Raad, han havde lagt. 
Saa ginge"de' til"Hviles —= 

De To med Sorg i Sind; 

Til sine brogede Drømme 
Den Tredie slumred ind. 

gt. Hans' Aften. 


I Skoven tæt ved Gurve, 

I Ly af Bøg og Eeg, 

Der vrimled det heel lystigt, 
Og der var Dands og Leeg. 
Fra alle Landets Egne 

Var kommet mangen Gjæst, 
Fornemme og Ringe, 

Til St. Hans-Aftens Fest. 


Farvede Lamper straalte 
Fra tusind Grene ned; 
Rundtom var plantet Fakler 
Som Blomster i et Bed. 

De Tjæretønder blussed, 
Ophængte paa Stav; 

Den glade Stimmel bølged 


Og larmed som et Hav. 

Fra rene Sommerhimmel 
Snart her og snart hist 

En lille, stille Stjerne 
Fremtindred som en Gnist. 
Ei Straa, ei Blad sig rørte, 
Og trindtom Natten laae, 
Som en kulsort Morinde 


Med Glimmersmykke paa. 


Der var med Viin og Mundgodt 
Saa mangen pyntet Bod; 

De tørstige Sjæle 

Som en Muur om dem stod. 
Mangen Springer og Dandser 
Stod der ogsaa paa Lad 

Med sit malede Ansigt 


Og bar sig morsomt ad. 


En Sværm af Formummede 
Lidt efter lidt kom frem; 
Hr. Peder og Hr. Strange 
Vare ogsaa blandt dem. 
Ung Folmer var paafærde, 
Hvor der var lidt at see; 
Han gjorde tusind Løier 
Og fik Alle til at lee. 

Med Eet der klang Trompeter, 
Med Fløiter og Basun; 
Dankonningen sig viste 
T.Skovens Paulun; 

Med' ham en fager Skare, 

Saa funter og saa let, 

Med Guld paa Fløielskofte 


: Fjeder paa Barett. 

Saa kom en deilig Qvinde 
Agende i sin Karm; 

Fra Ansigtet hun løfted 
Sløret med sin Arm. 

Da blussede de Kinder, 
Da straalede de Blik! 
Dankonning hende høvisk 
Imøde da gik. 


Selv hjalp han den Skjønne 
Fra Vognen til Jord, 

Og hvisked hende lønligt 
Et skjemtefuldt Ord. 

De sorte Slangelokker 

Slog hun fra Panden klar, 
Og hendes røde Læber 

Gav et smilende Svar. 

Hr:.Strange-og HræPeder 
De stode og derhos; 
En Mumlen gik blandt Folket 


Af Beundring og Trods. 21 
Hun lod de sorte Øine 7” 
Tillyne dem et Blink; 


Sødt toned da Musiken N 


Paa Konningens Vink. i 7 


i: 
Han qvæged sine Øine k 


Og sin elskovssyge Aand M 

I hendes Lueblikke. N 
Saa greeb han hendes Haand 

Og traadte hen i Kredsen 

Paa den fløielsgrønne Grund, 

Og Sangen lød og Dandsen gik 

Saa let igjennem Lund. 


Vel bruste Lystigheden, 
Men den gav ogsaa Ro. 
Det er saa sødt at vandre 
I Natten To og To. 

Og mangt et Par sig listed 
I Krattets Mørke ind 

Med bankende Hjerter 

Og med rødmende Kind. 

«Min høie, ædle Frue! 
Jeg gjorde, som I bad 
Ud fløi. jeg som en Due 
Fredens Olieblad. 
er det ei plukket, 
Brydes det forvist; 
i Himlen hørte Sukket, 
Alt vinker det fra Qvist. 
; F: Sa 
alt: gjennem Skov og Dale 
Har vandret paa min Fod, 
Mens Klangen af din Tale 
Mit Øre ei forlod. 
Jeg steg paa Bjerg og Banker; 
Og stærk jeg blev derved, 
At det var dine Tanker, 
Som styrede mit Fjed. 


Jeg døied megen Smerte; 
Men som en Svaledrik 
Huldt qvægede mit Hjerte 
Da Mindet om dit Blik. 
Langt hellere jeg døde, 
Langt heller blev jeg blind, 
End Haabets Morgenrøde 
See blegnet paa din Kind. 

Paa jernbeslagne Portlem 
Med Staven banked han: 


«I Herrens Navn! luk 


For en vansmægtet 
Da aabned sig en Lugé 
Et Ansigt, blegt og fe t 
Med blakkede Skjægge é 
Saae ned og spurgte vredt . 


«Hvad nu?» Men da hans Øie +" 
Fra Vinduet blev vaer 

Den fredelige Gubbe 

I den hellige Talar, 

Af halvforglemte Vane 

Han mumlede: «Guds Fred! 
Bi lidt, nu skal jeg komme!» 
Og saa kom han ned. 


Han Portlemmen: aabned, 
Lod Munken foran gaae, 

Og. laasede saa atter 

Med Nøgle og Slaa. 

Men inde i .Kamméret,; 

Med lumsk, fjollet Smiil 

Han sagde: «Fromme Broder! 


Kom sæt jer og hvil!» 2 

Mat lod sig Strange segne 
Hen paa en Løibænk, hvor 
Håns Falkeblik foroven saae 


UN 


Den frygtelige Snor. 


an lod sit Øie glide 


Om i det snevre Rum. 


Paa Væggen hang en Armbrøst 
En Dolk og et Sværd, 

I Krogen stod et Madskab, 
Ved Siden et Spær. 

Et Kruus der stod paa Bordet, 
Hvor en Ølbimpel laae; 

Og Døren op til Taarnet 


I et Hjørne han saae. 


Men da han vel fik mønstret 

Den Vægters raae Gestalt, 

Med Eet det som et Slør 

Ham fra Øinene faldt. 

Han kjendte godt hans Næve, 

Han havde følt dens Greeb; 

Han var blandt dem, der bandt ham 
Til Hjortens Ryg med Reeb. 

Op flammed da hans Hjerte, 

Dog tvang han end dets Ild; | 
Han tog et Bæger, bad en, «Bøn 
Og drak ham saa til; 7" 


Og mens han suged Øllet. 
I langsomme Drag, 

Den lurvede Kjæmpe 
Han speidede i Mag. 


Der stod han i sin Kofte graa, 
Skinhellig og slug, 

Stivt stirrende, med foldede 
Hænder for sin Bug. 

«Hør,» mæled da Hr. Strange 
Og satte hen sit Kruus, 

«Du kommer sagtens sjelden 


Til Gjæst i Herrens Huus?» 


«Nei,» grinte Kjæmpekarlen 
Og krammed i sit Haar, 

«Til denne Ravnerede 

Ei Klokkeklangen naaer!» 

«Saa skrift mig dine Synder, 
At Afløsning Du kan faae, 

Saa er dit Øl betalt!» 

Og han mumlede: «Lad gaae!» 

«Først sige Du dit Credo!» 

«Det har forlængst jeg glemt!» 
«Saa bed et Paternoster!» 

«Det paa samme Sted er gjemt!» 
«Knæl ned da! jeg vil bede, 

Tag af min Mund hvert Ord!» 
Og uvilkaarligt Karlen 

Sig neiede mod Jord. 


Knap laae han der nedbøiet 

Og slog sig for sit Bryst, 

Og mumlede i Skjægget: 
«Forført af Syndens Lyst» — — 
Saa greeb ham Junker Strange 

I Qværken, fast og kjæk, 

Og væltede ham baglænds, 


Som man vælter en Sæk. 


Da brølede den Skumle: 

«Ha, er det saadan fat?» 

Men Strange fik ham Knæet 

Paa den brede Bringe sat, 

Som naar et Neg man binder; 

Han med sin Højre slap | 

Og famled efter Dolken, — 

Da blev den Vægter rap. 
Hjortens Flugt, 14. Opl. 14 

Om paa den ene Side 
Han som en Orm sig vreed, 
Saa Junkrens Knæ mod Flisen 
Liig en Hammer slog ned; 
Som naar en Ganger steiler, 
Han krummede sin Krop, 
Paa Knæ, een Haand alt strakte 


Han imod Snoren op. 


Rask tog ham Junkrens Arme 
Et vældigt Undertag, 

Han styrted sig mod Døren, 
Op sprang den med Brag! 

De rulled som to Slanger 

I Portrummet ud, 

Højt brølede den Vægter 


Da som en tirret Stud. 


De vælted sig, de kjæmped, 

Og Kampen de forstod; 

Men Stranges unge Kræfter 
Holdt ei Skridt med hans Mod. 
Det sortned for hans Blikke; 
Men af Taageslørets Gjem 

Han syntes, at der straaled 

To søde Øine frem. 

De smilte saa bedrøvet! 
De gav ham atter Kraft; 
Hans muskelspændte Arm 
Blev som et Egeskaft. 
Det lysned for hans Øine, 
Hans Tanke blev klar, 
Og atter blev han øverst, 


Som før han underst var. 


Han slap med begge Hænder, 
Tog Tag i Knegtens Skjæg, 
Sin Dolk han rask fik viklet 
Af Kuttens side Læg. 

Højt svang han ud sin Høijire; 
Grum i sin Hævn og Harm 
Han vilde sænkt dens blanke 


Staaltunge i hans Barm. 


Men i et Spring kom Folmer, 
Hr. Peder fulgte med; 
Han kjendte jo, som Bjørnen, 
Sin Hules Leilighed. 
Saa svinebandt de Karlen, 
Og, væltet paa sin Ryg, 
Han laae med Fraad for Munden, 
Taus stirrende og styg. 

Han stønned, og hans Lemmer 
De bævede som Siv; 

Han bad og han tigged 

Alt for sit usle Liv. 

Da sagde Peder Jernskjæg: 
«Du bliver her, min Søn! 

Jeg skal Dig lade hente 

Og faae Dig Portnerløn!» 


Men Strange flux med Dolken, 
Han end i Haanden bar, 

Det tunge Nøgleknippe 

Af Karlens Belte skar. 

Uhyre Længsel drev ham 
Som Skibet en Bør; 

Ind stormed han i Kamret 


Og sparked op en Dør. 


Ad Vindeltrappens Hvirvel 
Han svimlende steeg op; 

Og lige under Hatten, 

Tæt under Taarnets Top 
Han standsed ved en Laage, 
Af Egetræ gjort; 

Tre Nøgler først fik aabnet 
Den knagende Port. 

Han traadte ind forsigtigt, 
Med Haanden for sit Bryn, 
Thi Solens sidste Straale 
Skarpt blændede hans Syn. 
Sit Afskedsblik den kasted 
Vemodigt, venligt paa 

Det Knippe Straa i Krogen, 
Hvor liden Ellen laae. 


Ned bøiet over Leiet 

Ei voved han en Lyd; 
Han stirrede paa Pigen 
Med smerteblandet Fryd. 
Ei saae hun Solens Hilsen, 
Hans Fjed ei hørte hun, 
Thi lukt var hendes Øie 
Og bleeg var hendes Mund. 


Een Haand laae under Kinden 
Og een i hendes Skjød. 

Forfærdet da han hvisked 

Til sig selv: «Hun er død!» 

Han greeb en Haand fortvivlet — 
O, Gud! den var dog varm! — 
Da løfted Ungersvenden 


Den Lilie paa sin Arm. 

Saa ømt han bar sin Skat ned 
I Borgens skumle Gaard; 
Omkring hans Skuldre hængte 
Hendes lange, blonde Haar. 
Paa Stenen, tæt ved Brønden 
Han satte hende ned; 
Strax Folmer var ved Haanden 
Og den gamle Ridder med. 


De støtted hende kjærligt, 
Mens Strange paastand 
Fik vundet op af Kilden 
Det friske, kolde Vand. 

De stænked hendes Pande, 
De væded hendes Mund; 
Et Suk opsteg fra Barmen, 
Og sagte aanded hun. 


Sin højre Haand hun løfted, 
Men atter hen den faldt; 
Hun hæved sky sit Hoved, 
Som havde Nogen kaldt; 
Men pludselig hun aabned 
To Øine saa blaae, 

Saa fromme, som de ud 


Fra Paradiset saae. 

Tilbage foer Hr. Peder 
Ved dette søde Syn, 
Med begge sine Hænder 
Han dækked sine Bryn, 
Og hviskede: «Gudsmoder ! 
Det er det samme Blik, 
Som, sidste Gang jeg var her, 
Af to Øine jeg fik.» 


Han sagde: «Ædle Frøken! 
Tak Gud! vær uden Frygt! 
I staaer i Venners Værge, 
Og I tør aande trygt!» 

Til Side holdt sig Strange; 
Men Folmer havde rask 
Alt med sin Daggert hugget 
Løvgrene af en Ask. 


Og af de seige Qviste 
Indslynged fast og tæt, 
Han fik paa de længste 
Snart flettet nok saa net 
For Pigen en Bærebør, 
Heel magelig og svai; — 
Hun kunde jo ei vandre 


Den lange, tunge Vei. 

Hr. Peder løfted Møen 
Paa sin mægtige Arm; 
Hans Øine bleve blanke, 
Fast bævede hans Barm. 
Han lagde hende lempeligt 
Paa grønne Seng, og mild 
Han tog sin brune Kutte 
Og dækked hende til. 


Hr. Strange fik sig atter 

Ført Støvler paa og Hat. 

De raske Ungersvende 

Da begge toge fat. 

Ud bare de skjøn Jomfru 
Af Borgens snevre Port. 

Eia, den Junkers Hjerte 


Ham næsten blev for stort! 


Ung Folmer bar ved Hovedet, 
Men foran Strange bar; 

Hun kjendte ham sletikke, 
Saa dunkelt som det var. 
End stod der kun en blegrød, 
Guldrandet Sky i Vest. 

Hr. Peder efter lunted 

Paa sin abildgraae Hest. 

Fra Søen vifted Vinden kold 
Hen over Lyngen bruun, 
Men nede mellem Bankerne 
Blev Luften mild og luun. 
Den stille Himmel hvælved 
Sit guldbrodeerte Telt. 
Ei kunde Folmer tie her, 
Ihvad det skulde gjældt. 


Bagved ham reed Hr. Peder 
Opslugt af Minders Strøm; 
Foran sig saae han Strange, 

Og tænkte sig hans Drøm, 

Og mellem dem hans Blikke 
Paa Lilien sank ned. 

Hans Hjerte var saa freidigt, — 
Nu fik han løst sin Eed. 


Ja, havde han havt Vinger, did 
Han fløjet var paa dem, 

Hvor den kongelige Frue 

Sad i sit stille Hjem, 

End havde han tilbage 

En lang og møisom Gang; 

Thi hæved han sin Stemme 

Og fløj afsted i Sang: 

«Sov sødt, Du Liliehvide! 
Vaagn op som Rose rød! 

Ei længer skal Du lide, 

Thi nu er Sorgen død; 
Forvundet er al Smerte, 

Frisk Glædens Blomst vil groe; 
Nu flere end dit Hjerte 

Kan slaae sig til Ro. 


Min frydefulde Tanke! 
Afsted, tag Vinger paa; 

Hen over Skov og Banke 
Din lette Flugt skal gaae. 

O, naaderige Dronning! 
Modtag den Flyver godt, 

Som Bi den bringer Honning, 
Og Kuben er dit Slot. 


Den samme Vei jeg vandred 
Nys med saa tungt et Fjed; 
Hvor er den nu forandret, 
Saa jeg undres derved. 

Du brede Eng angs Skøve, 
Som gjemmer i dit Skjød 
Den Sø med blanke Vove, 
Er dobbelt grøn og blød. 


Snigr z5 2 rode 

Du klare, milde Stjerne, 
Som tindrer hist saa blaa, 
Du trøstede mig gjerne, 
Da sorgfuld Du mig saae. 
Paa dine fjerne Veie 
Til Gjengjæld for din Trøst 
Du ogsaa nu skal eie 
Det Halve af min Lyst. 


Her under disse brede, 
Løvrige Grenes Pragt, 

Har Fugle smaa paa Rede 
Til Slummer sig nu lagt; 
I Bøg, i Ask, i Elle 

Jeg gad dem vække her, 
Jeg vilde dem fortælle, 
Hvor lykkelig jeg er! 


O, Livet er dog yndigt, 

Ak, men det er saa kort. 
Det var dog altfor syndigt, 
Hvis snart jeg skulde bort, 
Nei, let jeg end mig svinger, 
Jeg føler, paa min Fod 

Er Sommerfuglevinger 

Og Solglimt i mit Blod!» 

I Jægerhusets Hauge 
Ved aabne Laage saae 
Alt Morgenstjernen længe 
Den gamle Kone staae. 
Der, lænet op mod Stolpen, 
Før Dagens Lys blev tændt, 
Hun havde Øiet stadigt 
Til Skovveien vendt. 


Thi Længsel og Forventning, 
Liig onde Alfer to, 

Fra Øiet og fra Sindet 
Havde jaget Søvn og Ro. 
Een Tanke bragte Gysen, 
En anden Blodet jog 

Af Glæde gjennem Hjertet, 
Saa uden Rast det slog. 


Med Buen under Armen 
Og Tasken ved sin Lænd 
Var Manden alt i Skoven; 
Ham Vanen drev derhen, 
Hvor Snarer var ophængte 
Og der var stillet Fald; 
Han røgted endnu trofast 


En Jægers muntre Kald. 

Hun stod og ændsed ikke 
Den gamle troe Pasop, 
Som sad foran og logred 
Og saae til hende op; 

Ei hendes Øre hørte, 

At mellem Blad og Green 
De Fugle smaa paa Rede 


Nu vaagned Een for Een. 


Med Eet hun løfted Armen 
Og skygged for sit Bryn; 

I hendes Øie speiled sig 

Det frydeligste Syn. 

Fra Skovveien, saae hun, kom 
Hr. Peder paa sin Hest, 

Paa Leiet, mellem de Unge, 
Den høijitelskede Gjæst. 


Ind under Lindegangen 

Bar de den Byrde sød, 
Just som den første Straale 
Af Morgensol frembrød. 
Forundret vaagned Ellen, 
Matøiet, bleeg om Kind; 
Gjennem venlige Stuedør 
De ledte hende ind. 


Hjortens Flugt, 14. Opl. 15 

Da saae hun Jægrens Hustru, 
Da saae hun, hvor hun var; 
I hendes Øie tindred 

En Glædestaare klar. 

Her fandt hun atter Een dog, 
Som vidste hendes Navn; 
Her kunde sødt hun hvile 


Som i en Moders Favn. 


Hende Hvilen beredtes af 
En trofast Kjærlighed, 

Og Pleie, som en Moder 
Kun ret forstaaer og veed. 
Hr. Peder sad og smiled, 
Mens Folmer slumred alt; 
Han kunde ei faae Øiet 
Fra den yndige Gestalt. 


Først da hun med den Gamle 
I et stille Kammer svandt, 

Da søgte han til Leiet, . 

Og snart ham Søvnen fandt. 
Men Strange gik i Skoven, 
Hans Sind ei havde Ro; 

Han elsked liden Ellen, 

Men — sit Skjold var han tro. 


ET. 


SØN TE 

Til sine fire Venner han 
Sørgmodig havde sagt: 

«Vil I mit Vel, saa være 
Paa Hjertet det Jer lagt: 
Nævn ei mit Navn for Ellen, 
Hun selv det vover ei; 

Og dele Dødens Bæger 

Med hende, kan kuns jeg!» 

J Riddersalen. 


Naar blygraae Skyer skjule 
Midsommers Himmel blaae, 
Naar Havets Bølger hvile 
Og Skovens Bøge staae 

I ængstelig Taushed, 

Og Bukkar med sin Duft, 
Berusende som Viindamp, 
Kryddrer den tunge Luft; 


Da styrer Stæren sin Tunge, 
Og Viben dæmper sit Skrig, 
Tudserne sig fjæle 

Under Skræppens brede Flig; 
Ud fra sin sikkre Hule 
Speider den gule Ræv, 

Sig Edderkoppen ruller 

Bag Bjelken i sin Væv. 

Paa Kongeborgens Tinder, 

I hver en Sal og Vraa 

Der slig en lummer Torden 
Lumsk lurende laae; 

Den sortned hver en Tanke, 
Den gjorde Barmen trang, 
Hvert Aandedræt blev kortere 
Og Tiden dobbelt lang. 


Hofsinderne med vigtige, 
Med ænsgstelige Blik 
Paa Trapper og ad Gange 
Kun paa Taaspidsen gik; 
I Kjelderen man hvisked, 
I Stegerset man tav, 
Og selv i Borgestuen 


Var der tyst som i en Grav. 


I Riddersalen hørtes kun 

Kong Eriks faste Fjed. 

Hans Hat med hvide Fjedre 
Den sad ham paa Sned. 

Hans Øine vare matte, 

Hans Kind som hviden Væg, 
Med højre Haand han holdt 
Om sit buskede Skjæg. 

15= 

En underlig Beklemthed 
Havde taget ham i Favn; 
Han længtes efter Noget, 
Men vidste ei sit Savn. 
Hans Hjerte var saa øde, 
Saa tomt som en Lo 
Om Sommeren før Høsten, 


Mens Vipperne end groe. 


Han følte sig saa eensom, 
Saa usel og forladt; 

Hans Tanke, liig en Jolle 
Paa Hav i bælmørk Nat, 
Drev om i Sjælens Mørke, 
Og som i Lyn paa Lyn 
Fremviste Fortids Veer 


Sig for hans indre Syn. 


Han mindedes, hvor ofte 
Hver Plan, han havde lagt 
For at øge sin Ære 

Og Danrigets Magt, 

Var blevet til en Snare 

Alt for hans egen Fod; 

Hvor tidt han maatte frie sig 
Ved sit og Manges Blod. 

Det lod, som selv Naturen 

Hans arge Fiende var: 

Hvor falsk var ikke Isen, 

Naar den hans Slæde bar; 

Hvor ofte havde Bølgen 

Ei truet ham med Død, 

Og knust den Stavn, som bar ham, 
Mod Klippen som en Nød. 


Han tænkte paa, hvor ofte 

Beført og forraadt, 

Hans Haand var strakt mod Frugten, 
Som ei han havde naaet; 

At aldrig ham iskjenket 

Var noget Bæger puurt, 

Men Livets Drik. forgiftet 

Med Sorgens bittre Urt. 


Saa fløj hans Blik mod Øster 
Til det hellige Land; 

Selv paa sin fromme Vandring 
Var han Ulykkens Mand. 
Tydsk Svig ham havde dengang 
I Fangenskabet bragt; 

Han følte fast de Lænker end, 
Hvori hans Haand var lagt. 

Til Saraceners Sultan 

Var sendt hans Contrafei; 

Fra de holsteenske Grever 

Det gik den lange Vei. 

Han fangen blev og gjenkjendt; 
Med Nød han fik sin Haand 
Ved Hjælp af gyldne Nøgler 
Løst ud af Slavebaand. 


Thi Syd for Eiderstrømmen 
Laae evigt paa Luur 

Den Lyngorm, som vil krybe 
Over Dannevirkes Muur. 

Mod den han havde kjæmpet, — 
Den tørsted efter hans Blod, — 
En holsteensk Greve aldrig 

Var Dannerfolket god! — 


Mens disse sorte Tanker 
Vælted i Kongens Sind, 

Den gamle Ridder Jernskjæg 
Fra grønne Lind til Lind 
Op ad den lange Gyde 

Heel langsomt monne gaae, 
Hvor hist og her i Skyggen 


Hofsinders Huse laae. 

Mens saa med bøjet Hoved 
Og Haand paa Sværd han gik, 
Hans Tanker og en Vandring 
Frem og tilbage fik; 

Og alt som saa han grubled, 
Hans Fjed blev mere fast, 
Hans Pande mere rynket 

Og Øiet mere hvast. 


«Jeg sige vil til Kongen,» 

Saa tænkte han i Løn, 

«Du bør den Vei forlade, 

Du træder nu, min Søn ! 

Søn tør jeg ham vel kalde, — 
Alt var mit Haar jo hvidt, 
Da paa mit Knæ han havde 
Sig faaet mangt et Ridt. 


Jeg sige vil, Du bryder 
Forgjæves al din Kraft; 

Du trodser og vil tage, 

Hvad Fædrene har havt; 

Men paa Sindighed det brøster, 
Du er for kaad og vild; 

Husk paa, let Luen slukkes, 
Men Gløden holder Ild. 

Jeg sige vil, Du aabner 
For vidt din Borgeport; 
Den Flok, som der indtrænger, 
Den duer ikke stort. 
De smidske for dit Aasyn, 
De prise høit dit Huus, 
Men Alt, hvad der de søge, 
Er kun Sulefad og Kruus. 


Jeg sige vil, Dig blomstred 
En Lilie til din Lyst, 

Du kunde havt den reneste 
Jomfru ved dit Bryst; 

Ha! Dankonning! skam Dig 
For din usleste Dreng! 

Den frækkeste Skjøge 

Har Du lagt i din Seng! 


Ja, saadan vil jeg sige! 

Og Mere, hvis jeg kan!» 

Saa tænkte i sit Hjerte 

Den ærlige Mand; 

Og alt som han vandred, 

Kom immer mere til, 

Og hvergang var hans Slutning: 
«Saadan jeg tale vil!» 

Han traadte gjennem Porten, 
Steeg op ad Trappens Steen; 
Det var saa længe siden, 
Han satte sine Been 
Paa disse store Fliser, 
I dette Frammers bredt; 
Han gjenned alle Minder bort 
Og holdt sig beredt. 


Da aabned Svenden Døren, 

I Salen kom han ind, 

Hvor Drotten vandred op og ned 
Med drønende Trin. 

Da standsede de Begge; 

Med Undren Kongen saae 

Paa ham, — en Fortids Skygge 
I Hallen for sig staae. 


Han venligt gik hen til ham, 
Og rakte ham sin Haand. 

Al Barskhed var som veiret 
Af»Ridder Peders Aand! 

Med bøiet Hoved stod han 
For Kongens Majestæt, 

Og glemte reent sin Tale, 


Som var saa vel indklædt. 

Slig kongelig Huldsalighed 
Bedaared tidt et Sind 
Langt mere stærkt end dette; 
Han stod som ør og blind! 
Hans Øie, som aldrig blinked 
For Sværdets hvasse Lyn, 
Nu heel spagfærdig skotted 
Under de tykke Bryn. 


«Hvad fører hid til Hove,» 
Saa Kongens Tale ød, 

«Fru Moders bedste Støtte, 
De Danskes Trøst i Nød? 
Hvad drev Jer vel fra Reden, 
Min ædle, gamle Ørn? 

Hvad søger I, min Fader! 


Blandt os uvorne Børn?» 


Hr. Peder vilde svare, 

Han aabned Munden alt, 
Han famled efter Ordet, — 
Da traadte just, som kaldt," 
En Flok af Hoffets Herrer 
Derind, og dem foran 
Stoltsered Hr. Jens Due, 
Marsk og Befalingsmand. 

Han gik med samme Reisning 
Som da han end var ung, 
Men Ryggen var nu stivnet 
Og Gangen var lidt tung; 

Det sorte Haar var graanet, 
Og det krusede Skjæg 

Laae pynteligt paa Koften 


Og Kravens stive Læg. 


«See!» raabte Konning Erik, 
«Den Dag er mig en Fest! 
Den har mig bragt uventet 
En høit velkommen Gjæst; 
En Mand, udi hvis Hjerte 
Urokket Troskab boer!» 

Da bøjede sig alle 

De Hoveder til Jord. 


«Men det er sandt, Hr. Peder!» 
Saa mæled han igjen, 

«Blandt disse gode Herrer 

I har en gammel Ven. 

I ham dog vel gjenkjender, 
Han var Jer meget kjær, 
Skjøndt han, som I, har skiftet 
Baade Farve og Fjer? 

I var jo som to Brødre, 

Saa har man mig fortalt, 

Stod Last og Brast tilsammen 
Og deelte troligt Alt?» 

Frem skred han da, Jens Due, 
Paa Spidsen af sin Fod; 

Men som en Blok Hr. Peder 
Ubevægelig stod. 


«Er det ei saa, Hr. Peder? 
Mig tykkes, det blev sagt, 

At fra Hr. Jenses Rede 

Blev Jer den Due bragt, 

Som saa biev Ørnens Mage?» 
Saa skjemted Kongens Ord; 
Da var det, som et Smiil 


Over Marskens Ansigt foer. 


Et Skridt da tog Hr. Peder 
Hen mod den fine Mand; 

Det Smiil faldt i hans Hjerte 
Som i Høstak en Brand. 
Hans Øine skjøde atter 

Med den skarpeste Piil; 

Han sagde: «Hvad, Jens Due! 
Betyder dette Smiil?» 

Dog næppe fik han høre 

Sin egen Stemmes Klang, 

Der kjækt mod Salens Hvælving 
Sig som en Torden svang, 

Saa følte han i Barmen 
Gjenfødt sit gamle Mod; — 
Men nysgjerrigt lyttende 

De andre Herrer stod. 


«Hvad mener Du?» gjentog han, 
«Har Du dit Mæle tabt? 

Jeg kjendte Dig den Tid, 

Da det var nok saa rapt! 

Dit Aasyn klart mig siger, 
Hvad ikke dine Ord: 

Bagved din Fløielskofte 

Et Rævehjerte boer. 


Du skal mig gjøre Rede, 
Du pyntede Nar!» 

Saa tordnede Hr. Peder, 
Han glemte, hvor han var. 
Bleeg og med knyttet Næve, 
Fast blind af Raseri, 

Han afskar Marskens Tale 
Og skreeg afsindig: «Tie! 

Gjem Løgnen paa din Tunge, 
Det baader Dig nok bedst; 
Med Staal i Haand vi tales ved, 
Forræder, som Du est!» 
Saa greeb han Marskens sirligt 
Opstudsede Skjæg, 
Og havde nær ham knuset 
Som en Æggeskal mod Væg. 


Da stimled Alle sammen 
Med Bulder og med Skrig 
Og drog dem fra hinanden; 
Mens bleeg som et Liig 
Kong Erik paa sin Løibænk 
Fra Panden strøg sit Haar, 
Knap ændsende Bruddet 
Paa Freden i hans Gaard, 


Det indre Lys var slukket, 
Som et Øieblik var tændt, 
Og atter havde Tanken sig 
Til Hjertets Mørke vendt ; 
Og atter havde Drømmen 
Ham taget i Favn, — 

Da pludselig han vaktes 
Af Dvalen ved et Navn. 

Brat havde Stormen lagt sig, 
Og Alles Blikke saae 
Med nysgjerrig Undren 
En Skikkelse staae 
I aabnede Fløidør 
Og langsomt skride hen 
Tre, fire Skridt i Hallen 


Og saa standse igjen. 


Og Alle raabte: «Dorrit!» 
Stolt hæved hun sit Blik 

Og axlede sin Kaabe 

Med højtidelig Skik. 

Stum Kongen sad, høit stritted 
Paa Hovedet hans Haar, 
Forover bøiet sad han 

Med Næven paa sit Laar. 


Men Dorrit løfted foran lidt 
Sit guldbrodeerte Skjørt 

Og satte Foden fremad, 

Og fornemt og tørt 

Hun talte: «Saa I mene, 
Slet ikke det gaaer an, 

At jeg kan Dronning vorde 
I dette skjønne Land? 

Jeg siger Jer forsanden, 

Ei mange Timer gaaer, 

Saa maa han der Guldkronen 
Mig lægge om mit Haar. 

Han selv er da min Slave — 
Og Hiin med — og saa —» 
Her sank hun ned, paa Gulvet 


Knæfalden hun laae. 


Fra Øiet strømmed Graaden, 
Hun hviskede mat: 

«Hjælp mig! man har mig ranet 
Min dyrebare Skat! 

Min Erik! o Du Søde! 

O, min Konge og min Ven! 

O, skaf din stakkels Dorrit 

Sin Guldsnog igjen!» 


Op sprang hun som forfærdet, 
Da dette Ord var sagt; 

Vildt slynged hun bag Nakken 
De sorte Lokkers Pragt: 
«Hvad vil den Stodderkonge?» 
Her rædsomt hun loe, — 
«Knæl ned i Støv og ydmygt 
Kys Spidsen af min Sko! 

Jeg er en Guddoms Datter, 
Den mægtigste paa Jord; 
Hist i de hvide Klipper 

Paa Lante Ryn han boer; 
Paa sorten Hest han rider 
Hver evige Nat 

Med Vedbend om sin Skulder 
Og Uglen paa sin Hat. 


Han kommer, naar jeg kalder, — 
Vee Jer, ifald jeg vil! 

Ha, trodser I? det vorder 

Jer Alle et farligt Spil 

Han brat fra dette Hoved 

Skal rive Kronen blank!» 

Her hendes spæde Høijire 


Paa Drottens Isse sank. 


Hidtil han sad forstenet, 

Nu vaagned han og foer 

Fra Sædet op, som Lynet 

Var faldet bag hans Spoer. 
«Fordømte Hex!» han mæled 
Med Stemmen brudt og mat, 
«Viig fra mig, bort! og skjul Dig 
I den evige Nat! 

Dit Garn mig lumsk omsnæred, 
Du hedenske Kryb! 
Far hen, hvorfra Du stammer, 
Til det glødende Dyb!» 
Og rasende han løfted 
Sit bestøvlede Been, 
Og sparkede til Pigen, 
Saa hun faldt mod Gulvets Steen. 


Hun reiste sig ikke, 
Eiheller hun krøb; 

Som Katten behændig 

Hun paa alle Fire løb. 
Udaf halvaabne Dør 

Liig en Skygge der flød, — 
Et langtrukket Jammerhyl 


Da gjennem Borgen lød. 


En Midnats dybe Stilhed 
I Riddersalen var; 

De Herrers Øine spurgte, 
Men de fik intet Svar. 
Tilbage paa sin Løjibænk 
Sank Kongen mat og ør, 
Og skjulte sine Øine 
Med begge Hænders Slør. 

Mens tunge Smertessukke 
Bevægede hans Barm, 

Hans hele Legem sittred 

Og Krampen drog hans Arm; 
Da strømmede hans Taarer, 
En Sommerregn saa mild, 
De gjorde frit hans Hjerte 
Og slukked Smertens Ild 


Han længe sad hensjunket, 
Ført af sin Tankes Strøm; 
Lidt efter lidt sig fjerned 
Den fæle, skumle Drøm. 
Saa sad han længe, stille, 
Indsluttet i sit Sind; 

Da reiste han sig pludselig 
Med smilende Kind. 


Han lagde Haand paa Hjertet, 
Dybt gik hans Aandedræt, 

Med trøstig Stemme sagde han: 
«AK, nu er dette let! 

Forvundet er nu Qvalen, 

Bort drog den sorte Sky, — 
Een Længsel er indslumret, men 


Nu vaagner der en ny. 

En Gjeld vil jeg betale, 

Hvis end det muligt er; 

En Gunst vil jeg erhverve, 
Hvis jeg den findes værd, 
Jeg tjene vil som Slave — 
Paa Naade tør jeg troe, — 
Da hersker jeg som Konge, 


Hvor Himlens Engle boe! 


Følg med! I Vidner være!» 
Saa skred han foran dem; 
De Hoffolk i hans Fodspor 
Da trængte sig frem. 

Hr. Peder og Jens Due 

I den nyfigne Kreds 

Ved lønlige Miner 


Fik sagt: «Vi sees!» — «Vi sees!» 

J Fruerburet. 


I stille Lønkammer, 

Hvor Lindens brede Blad 
Mildt skyggede for Vindvet, 
Den unge Dronning sad. 
Hun støttede sin Albu 

Paa det snirklede Bord, 

Og lyttede heel tankefuld 
Til Folmer Sangers Ord. 


En Mynde, hvid som Sneen, 
Med Halssløife rød, 

Lagde sit fine Hoved 

Paa hendes Silkeskjød; 

Hun sagte lod sin hvide, 
Sin smalle Jomfruhaand 

Paa Hundens Nakke glide 
Og lege med dens Baand. 

Hun løfted glad sit Øie 

Den Qvinde, mild og from, 
Med Haand paa Hjertet talte hun 
Og saae sig freidigt om: 

«Nu er een Sorg da svundet, 
Som her havde Hjem! 

Saa er Hun atter fundet? 


Han atter kommet frem? 


Hvor jeg skal hende pleie 
Og atter vække Lyst 

I hendes unge Hjerte 

Til Livets Blomsterhøst'! 
Han skal igjen mig tjene, — 
Jeg vil det nu såa — 

Et Værn jeg vil ham være, 


Og bedre passe paa!» 


Saa mæled hun, den Ranke, 
Der hun sad i sin Stol, 

Mens over hendes Aasyn 
Klart skinned Glædens Sol. 
Taknemlig lod hun ile 

En Straale af den 

Med Blikket, som hun sendte 


Den snilde Ungersvend. 


277 


I sin udsyete Kofte 

Med de flagrende Baand 

Rank stod han der paa Teppet 
Med Cithren i sin Haand; 

I Høisal og i Stegers 

Han lige freidig stod; 

For Dronning eller Terne 

Var lige kjækt hans Mod. 


Hun leged med Hundens Øre, 
Han greeb til sin Barett; 

Om Alt var nu tilende, 

Det vidste Ingen ret. 

Der var en Stund heel stille; 
Med Eet hun slog sit Blik 
Iveiret, som et Minde 


I hendes Sjæl opgik. 


«Ak ja, nu først,» hun sagde, 
«Ihukommer jeg mit Ord, 
Da paa mit Bud Du jaged 

I de Forsvundnes Spor; 

At, hvis Du kunde bringe 
Min Smerte Lægedom, 

Jeg naadigt vilde skjenke 
Dig, hvad Du bad mig om!» 


Hjortens Flugt. 14. Opl. 16 

Han slængte hen Baretten, 
Han lagde Cithren bort, 
Hen mod den skjønne Viv 
Han tog et. Skridt, et kort; 
Det var, som om en Trolddom 
Drog ham hende nær, 
Som laae der i hans Øine 
Et dristigt Begjær. 


En Angest drev til Kinden 
Alt hendes Hjertes Blod; 
Det var fast mere Qvinden 
End Dronningen der stod; 
Og næsten forfærdet 

Hen sank hun i sin Stol, 
Bort veeg fra hendes Aasyn 
Hin Tilfredshedens Sol. 


Med usikker Stemme 

Gjentog hun sine Ord, 

Mens over hendes Pande 

En dunkel Sky der foer: 

«Saa siig mig, hvad Du ønsker, 
Nu skrift mig ærligt, hvad?» 
Da tog den Sanger smilende 
Til Cithren og qvad: 

«Tillad, min ædle Dronning! 
At byde Dig mit Svar 

I Sangens Blomsterhonning 
Saa fiin, som jeg den har!» 
Da lysned hendes Øine, 
Hun atter aanded let, 

Og sagde: «Syng! jeg hører 
Og bliver ikke træt!» 


«Jeg elsker gyldne Spange,» 
Han sang, «og Stenes Pragt; 
Af dem har mine Sange 

Dog meer end nok mig bragt. 
Og der paa Jord ei findes 
Saa kosteligt et Baand, 

Der værdigt var at vindes 


Som Gave fra din Haand. 


Jeg trænger ei til Bolig, 
Himlen er mit Paulun, 
Jeg sover lige rolig 

I Lyngen og paa Duun; 
Jeg vil ei Ridder være 
Og føre Skjold og Stang; 
Min Frihed er min Ære, 
Min Adel er min Sang. 


280 


Jeg være vil din Sanger, 

O, skjenk mig dette Navn! 
Jeg Intet meer forlanger, 
Indtil jeg naaer min Havn! 
Som Blomstens Blikke Solen 
Følge til sidste Blink, 

Vil jeg fra Dronningstolen 
Agte paa mindste Vink. 


Som Sømands Øie skuer 

Til Stjernen i det Blaae, 

Og spørger trygt dens Luer, 
Hvad Vei han skal gaae; 

Vil jeg i Livets Brænding 
Mig tænke dit Raad, dit Bud 
Og tage sikker Kjending 

Og slippe sikkert ud. 


Som Bien, der sig trænger 
Dybt ind i Rosens Barm, 
Og diende der hænger 
Sødt svimlende og varm; 
Saa vil min Sjæl sig ranke 
Til din udi min Sang, — 
Ha, der skal fødes Tanke! 
Og der skal høres Klang! 

Kald paa mig i din Lykke, 
O, lad din Sangers Ord 
Og Toner Glæden smykke 
Med Sangens Perlesnor. 
De Perler er vel dine, 
Samt alle Blomster smaa; 
Jeg gjør dem dog til mine, — 


Det maa nu jeg forstaae! 


Kald mig, naar Verden træder 
Dig nær og gjør Dig Vee, 
Naar Smertens Taare væder 
Kindens Roser og Snee; 

Da skal min Sang omstrømme 
Dit Hjerte huldt med Klang 
Og vække søde Drømme 


I Sorgens Nat saa lang. 


Han er saa stolt, Du tænker, 
At fast han er en Nar? 

Ak nei, der findes Lænker, 
Som jeg med Stolthed bar. 
Mig er, naar Sjælen tørster, 
Dit Blik et Kildevæld; 

Og jeg seer ned paa Fyrster, 
Naar blot jeg er din Træl!» 


282 


Han taug; og Begges Øine 

Nu mødtes uden Sky; 

Om hendes fine Læber 
Fødtes Smilet paany. 

Hun sagde: «Nei, for Lænken 
Min Træl ei kan gaae fri; 
Jeg binder Dig med hundred, 


Som der er Trolddom i!» 


Saa tog hun ved sit Belte 

Sin blankeste Sax, 

Af blonde, lange Fletning 

En Lok hun klipped strax, 
Til Folmers Hals en Sløife, — 
Hvor bæved ei hans Sind, 

Da blødt han følte strøife 
Hendes Haand paa sin Kind. 


Han henrykt stod, men svimmel 
Som paa en Klippetop, 

Med Haand paa Bryst han knæled, 
Men stod saa hastigt op; 

Thi Bulder alt der hørtes 

Af mange Fødders Trin, — 

Med straalende Øine 


Traadte Dankongen ind! 

Ind traadte Konning Erik 
Med alle sine Mænd; 

Det var den unge Dronning, 
Hun stod ham op igjen, 

Hun undredes vel saare, 

Men yndigt saae det ud, — 
Hun mødte ham med Rødmen 


Som sin Brudgom en Brud. 


Han aabned sine Arme, 

Tog hende ømt i Favn, 

Og nævned hende kjærligt 

Ved Hustruens Navn; 

Han kyssed hendes hvide Haand; 
Saa fulgtes de ad 

Til Salen og tilsammen 

Paa Høisædet sad. 


Mens der de sad, han hvisked 
Saa mangt et Trøstens Ord, 
De spired fra hans Hjerte 
Som af en vaarlig Jord; 

Og Solen, som dem fostred 
Med guddommelig Ild, 

Den straaled ved hans Side 


Saa varm og saa mild. 

Og der var Fryd og Gammen 
Da over al den Gaard; 

De unge Møer smykked 

Igjen det faure Haar; 

De Ungersvende jubled 

Fra Kjelder' og til Tag, — 
Det var, som der blev feiret 


Paany en Bryllups-Dag. 


Men Dronningen, den glade, 

Den gjenfødte Brud, 

I sine stille Tanker 

Nu ydmygt takked Gud. 

I Hjertet var indslumret 

Den nagende Orm, — 

Men — Mandens Sind er flygtigt, 


Som paa Havet en Storm. 


(Woder og Datter. 


Det Huus i Lindegyden, 
Som var saa sirligt bygt, 
Halvdulgt bag Rosenhækken 
Og med Billeder smykt, 
Det stod nu som en Rede, 
En Trækfugl har forladt, 
Og der var lige stille 

Ved Dag og ved Nat. 


De smykkede Kamre 

Var nu Eensomhedens Bo; 
Et Vindve stod aabent; 
Der sad i Mag og Ro 

Den vevre Spurv og kiged 
Forsigtig og klog; 

Paa Dørtræet Katten 

Sig trykked op i Krog. 

I Gangen op til Døren 
Alt groede Nelden høi, 
De hvide Duer ængsteligt 
Om spidse Gavle fløi; 

Og Hver, som gik forbi 
Fra Lind og til Lind, 
Med nysgjerrigt Øie 

Da skottede derind. — 


Ei langt fra Nestved strækker sig 
En Høijryg stor; 

Der Faaret gaaer og søger 

Sit tarvelige Foer; 

Forneden krummer Veien 

Sig gjennem dybe Sand; 

I Grøften, uden Rislen 

Siver Kildens Okervand. 


Det led saa hen mod Solsæt, 
Og fra den fjerne By 

De Aftenklokker sendte 

En Lovsang imod Sky; 

De taug, og Alt blev stille 

Og slumred hen med dem, 
Kun stundom skreeg en Krage, 


Som iled til sit Hjem, 

Lidt inde fra Veien 

I Sandgravens Læ 

Der sad en gammel Qvinde, 
Og over hendes Knæe 

Sig lænede en Yngre 

Med nøgen Fod og Arm; 
Dem sendte Aftensolen 


Sin sidste Straale varm. 


Den Gamle sad saa stille 

Som hist den runkne Piil, 

Ei Bedeklokken ændsed hun, 
Ei Solens Afskeds-Smiil; 
Forover bøiet stirred hun 

I Pigens Ansigt ind, 

Mens hendes hvide Hovedhaar 
Sank ned om hendes Kind. 


Men Pigen var som rastløs, 

Ei Hvile havde hun; 

Og som i Drøm bevæged 

Hun tidt sin blege Mund; 
Hun vendte sig, hun vreed sig, 
Med Armen ud hun slog, 

Og krampagtigt Benene 

Op under sig drog. 

Tidt reiste hun sig heftig, 
Med vilde Øiekast, 
Og følte til sit Øre, 
Til det Venstre, i Hast; 
Saa sank hun brat tilbage, 
Et Jammersuk frembrød, 
Hun borede sit Hoved 
Dybt i Moderens Skjød. 


Men Dagens Lys var slukket 
Og Himlen blevet graa, 

Et Dæmmerskjær sig bredte 
Over Egnen, hvor de laae; 
Sit første kolde Aandedrag 
Alt Natten høre lod, 

Det hvisled giennem Græsset 
Og Pilen, som der stod. 


Da reiste Pigen hurtigt 

Og ængsteligt sig op, 

Stærkt sittred, som i Krampe 
Den unge, skjønne Krop; 

Tæt til den Gamles Hjerte 
Hun trykkede sig ind, — 
Ds sorte Lokker ringled 

Som Slanger om hendes Kind. 

«Naa, hører Du det hvisle?» 
De sorte Øines Blik 
Forfærdede, forvildede 
Frem og tilbage gik. 
«Jag bort de grimme Snoge! 
Hvad vil den store der? 
Jeg vil slet ikke taale, 


Den kommer mig saa nær! 


Hvad vil den sorte Krage? 

Hvad tyder vel dens Skrig? 

Jeg veed det! Den er sulten, 
Den vil hakke mit Lig! 

Men jeg — jeg døer jo aldrig, — 
Nu svar mig, Moder! tal! 

Jeg vil ei lide Døden, — 


O! rædsomme Qval!» 


Den Gamle tog sit Barn 

I blød og kjærlig Arm 

Og trykked hende sagte 

Til sin moderlige Barm; 

Men Pigen foer tilside 

Og stødte hende bort: 

«Hvad har jeg dog gjort Dig, 

At Du tager saa haardt?» 
Hjortens Flugt. 14, Opl. 17 

Den Moders dunkle Øie 
Det tindred hedt og tørt: 
«Kom læg Dig her at sove 
Og dæk Dig med mit Skjørt. 
Jeg vredes jo ei mere, 
Alt er forgjæt og glemt; 
Imorgen, Barn! vi hente 
Den Skat, som Du har gjemt. 


Jeg Alt jo har opgivet, 

Jeg Alting har forladt, 

Jeg pleie vil og vogte 

Dig som min bedste Skat; 
Jeg har jo ingen anden,» — 
Her smelted Barmen øm, 
Og hendes Kinder væded 


En voldsom Taarestrøm. 


Sit Hoved løfted Pigen . 

Og ligegyldig drog 

Sig ud af hendes Arme 

Og en Latter opslog: 

«Min Skat? ja, kan den findes? 
Jeg havde mangen Skat, 

Det var forfløjne Fugle, 

Hvor faåer man dem vel fat? 

Ak, Jørgen, denne Stakkel, 
Og Erik, denne Nar, 

Og alle — alle de Andre 
Kun mit Legetøi var; 

Een var der kun i Verden, 
Een kaared jeg mig ud, — 
Men han var reen som Sneen 
Og trofast mod sin Brud. 


Mit glødende Hjerte, 

Mit Favntag han forskjød; 
O, gruelige Smerte, 

Det volder dog min Død!» 
Hun kasted sig paa Sandet, 
Hun hvinende skreeg; 

Den Moder sad og stirred 

Som en Gravstøtte bleeg. 


Saa blev hun atter stille, 
Som havde Sjælen Fred; 
Hun reiste sig møisomt, 
Hun stønned dybt derved. 
Hun sine Arme strakte 

I den dæmrende Nat 

Og talte med en Stemme, 


Der klang saa huul og mat: 


ud 

«Men seer Du, jeg skal hævnes 
Paa Een, det er min Trøst; 
Han bærer Hævnens Spire 
Gjemt i sit eget Bryst. 

Han troer, at han har seiret, 
Han troer sig dydig, from, 
Han troer, han alt paa Veien 
Til Paradiset kom. 


Jeg skuer klart i Aanden,» 
Saa brød hun ud med Krafft, 
«En Anden snart vil arve 
Den Magt, som jeg har havt; 
Og hun skal atter kue 

Hans uselige Sjæl, 

Han skal sig atter bøie 


Som Tjener og som Træl. 


Som Tyv han maa sig liste 
Fra dette skjønne Land, 
Jeg seer ham hisset lande 
Paa Klippe-Øens Strand; 
Der maa han Livet friste 
Ved mangen Gjerning fuul, 
Og mangen Gang fortjene 
Baade Galge og Hjul. 

Hvor frydes ei mit Hjerte! 
See, fattig og krank 

Han eier knap til Hoser 
En Sølvpenning blank; 

I vort Land han vanker 
Fra Huus og til Huus, 
Graahaaret, krumbøiet, 

Og tigger til et Kruus. 


Didhen vi ville drage 

Fra denne grønne Ø, 

Hist skal jeg Hævnen smage, 
Thi jeg kan aldrig døe!» 
Her sank hendes Stemme; 
Til Øret op hun tog, 

Og smerteligt hun smiled 
Og dybe Sukke drog. 


Med Eet hun greeb til Hjertet: 
«Hør, Moder! veed Du hvad? 
Nu vil jeg gjerne sove, — 

I Morgen er jeg glad!» 

Hun lod sig sagte segne 

Hen i Moderens Skjød, 

Og aanded blot et Suk, — 

Et Suk — og var død. 


294 


Den Moder sad alene 

Paa røden Sand og skjalv, 
Mens Stjernerne, de tause, 
Gik over Himlens Hvalv; 
Med Arm om Pigens Midie 
Til Hjertet lytted hun; 

Men Hjertet det var brustet 
Og Sjælen bragt til Blund. 


Hun grov med sine Hænder 
En Grav saa lang og bred, 
Blødt lagde hun i Sandet 
Sin døde Datter ned; 

Til Susaa-Kloster vendte 
Hun ei sit Fjed paany, 

Ei tyede hun tilbage 

Til det Helliges Ly. 


Hun vandred og hun tigged 
Fra Dør og til Dør, 

Indtil hun naaede did, 
Hvor hun husede før. 

Der søgte hun til Hytten 
Paa skovbegroete Fedd, 

Og med en vendisk Fisker 
Tilsidst hun drog af Led. 

Korset. 


Det var en Morgen tidlig 
En varm September-Dag. 
End laae paa Engen hvidlig 
Taagen i brede Lag; 

Den grønne Løvfrø qvækked 
Ålt i det høie Træ, 

Den sorte Snog sig strækked 
Ud under Tjørnens Læ. 


Hr. Strange gik i Lunden, 
Hans Gang var langsom, mat, 
Han havde ikke funden 
Hvile den hele Nat. 

Ved Dag tidt slumrer Sorgen, 
Mens Solens Øie leer, 

Fra Aften og til Morgen 


Den vaager tidt desmeer, 

Uroligt Hjertet banker; 
Hvor kan det finde Ro, 
Naar ustyrlige hans Tanker 
Ile til Ellens Bo, 
Mens for ham stander Ære 
Med hvasse Sværd i Haand 
Og truer at sønderskjære 
Det livsalige Baand? 


Han gik saa vide Veie 

Og vidste knap, hvor han kom, 
Som Forelskede jo pleie, 

Der sjelden see sig om. 

Han gik fast som i Blinde 

Og talte ei sine Fjed, 

Og Sorgen, hans Elskerinde, 
Den fulgte troligt med. — 


Langt inde, fjernt fra Huset, 
Hvor den gamle Jæger boer, 
Der havde Lynet knuset 

En Egestamme stor; 

Og skjøndt man skulde mene, 
De havde det ei godt, 

De svære, krumme Grene 


End spirede saa smaat. 

Midt paa den faldne Stamme 
Halv skjult af Green og Blad, 
Som fattet i en Ramme 

Den unge Frøken sad; 

Til Dronningen paa Borgen 
Var hun stævnet samme Qvæld, 
Nu vilde sidste Morgen 


Hun sige sin Skov Farvel. 


Der havde hun just Venner! 
Saa mangen Eeg og Bøg 

Saa nøie hun jo kjender 

Og vil unde sit Besøg; 

Hiin Hybenbusk paa Marken 
Med Frugt saa purpurrød, 
De Fiske smaa i Parken, 


Som hun fored med Brød. 


Thi hendes unge Hjerte 

Ei sov i hendes Bryst; 
Midt i sin Længsels Smerte 
Det søgte efter Trøst; 

Hun maatte have Noget, 
Hun kunde holde af, 

Og hun forstod just Sproget, 
Naar hun tog og hun gav. 

Der sad hun nu hensjunken, 
Mens Ålt i Stilhed laae, 

Og Solen tændte Funken 

I Duggens Perler smaa; 

Som Bier om grønne Linde, 
Som Maager om en Havn 
Hendes Tanker derinde 


Huldt sværmed om et Navn. 


De sværmed om et Øie, 

Et Aasyn, en Gestalt, 

De kjendte Alt saa nøie 

Og kunde male Alt; 

De maled saa mærkværdigt 
Naturligt Kjød og Blod, 

At Billedet snart var færdigt 
Og klart for hende stod. 


Der stod han ved Tjørnegjerdet! 
Hun trykked Øiet til, 

Hun troede, heel forfærdet, 

Det var et Drømmespil. 

Det var ham selv! beskygget 

Af Yperns mørke Blad; 

Op sprang hun sødt henrykket 


Fra Bullen, hvor hun sad. 

Let løb hun over Løvet, 
Hun raabte høit hans Navn, 
Og styrtede bedøvet 
I hans aabnede Favn. 
Det var slet intet Under, 
Om stum var deres Mund, 
Den havde ikke Stunder 
At tale endnu en Stund! 


Med begge Hænder han lagde 
Til sit Bryst hendes to; 

End intet Ord hun sagde, 
Men baade græd og loe; 

Han saae sig ganske svimmel 
I hendes Øines Blaae, 

Som ind i denne Himmel 


For første Gang han saae. 


Bort fra hans Tanke svundet 
Var Mulmet, hvori den laae; 
Hiint Baand, af Æren tvundet, 
Det brast nu som et Straa; 
Tvivlskyen var henveiret, 

Som truede ham før; 
Kjærlighed havde seiret, 

Som altid den bør. 

«Hvor har Du været, Strange?» 
Hun spurgte bly og blid, 
«I denne lange — lange 
Uendelige Tid?» 
Han svared: «I Elende 
Og bundet til vor Hjort 
Man havde troet at sende 


For evig Tid mig bort. 


Gud vilde mig bevare; 

Han og vor lille Sang 

Mig løste ud af Fare, — 

Men Du? fortæl engang!» 
«Bortrevet fra din Side,» 

Hun svared, «blev jeg slæbt væk; 
Ak, meget jeg maatte lide 

Af Kummer og af Skræk. 


Kun Svalen saae min Jammer 
Og lytted til mit Suk, 

Naar ind i mit Kammer 

Den fløj fra Taarnets Glug; 
Den blev saa venlig mod mig, 
Og i min Sorg, mit Savn 

Jeg syntes, den forstod mig 
Og qviddrede dit Navn. 


301 
Tidt tyktes mig, Du var mig 
Saa nær og saa varm, 
Det kom mig for, Du bar mig 
Engang paa din Arm. 
Men det er nu vilde Drømme, 
Der komme brat og gaae 
Og i Taage hensvømme, 


Naar man tænker derpaa!» 


Da smiled Hr. Stranges Læbe: 
«Ung Ellen! vær nu fro, 

Nu tør vi sikkert stræbe 

At fange Fred og Ro; 

Den Afgrund, som os trued, 
Har sit Gab nu tillukt, 

Det Flammelyn, som lued 


Mod vor Isse, er slukt.» 


Heel ridderligt han lagde 
Sin Arm om Ellens Liv: 
«Vil Du,» han trøstigt sagde, 
«Nu vorde min Ægteviv?» 
Hun saae ham klart i Øiet, 
Dog blussende som Carmin, 
Og svared kjæk fornøijiet: 

«I Guds Navn! jeg er Din!» 

Med Øine glade, milde 

De bytted Ring mod Ring; 
Der var ei Tid at spilde 
Til saa vigtig en Ting. 

Paa Tuen grøn med Ære 
Han bredte sin Kappe blaa, 
Og bød sin Hjertenskjære 
At hvile derpaa. 


Han sad ved hendes Side 

I bløde Græs og Straa, 

Og hendes Haand, den hvide, 
Et Kys han trykked paa, 

Og sang: «Min klare Stjerne! 
Min dyrebare Skat! 

Dig søgte i det Fjerne 

Min Sjæl ved Dag og Nat!» 


Hun raabte glad: «Ak, Strange! 
Din Hu har Sangen gjemt! 

Jeg var jo næsten bange, 

Du reent den havde glemt.» 

Og han blev ved: «Min Stemme 
Du kjender, Du kommer jo, 

Du kan ret aldrig glemme, 

Du skjenked mig din Tro!» 

Hun sang: «Hver Nat er Sommer 
For os, dens Blomster vi; 

Naar Dagen den kommer, 

Er vor Sommer forbi!» 

Og han: «O, min Kjærminde! 
Min Elskovsrose rød ! 

I Mulm jeg kan Dig finde, 

Din Duft er stærk og sød!» 


Med dæmpet Stemme sang de 
Som under Nattens Flor; 

I Skoven yndigt klang de 
Smeltende Elskovs-Ord. 

Da rasled det, — de lytted, 
De standsed med deres Qvad, 
Og holdt sig tyst, beskytted” 
Af Hækken, hvor de sad. 


Det hørtes atter ruske 
Gjennem det tætte Krat, 

De løvbeklædte Buske 

Da aabnede sig brat; 

Et stolt Gevier sig reiste 
Højt mellem Løvet frem; 

En Kronhjort stod og kneiste 
Og stirred stivt paa dem! 

Knap hørligt hvisked Strange: 
«Syng, Ellen! o, bliv ved! 

O, kunde vi ham fange! 

Det gjælder Liv og Fred!» 

Og uden selv at vide, 

Hvad Sangen her betød, 

Hun sang da med sin blide, 
Sin Klokkestemme blød. 


Det ranke Skovdyr bøied 
Sit stolte Hoved ned, 

Med hine To for Øiet 

Den græssede et Fjed; 

Den sine Ører vendte, 

Den spored og fornam; 

Med Musklerne spændte 

Hr. Strange vogted paa ham 


Saa kom han ud paa Pletten, 
Hvor de Syngende stod; 
Strunk gik han over Sletten, 
Det syntes, han fik Mod; 

Et lille Sæt tilbage 

Han atter drog fra dem, 

Da syntes Sangen drage 
Ustandseligt ham frem. 

Med sænket Hoved gik han, 
Og sindigt her og hist 

Som Tidsfordriv sig fik han 
Et Blad, en Eneqvist; 

Til Højre hist han snøfted, 
Og saa til Venstre her, 
Højt Takkerne han løfted 
Og stod dem ganske nær. 


Med Øine skye han maalte 
De gamle Venner tyst; 

I Solens Glands da straalte 
Guldkorset paa hans Bryst; 
Han rakte frem sin Mule, 
Med Løbet sparked han; 
Da klang den gyldne, gule 
Kjede udi hans Man. 


Som hbaaret af en Vinge 
Sprang Strange til i Hast, 
Greeb Korset paa dens Bringe 
Saa Kjedens Ringe brast; 
Han holdt det dyre Bytte! 
Fast sittrede hans Knæe, 
Han maatte Ryggen støtte 

Og læne sig til et Træ. 

Men Hjorten var forsvunden ! 
Skjøndt før saa tam og tryg, 
Den foer nu gjennem Lunden, 
Kyst ved det barske Ryk. 

De saae, hvordan den jaged 

I Krat med høie Hop, 

Saa Grenene de knaged 

Og Fuglene fløi op. 


End Junkren stod bedøvet, 
Hans Aandedræt var kort. 
«Ak,» raabte Ellen bedrøvet, 
«Det var jo vor gamle Hjort! 
Men der er jo mit Smykke? 
Det vil mig Lykke spaae!» 
Han svared mørk: «Ja, Lykke! 


Det kommer an derpaa. 


See, Ellen! Du maa vide, 
Dit Kors kan som en Dør: 
Aabnes paa denne Side, — 
Det vidste Du ei før. 

- Det aned os jo ikke 

Da sidste Gang vi saaes, 
Vor Lykke kunde ligge 


Bag denne lille Laas!» 

Han stod som for at kjæmpe 
Paa Liv og paa Død, 
Fik Laasen op med Lempe 
Og saae — en Fletning rød! 
Som Rævens Bælg rødhaaret 
Var Lokken, som der laae; 
Den havde Hr. Peder hbaaret, — 


Ak, nu var han saa graa! 


Da svandt Hr. Stranges Smerte, 
Han sukked: «Gud Lov og Priis!» 
Det var hans ædle Hjerte 

Et fuldeligt Beviis. 

Han sagde: «Lad mig, Søde! 
Beholde Smykket end; 

En Guldsmed skal det bøde, 


Saa faaer Du det igjen!» 


Hans Sjæl var sorrigsvanger 
Midt i hans Lykke nu, 

Den gamle Ridders Anger 
Han tænkte paa med Gru. 
Dog ømt og fiint han dulgte 
For Ellen sin Uro; 

Han hende langsomt fulgte 
Til Jægerens Bo. 

Tvekampen. 


Han havde seet sin Haarlok, 
Som den i Ungdom var, 

Nu skinned hvidt som Sølvet 
Det Lidet, som han bar. 
Han havde seet sin Haarlok, 
Og sønderknust han stod; 
Den vidned for Fru Marri, 


Den vidned ham imod. 


Der laae den unge Qvinde, 
Uskyldig, for hans Blik; 

Et tveægget Sværd da 
Gjennem hans Hjerte gik. 
Der stod nu for hans Øie 
Hans egen raae Gestalt, 
Om den nu Syndens Mørke 
Som et Ligklæde faldt. 

Der er en Høi ved Stranden, 
Den har et gammelt Navn; 
En Viking fandt vel fordum 
I den sin sikkreste Havn; 
Den skuer over Sundet 
Til Kullens steile Bryst; 
Bag ved den ligge Skove 
Og krandse Land og Kyst. 


Hidstævnet af Jens Due 

Hr. Ridder Peder sad 

Der bagved Kjæmpehøien 

I Solens milde Bad; 

En sagte Luftning leged 
Med Lyngtoppen rød, 

Mod Stranden Sundet bruste 


I langsomme Stød. 


Tæt foran ham paa Engen 
Græssede der i Mag 

Hans frisiske Stridshingst, 
Graaskimlet og frag; 

Paa Hjelm de grønne Fjedre 
Svaied i Luften hen; 

Hans Skjold det laae i Græsset 
Og Kutten om hans Lænd. 


310 
Det mægtige Slagsværd, 
Som sjelden kun han slap, 
Mellem Knæerne han holdt 
Og Hagen paa dets Knap; 
Som saa han sad paa Stenen, 
Den vældige Figur, 
Han ligned fast en Levning 
Af en ældgammel Muur. 


Hvor vare vel hans Tanker? 
Dybt inde hos hans Sjæl. 
Der foer de om forvildede 
Som i en Skumring fæl. 

Han fulgte deres Vandring, 
Mens Angers Eddersnog 

Sig knuged om hans Hjerte 
Ved hvert et Skridt, han tog. 


Gjengangere af Dage, 

Som for evigt vare spildt, 

I Række gik forbi ham 

Og truede ham vildt. 

Hver lille myrdet Glæde 
Ham viste sig nu stor, 

Som, nær ved Himmelranden 


Maanen bag Taagens Flor. 

Forsilde! — ak, her hjælper 
Ei Taarer eller Strid! 

Saa nær ved Grændseskjellet 
Af Evighed og Tid 

Det bittert er at høre 

Sin Fortids Varsels Kald, 
Og kun at turde svare: 
«Ifald jeg blot — ifald» — 


Som Stormen imod Granen, 
Mod Klippen Dalens Elv 
Den gamle Ridder kjæmped 
Forbittret mod sig selv; 

Og Kampen var fortvivlet 
Som Eens imod en Hær, 
Thi vaabenløs var han, 


Og Fienden var saa nær. 


Iblandt de stærke Magter, 
Som trængte ham saa haardt, 
Een altid svæved forrest 

Og aldrig veeg den bort. 
Huldsalig som en Engel 

Den smiled, men dens Smiil 
Sveed skarpere hans Hjerte 
End den giftigste Piil, 

Han skyede disse Blikke; 
Med Rædselens Hast 

Han flyede dem, som Trolden 
Flyer Solens Øiekast; 

Han skyede disse Blikke, — 
Dog stundom fik han Mod, — 
Hun var jo dog herneden 

Saa vennehuld og god! 


Da oprandt i hans Mørke 
Et lille Glimt af Dag, 

Det syntes, som hun vinked 
Med Fredens hvide Flag; 
Saa var det hendes Ligdug, 
Saa styrted han igjen 

I Mulm og i Jammer 

Og Fortvivlelse hen. 


Og atter han det voved, 

Det frygtelige Blik; 

En himmelsk Fortrøstning 
Hans knuste Hjerte fik; 
Tilgivelse han læste 

Paa hendes Pande from, 

Hun vinked og han hørte, 
Hun hvisked: «Kom, o, kom!» 

Der sad han længe — længe 
Ubevægelig og lod 
Sig bølge hid og did 
I sine Smerters Flod; 
Han mærked ei til Vinden, 
Som hvisled gjennem Straa, 
Han hørte ikke Bølgen 
Mod Strandbredden gaae. 


Han hørte ei fra Skoven 

Det buldrende Galop 

Og Gangernes Vrinsken 

Og den støjende Trop; 
Tilhest nu Ridder Due 

Og Hr. Strange kom for Dag; 
Bagefter Folmer Sanger 


Paa den væligste Plag. 


Rask rømmede de Sadlen 
Og Svendene fik 

De prustende Heste, 

Mens speidende de gik 

Paa Sletten hen til Høien, 
Der hvor de netop saae 
Hr. Peders stærke Skimmel 


I Græsset roligt staae. 

De saae den Gamle sidde 
Krumbøiet der paa Steen; 
Marsken med fredsomt Hjerte 
Da venligt til ham treen: 

«Jeg kommer hid,» han sagde, 
«Som gammel Ven! jeg har 
Kun Fred at byde Eder!« 
Men han fik intet Svar. 


De løfted op hans Hoved, 

De saae hans Øie lukt; 

Hans Hjertes Slag var standset 
Og Livets Lampe slukt. 

Han havde Freden fundet, 
Han længe søgte om, 

Han havde fulgt den Stemme, 
Som hvisked: «Kom! 0, kom!» 


Nedslagne stode Alle 

Og stirrede mod Jord ! 

Da raabte Folmer Sanger, 
Ham mangled aldrig Ord: 
«Man kan vist ikke nægte't, 
Han har sin Bod betalt; 
En Tvekamp her er fægtet, 
Og begge Kjæmper faldt.» 

De førte ham paa Baare 
Endnu den samme Nat 
Hjem til hans egen Kirke, 
Og der blev han nedsat; 
Ved Siden af Fru Marri, 
Med seiervundne Flag 
Ophængte over Graven, 


Han venter Dommens Dag. 

&t Tarvel. 


Saa gik der da en Vinter, 
Saa kom der en Vaar, 

Og Engen staaer i Blomster 
Og Bogfinken slaaer, 

Og Alting har saa travlt 
Med at trives og groe, — 
Da kunde først Hr. Strange 
Lade sit Bryllup boe. 


Er Stormen vild, og Havet 
Ret vrede Rynker slaaer 

I Panden, og til Dybet 
Den kloge Sælhund gaaer; 
Da svøber om sin Skjønhed 
Himlen sit tætte Slør; 

Thi Speilet er jo- kruset, 
Hvori den saae sig før. 

Er Luftens Lunger trætte, 
Og Havet atter har 
Sig faaet blank afslebet 
Sit udstrakte Glar; 
Da hæver Himlen atter 
Sit Taageslør og seer 
Med store aabne Øine 


Sit Aasyn, og leer. 


Hr. Stranges Liv, som Havet, 
Havde døiet en Dyst; 

Og Skjebnens stærke. Storme 
Havde oprørt hans Bryst; 
Nu klart, som Kristallen, 
Det var for Bølger fri, 

Nu speiled alle Glædens 


Guldstjerner sig deri. 


Stor Jubel og Gammen 

Var paa Hr. Stranges Gaard, 
Da hjem han førte Ellen, 
Den ranke, væne Maard. 
Alle de unge Piger 

Langs Borgbroen stod 

Og strøede Urtekoste 

For Brudeparrets Fod. 


318 
Samfulde otte Dage 
Stod Lystigheden paa; 
I dem de Stegevendere 
Gik aldrig istaa. 
Af Tamt og Vildt Velsignelse 
Der var, af Fisk og Kjød; 
Med Viin og Mjød og Godtøl 
Det strømmed og det flød. 


Herhid de Gjæster stimled 

Fra hver en Verdens Kant; 

De opredt Seng og dækket Bord 
I Borgens Sale fandt; 

Til Velkomst fik de Hilsen 

Fra Porttaarnets Muur 

Af Fløiter og Basuner, 


Trompeter og Luur. 


I Loer og i Lader 

Var der redet til Fest 

For Bønder og for Smaafolk, 
Der ogsaa var til Gjæst; 

Ved Dands og anden Gammen, 
Ved Godtøl og Mad 

De kunde sig der forlyste, 
Saameget som de gad. 

Der var sendt Bud til Møllen, 
Hr. Stranges gamle Vens, 
Til Jørgen og hans Anna, 
Til Karen og hendes Jens; 
Og alle fem kom agende, 
Holdt hele Festen ud; 
De droge hjem med Gaver 
Fra Brudgom og fra Brud. 


Ung Folmer allevegne 
Var paafærde og travl, 
Han havde at bestille 

Fra Gulv og til Gavl; 

Der skulde flettes Fakler, 
Der skulde bindes Krands, 
Og lige færdig var han 
Til Driks og til Dands. 


Han sang for Salens Gjæster 
Heel fine Elskovsqvad; 

Men naar han hist i Laden 
Hos Bønderne sad, 

Da klang der mangen Vise 

Saa kaad og saa kjæk, 

At Karlene de griinte, 

Og Pigerne løb væk. 

Med Fedel og med Bue 
Hidkom de Spillemænd; 
Da var det just, Hr. Folmer 
Ret gjordede sin Lænd. 
Han dandsede i Salen, 
Men spared ei sine Skoe, 
Og svang de raske Piger 
I den pyntede Lo. 


Deroppe og dernede 

Den hele Gjæsteflok 

Fast druknede i Glæde, 
Thi der var meer end nok. 
Og Verten selv, den Ædle, 
Gik om og passed paa, 

At Fornem og at Ringe 
Lige godt det kunde faae. 


Saa svandt den glade Tummel, 
Og Gjæst efter Gjæst, 

Een kjørte imod Øster, 

En Anden red mod Vest. 

Og snart var Borgen stille; 
Men for de Venner Tre 

Hver Dag end var en Høitid, 


Det var saa let at see. — 

Mod Haugen var en Svale;. 
Paa Rækkets brede Karm 
Sidder Hr. Ridder Strange, 
Mens lænet til hans Arm 
Hans unge, skjønne Frue 
Blødt hvilende staaer, 
Med sorte Fløielshue 
Paa de guldfagre Haar. 


Foran dem sidder Folmer 
Saa lystig og saa kjæk, 
Dernede lidt fra. Trappen, 
Paa Haugebroens Ræk; 

Med Ryggen mod en Engel, 
Udhugget i Steen, 

Han klimprer paa sin Cither 
Og dingler med sit Been. 


Den sorte Pudel snuser 

Og seer paa alle Ting, 

Ved Hækker og ved Buske 
Den springer omkring 

Med flagrende Ører 

Og med opreist Stjert; 

Naar kun den var hos Herren, 
Var Alt den lige kjært. 

Fra Bedet dufted Urter, 
Smaafuglene sang, 

I Aftensolen Taarnet 
Kasted en Skygge lang 
Hen over Skovens Toppe; 
Og Skjemt og Alvorsord 
Som Bolde fra de Trende 
Frem og tilbage foer. 


«Hør, Folmer!» raabte Strange, 
«Bliv fast-nu paa min Borg! 
Du dele skal min Glæde, 

Du mildne kan min Sorg. 

Du drikke af mit Bæger, 

Du bryde af mit Brød, 
Saalænge som Du gider, 

Om Du vil, til din Død!» 


Da var det, som en Gysen 
Tog fat i Folmers Krop; 

Som skræmmet og forfærdet 
Han saae til Svalen op; 

Hans Pande blev alvorlig, 

Et Suk steeg fra hans Bryst, 
Han hurtigt tog til Cithren, — 
Det var altid hans Trøst. 

Han sagte rørte Strængen, 
Han spilled sig til Ro; 
Venligt Fru Ellen smiled, 
Men Ridder Strange loe. 
Og da han saa var kommet 
Til Aande lidt, han svang 
Sig Lokkerne bag Øret 
Og med kraftig Stemme sang: 


«Med takket Gavl og Tinde, 
Med Taarne og med Fløi, 

Mod alle fire Vinde 

Skuer din Borg saa høi; 

Den seer hen over Skove, 
Over Eng og Agerland 

Fjernt hen til mørkblaae Vove, 
Til den skummende Strand. 


Som en Kjæmpe den sig høiner 
Med Blikket stolt og frit, 

Alt hvad den herfra øiner, 

Det kalder Du jo dit: 

De brede, fede Marker, 

Den Skov med Hjort og Daa, 
De fiskerige Parker 

Og hver en Mølle-Aa. 


324 

Her skal Du Landet frede 
Og skifte Bonden Ret; 
Den Blinde skal Du lede 
Og gjøre Armod mæt; 

I Skoven og paa Hede 
Der klinge skal dit Horn, 
Der skal Du Dyret bede 
Og spare Bondens Korn, 


Du pløie skal og riste 

Og lægge Rug og Byg, 
Det Første og det Sidste 
Til dit Brød og din Bryg; 
Du Abild skal opdrætte 
Og værne dem mod Frost, 
Og i din Kjelder sætte 


Tønderne med Most. 


De Smykkeurter pleier 

Din ædle Hustru fiin; 

Roser og Akkeleier, 

Lavendel og Rosmarin 

Skal staae i Havens Løkke 
Fra Vaar til Sancte Hans; — 
Hun selv er Livets Smykke, 
Hun er det Heles Krands. 

Stolt sidde Du, Hr. Strange! 
Med din yndige Gemal 
Ved Gjæsteborde lange 
I din Høieloftssal; 
Omkring Dig glade Gjæster, 
En Venneflok Du seer, -— 
Thi Aaret har mange Fester, 


Dit Liv faaer endnu fleer! 


Vil Kongen Hofbud sende, 
Da paa din vrinske Hest 
Foran. de raske Svende 

Du rider som til Fest. 

Dig vinker din Hjertenskjære 
Fra Svalen med sit Slør: 
«Kom hjem igjen med Ære, 


Med Seir, — men ikke før!» 


Hun vil i Gjensynsstunden 
Frembære Dig et Pant, 

At hun og har Seier vunden, 
Imens Du Seier vandt!» — 
Her hvisked Ellen listigt, 
Hun smilede derved: 

«Han taler noget dristigt, 
Dog veed han godt Besked!» 

«Hav Tak,» vedblev han, «Kjære! 
Du bød mig Huus og Hjem; 
Her var jo godt at være, 
Men jeg maa længer frem! 
Jeg kan ei sidde stille 
Bag Borgens tykke Muur, 
Saalænge Lærkens Trille 
Kan lokke mig fra Buur. 


See! Eders Hjort, den ranke, 
Som bragte Fredens Skjold, 
Eiheller havde Tanke 

Til meer at staae i Fold. 
Den tog sig for at følge 

Sit eget Hjertes Lov, 

Den kunde sin Lyst ei dølge, 
Men drog ad grønne Skov. 


Jeg fæster ingen Qvinde, 

Jeg sætter aldrig Bo; 

Jeg har en Elskerinde, 

Som evigt jeg er tro; 

Som Solen kaster Skygge, 

Som Blomst har Blad ved Blad, 
Vi sammen boe og bygge, 

Og skilles aldrig ad. 


327 
Fra Blomstens Kalk hun hæver 
Til mig sit Øie sødt, 
Som Ellepigen svæver 
Hun over Engen blødt; 
Hun lokker mig til Lunden, 
Hvor Nattergale slaae, 
Hun vinker mig fra Bunden 
Af den sølvklare Aa. 


Hvert Kildevæld, som klinger, 
Mig tolker hendes Ord, 

Paa Skyens Englevinger 

Hun hæver mig fra Jord; 

Hun alle Qvaler fjerner; 

Naar Hjertet hedt har brændt, 
Trøst skriver hun med Stjerner 


Paa Nattens Firmament. 


Vi mødes allevegne, 

I Slot, i Bondens Bo, 

"Naar Dagens Farver blegne, 
Naar Natten gaaer til Ro; 
Hun deler, hvad mig qvæger, 
Jeg øiner i hver Drik, 

Der dufter i mit Bæger, 
Hendes vækkende Blik. 

Snart er hun blid og rolig, 
Snart vild og barsk og streng, 
Og saa igjen utrolig . 
Kaadmundet som en Dreng; 
Snart fast som Klipperanden, 
Snart flygtig som en Elv;— 
Vi passe for hinanden, 


Thi — saadan er jeg selv! 


Derfor jeg hende følger, 
Ihvor det saa gaaer, 
Saalænge der end bølger 
En Lok af mit Haar. 

Med hende, paa min Vinge, 
Som hidtil jeg fløi, 

Vil jeg med Jubel svinge 
Mig over Dal og Høi. 


Alt Dagen er forsvunden 

Og Natten stunder til, 

End klinger gjennem Lunden 
Smaafugles Klokkespil ; 


" Hist staaer alt Maanen blide 


Bag Skovens Rygning smukt; 
Nu er det just paa Tide, 
Jeg begynder min Flugt. 

Naar først jeg er saa gammel, 
At knap min Fod kan gaae, 
Naar Vinen er mig vammel, 
Og Rosen er mig graa; 
Naar ikke meer mit Øre 
Kan fatte Klangen reent, — 
Da vil jeg Dig tilhøre, 


Men — som jeg haaber, — seent!» 


— Saa sprang han ned fra Rækket, 
Og løftede sin Hat; 

Han ønsked dem af Hjertet 

Vel tusinde Godnat. 

Han fløited ad sin Pudel, 

Han vinked med sin Haand; — 
Snart svandt i Krat hans Fjerbusk 
Og de flagrende Baand. 


OPLYSNINGER. 


Side 1 Linie 1: Kildemarkedsplads; ved de «hellige 
Kilder» holdtes der tidligere, og holdes til Dels 
endnu, Markeder, hvor Varer falbødes, alskens 
Gøgl dreves, Vokskabinetter forevistes osv.; et 
af de bekendteste Kildemarkeder var ved St. 
Mogens's Kilde i Næstvedegnen tæt ved Chr. 
Winthers Fødeby. — Digteren omtaler sig som 
en Liredrejer, der har malede Billeder at forevise 
og forklarer dem for Gæsterne ved et saadant 
Kildemarked. i 

Side 2 Linie 16: Frimestre var Haandværkere, som 
ikke hørte til noget Lav og arbejdede uden Svende; 
her menes naturligvis Fuglene. 

Side 3 Linie 17: den indianske Mand; der er sikkert 
ingen Grund til i disse Ord at søge en litterær 
Hentydning (til Paludan-Mullers Kalanus); Indi- 
anere og andre vilde Mennesker forevises som 
bekendt ofte paa Markeder. 

Side 4 Linie 4: Dagmoder, Morgenrøden. 

Side 7 Linie 8: Kongeborgen; som det følgende viser, 
er Talen om Gurre Slot. 

Side 9 Linie 12: Borgledet var Indgangen til den 
ydre Borg, Forborgen. 

Side 9 Linie 17: Rosenlund, Lystskoven. 

Side"10 Emie 19: Led, Vej: af-Leds'af"Sted: 

Side 10 Linie 23: tør ved, behøver. 

Side 14 Linie 21: ringle sig, ligge sammenrullet. 

Side 16 Linie 14: kurede, rugede over deres Unger. 

Side 17 Linie 23: Pesten, «den sorte Død» i Aarene 
1349—50. 

Side 18 Linie 22: fortrøden, sendrægtig (modsat 
ufortrøden). 

Side 20 Linie 17: Thi Hjorten osv.; ogsaa Oehlen- 
schlåger omtaler, at. Hjorten elsker Musik; i 
«Helge» lader han den standse for at høre paa 
en Sækkepibe: «Han lytted, han dvæled, han 
elsked denne Lyd» (se Digtet «Jagten»). 

Side 24 Linie 3: Vandmølle, den nu forlængst ned- 
lagte Vindbyholt Vandmølle, der ligesom de fleste 
Steder, som nævnes i de følgende Vers, ligger 
i Roholte Sogn, sydligst i Fakse Herred, nord 
for Fakse Bugt. 

Side 24 Linie 8: Bolefjord, gammelt Navn paa Præstø 
Fjord. 

Side 25 Linie 5: Aæelhoved, en nu nedlagt Landsby 
i Roholte Sogn. 

Side 25 Linie 7: Vildbanegaarden; Kongens Vildtbane 
(Jagtdistrikt) i Sydsjælland begrænsedes forhen 
ved et højt Dige « Vildtbanegrøften», som efter 
Sagnet skal være opført under Valdemar Atterdag. 
Vildtbanehuset laa i Snesere Sogn (Baarse Herred) 
ved et stort Led i Vildtbanegrøften. 

Side 25 Linie 8: Fedd, en lang, smal Halvø (omtr. 1200 
Tdr. Land), der begrænser Præstø Fjord mod 
Øst, og som er landfast mod Nord ved en smal 
Strimmel Jord.  Feddet bestaar af opskyllet 
Strandsand, der indtil Midten af det 19. Aar- 
hundrede laa uopdyrket hen og kun sparsomt 
var bevokset med Lyng, Enebær o. dsl. Ogsaa 
Feddet hører til Roholte Sogn. 

Side 28 Linie 7: Fore, Adfærd, Optræden. 

Side 37 Linie 8: Aæelvold; rimeligvis menes der 
Akselhoved, hvis Jorder nu hører under Herre- 
gaarden Lindersvold. 

Side 39 Linie 11: skovbegroede Fedd; Feddet var i 
Middelalderen skovbevokset; men af den gamle 
Skov er nu intet Spor tilbage. 

Side 41 Linie 11: Dobbel, Spil, især Terningspil. 

Side 42 Linie 3 og 5: Om Gulitza se Indledningen. 
Navnet «Rhitra» har Chr. Winther rimeligvis selv 
dannet efter det vendiske Bynavn Rhetra. 

Side 47 Linie 7: hellig Antons Kloster; noget saa- 
dant Kloster har der sikkert ikke været i Ro- 
holtes Nærhed; derimod laa der et St. Antonii 
Kloster i Præstø (det oprettedes dog først under 
Kristjern I). Chr, Winther har altsaa ved en 
lille digterisk Frihed tilladt sig at flytte dette. 

Side 47 Linie 24: Ad samme Vei, hun kom, sam- 
menlign : 

For Djævle som for Spøgelser det gælder, 
at vi maa ind og ud ad samme Vej. 
Det første staar os frit, det andet ej. 
Goethes Faust (P. Hansens Oversættelse). 

Side 51 Linie 15: Knopper, d. e. Frugtraklerne. 

Side 52 Linie 2: Sime, tynd Snor, især Halmreb; 
her: Reb til at binde om Humlestængerne. 

Side 52 Linie 9: Øverstestuen, Storstuen, et Rum, 
der benyttedes ved festlige Lejligheder, men til 
daglig stod øde med nøgne Vægge og kun var 
møbleret med Kister. 

Side 53 Linie 7: En vandrende Sanger; omvan- 
drende «Legere» omtales ofte i Middelalderen. 
Fra først af (i det 12. Aarh.) var de lidet ansete 
Udlændinge, Gøglere, som spillede paa Strenge- 
instrumenter eller Pibe; men mod Middelalderens 
Slutning optraadte de ogsaa som Sangere, og 
deres Anseelse steg, ved at de nu ofte var 

Landets Børn og faste Gæster ved Kongernes 
Hoffer. 

Side 58 Linie 1: Kong Erik, d. e. Erik af Pommern. 

Side 58 Linie 2: Høielofts-Sal; Højeloft var den 
øverste og fineste Etage i en Borg. 

Side 58 Linie 3: 'engellandske Frøken; Frøken var 
i Middelalderen Betegnelse for Kongedøtre eller 
fyrstelige Kvinder overhovedet (Leonora Kristina, 
Kristian den Fjerdes Datter, kaldtes f. Eks. Frøken 
endogsaa efter sit Giftermaal med Ulfeldt). 

Side 58 Linie 4: Gemal; Erik af Pommern blev i 
Efteraaret 1406 gift med Filippa, Datter af den 
engelske Konge Henrik IV. Ægteskabet var, 
som bekendt, barnløst. 

Side 58 Linie 15: Hagelskuur, Hagelbyge. 

Side 59 Linie 6: af den ædleste Rod; han var af 
Strangesen'ernes Æt (se i øvrigt Indledningen). 

Side 59 Linie 8: Kammersvend bruges om forskel- 
lige Hofbetjente; her noget lignende som Kam- 
merjunker. i 

Side 59 Linie 11: Frøken Ellen, historisk rigtigere: 
«Jomfru», saaledes kaldtes nemlig ugifte Adels- 
damer i Middelalderen. 

Side 60 Linie 1: gamle Dronning, Dronning Mar- 
grete; 

Side 60 Linie 3: Fruerbuur, Kvindeværelse (sammen- 
lign: Fadebur). 

Side 60, Linie 8: unge Dronnings, Filippas. 

Side 61 Linie 19: foldet, indelukket i en Fold, Ind- 
hegning til Kvæg. 

Side 62 Linie 17: taalig, fredsommelig. 

Side 63 Linie 19: Stød, Forhindring (paa en Vej). 

Side 64 Linie 6: Holsters Land; der sigtes til de 
langvarige Kampe om Besiddelsen af Sønder- 
jylland, som Kong Erik maatte udstaa med de 
holstenske Grever. «Ingen dansk Konge har i 


335 


samme Grad som han sat hele sit Liv ind paa 
den Tanke at generhverve Sønderjylland, ingen 
har bragt.et lignende Offer derfor: tre Kroner 
og sit Eftermæle.» (A. D. Jørgensen). 

Side 64 Linie 7: Liig Odderen osv.; om Krigstoget 
1417 siger Årild Hvitfeldt i sin Danmarks-Krø- 
nike: «Han holdt længe Søen, før han vilde 
lande. De kaldede hannem derfore en Odder, 
for han ikke vilde have Halen af Vandet». 

Side 67 Linie 15: Sort og Guult og Rødt; skyldes 
det mon et Tilfælde, at Chr. Winther lader de 
"tidligere tyske (slesvig-holstenske) Farver være 
Rhitras Yndlingsfarver? Den ene af de Tyskere, 
.som har oversat «Hjortens Flugt», opfatter det 
som en tilsigtet Haan. 

Side 67 Linie 17: Spanger,. Guld- eller Sølvspænder. 

Side 70 Linie 18: som hun var To; hun var «Dob- 
beltgænger>». 

Side 74 Linie 16: vævede i Lad; «væve i Lad» er 
de gamle Folkevisers staaende Udtryk om kunst- 
færdigt kvindeligt Haandarbejde, Kunstvævning 
(Lad —= Guldbræmme, Pyntebaand). 

Side 75 Linie 24: fattig betyder i det gamle Sprog 
ofte «stakkels», «elendig». 

Side 77 Linie 3: Frueklostre, Nonneklostre; i mange 
af disse var Flertallet af Nonnerne Adelsdamer. 

Side 79 Linie 2: Borgleie, Indkvartering; «lægge sig 
til Borgleje», tage midlertidigt Ophold. 

Side 83 Linie 2: Lante Ryn, sammentrukket for 
Lante Rygen, det middelalderlige Navn for Rugen. 

Side 83 Linie 6: Eders Jomfruland; blandt de mange 
urigtige Forklaringer af Navnet Møen er ogsaa 
den, «at Møens Land skulde være det samme 
som Jomfruens Land». Ligeledes Ingemann 
kalder Møen ,«det høje Jomfruland» (i «Valde- 
mar den Store og hans Mænd»). — Som bekendt 

kan man i klart Vejr se Rigen fra Møens 
Klint. 

Side 83 Linie 19: streed med Steen, strittede, kastede. 

Side 84 Linie 16: Mørkets Gud; de vendiske Hed- 
ninger tilbad Czernobog (den sorte Gud), Guden 
for Mørket og det onde. Han dyrkedes med 
blodige Ofre blandt andre Steder i det tidligere 
nævnte Rhetra. ; 

Side 86 Linie 17: at tjelde, at behænge Væggene 
med Tæpper, Draperier, som det var Skik at 
gøre ved Højtider; Skikken kendes endnu i 
svenske Bønderstuer. 

Side 92 Linie 9: hellig Anton, den hellige Antonius 
af Padova (1195—1231), om hvem det hedder, at 
selv Fiskene lyttede til hans Prædiken, anraabtes 
ofte af Fiskerne, 

Side 92 Linie 22: Videslet, ældgammelt Navn paa de 
østlige danske Øer. I den danske Rimkrønike 
hedder det f. Eks., at Kong Dan blev 


«skikket til Konge og til Formand 
i Sjælland, Lolland, Falster, og Møen ej forgæt; 
hvilke Land som kaldes Videslet.» 


Side 94 Linie 16: Ham, Dyreskikkelse, hvori Men- 
nesker bragtes ved Trolddom. Den Ulv, Strange 
saa uden for Hytten, var altsaa Gulitza; hun var 
«Varulv». É 

Side 97 Linie 13: Ved ham, der rider osv., Ven- 
dernes øverste Gud, Svantevit, hvis Tempel og 
Billedstøtte stod i Arkona paa Rugen, men øde- 
lagdes ved Arkonas Erobring, 15. Juni 1169. 
Sakso fortæller, at Svantevit havde en hvid Hest, 
som han efter Folkets Tro selv red paa, naar 
han kæmpede mod sine Fjender; thi den fandtes 
ofte om Morgenen saa svedig og tilsølet, som om 
den havde været paa et langt Ridt. 

Side 97 Linie 15: ved Hende, der er frugtbar osv., 
Siva (eller Ziewa), Gudinden for Skovene og for 
Jagten, opfattedes tillige som Frugtbarhedens og 
Kærlighedens Gudinde. 

Side 98 Linie 9: Ved Suscgae hist der ligger osv.; 
hvilket Kloster Chr. Winther har tænkt paa, 
lader sig ikke afgøre bestemt. Det eneste Nonne- 
kloster, som laa ved Susaa, var paa Gavnø i 
Susaaens Munding; men den Omtale, der siden 
gives af «Susaakloster», passer ikke rigtig paa 
Gavnø. 

Side 102 Linie 5: Solklæde, et Klæde af stivet 
Lærred, som Kvinder paa Landet binder om Ho- 
vedet til Værn mod Solen. 

Side 109 Linie 18: Føring, Fødevarer, som indbudne 
Gæster bringer til Gildehuset een eller et Par 
Dage før Festen. 

Side 110 Linie 7: Nakkestykke; til Brudepynten i 
Præstø Amt hørte, at Haaret blev glat opstrøget 
i Nakken. Nakkestykket var et rundt Stykke 
Silketøj besat med Perler og lignende glimrende 
Sager og med brogede Baand langt ned ad 
Ryggen. 

Side 110 Linie 20: Skafferne, de, som ved Gilder 
førte Opsyn med Mad og Drikke, forestod Be- 
værtningen og holdt Orden ved Bordet. 

Side 111 Linie 7: De bleve alle qvægede osv.; «Ind- 
traf Bondens Selskabs-Glæder i Sommerens Tid, 
da saa jeg ofte et Bord anrettet under aaben 
Himmel for Krøblinge, halte og blinde fra Veje 
og Stier», skriver en Præst om de nordsjælland- 
ske Bønder i 18de Aarhundredes Slutning; (sam- 
menlign ogsaa Chr. Winthers «Vaabendragerens 
Ed»). å 

Side 112 Linie 1: Løkke, indhegnet Mark. 

Side 112 Linie 20: Med lodne Spidser to; som be- 

kendt er Hjortens Takker i -den første Tid efter 


deres Frembrud omgivne af en laadden Hud eller 
Bast. 

Side 112 Linie 22: spored, d. e. vejrede, mærkede 
ved Hjælp af Lugten, at nogen nærmede sig. 
Side 120 Linie 17: Niels Strangesøn osv.; Strange 

Nielsens Fader, Niels Strangesen, var Rigsraad 
og Ridder og har som saadan hørt til sin Tids 
fornemste Mænd. Dronning Margrete forlenede 

ham med Hillerslev og Ørum, begge i Ty. 

Side 120 Linie 22: Jernskjæg; Peder Jærnskæg. (af 
den nu forlængst uddøde Adelsslægt Skægge 
eller Jærnskæg) omtales som en bekendt «Ad- 
miral» under Valdemar Atterdag, «Kong Volde- 
mar fast kær og behagelig» siger Arild Hvitfeldt. 

Side 121 Linie 5: Stakarl = Stakkel, Stodder (op- 
rindelig «Stavkarl» d. e. en Mand, som gaar med 
Stav, Tiggerstav). 

Side 123 Linie 15: Ibskal, en hvid, riflet Musling- 
skal. Pilegrimmenes Skytshelgen, Apostelen Ja- 
kob (Ib eller Jeppe), afbildes ofte i Middelalderen 
med denne Muslingskal i Haanden; en saadan 
«Ibskal» satte ogsaa Pilegrimmene i Reglen paa 
deres Hat eller Taske, særlig naar de drog til 
St. Jago di Compostella i Spanien. Slægten 
Jærnskæg havde som Vaabenmærke en hvid 
«Ibskal» og en Guldmaane i blaat Felt; i Hjæl- 
men over Skjoldet sad syv grønne Paafuglefjer. 


Side 126 Linie 9: En taarnet Borg osv.; Hr. Peders 
Borg maa tænkes liggende i Nordsjælland, i Nær- 
heden af Halsnæs (øst for Isefjordens Indløb), 


Tisvilde Fiskerleje og Arresø. 
Side 126 Linie 23: Gjøs, et mindre Flag, der an- 
bringes paa Bovsprydet af Krigsskibe, som ligger 


til Ankers; men Chr. Winther har maaske tænkt 


RENT ØVET 

sig, at Ordet kunde betyde en Slags Sejl, eller 
ment «Pøs og Skøde». 

Side 128 Linie 17: Kong Volmer, Valdemar Atterdag. 

Side” 128-Linie "18: virke”den allerfineste Væv — 
spinde de snildeste Rænker. 

Side 128 Linie 24: «den salte Rhin» bruges i de 
gamle Folkeviser om Havet. 

Side 129 Linie 11: Da Visbys Mure revned; da 
Valdemar Atterdag havde erobret den rige Hanse- 
stad Visby (1361), lod han bryde Hul i Muren 
ved Siden af Porten og holdt sit Indtog der- 
igennem. For at undgaa Plyndring maatte Bor- 
gerne betale store Løsepenge; det fortælles f. Eks., 
at Kongen lod stille tre store Ølkar paa Torvet, 
hvilke de overvundne maatte fylde med Sølv. 

Side 129 Linie 14: Stob, Drikkekar, Bægere. 

Side 129 Linie 18: holdt Kuur, holdt Udkig (dannet 
efter det gamle Ord en Kure = Vægter, Udkigs- 
mand. 

Side 130 Linie 1: Jens Due, om ham se Indledningen. 

Side 130 Linie 3: see min ,Leilighed, udspejde For- 
holdene. 

Side 130 Linie 24: Og døied Sult og Kuld; om denne 
Begivenhed fortæller Arild Hvitfeldt: «Peder Jærn- 
skæg, som var fangen til (i) Vismar med sine, 
han kom underlig af de haarde Lænker, som han 
laa udi, formedelst det hellige Blods Paakaldelse, 
som til Sverin forvares. Man fortæller hannem 
at have ladet beskænke Taarngemmerne, og der 
han saa dennem drukne, er han udgangen og 
taget en hans Staldbroder paa Ryggen at bære 
til Skibs, hvilken han formaledidede (forbandede) 
paa Vejen, ligesom han havde drukket sig saa 
drukken, at han skulde bære hannem til Baads, 
og dermed er han undkommen. » 

Side 131 Linie 2: Sancte Crispin; St. Crispinus led 

Martyrdøden under Kejser Diokletian; det for- 
tælles om ham, at han stjal for at kunne give 
Almisser. Peder Jærnskæg anraaber ham vel 
for at finde et listigt Paafund til at slippe ud. 

Side 131 Linie 3: loved mig, usædvanligt = anraabte.. 

Side 131 Linie 4: det hellige Blod i Schwerin; «hel- 
ligt Blod» fandtes paa et Par Steder i Mecklenburg." 
Om Oprindelsen til en af disse Helligdomme for- 
tæller Sagnet, at en Hyrde ved Altergang havde 
beholdt Hostien i Munden og havde taget den 
med sig hjem, for at «Jesu Legeme» skulde be- 
skytte hans Hus; men Hostien begyndte at svede 
Blod, hvorfor den bragtes til Klosteret, og det. 
hellige Blod blev derefter Maalet for mange Val 
farter. 

Side 134 Linie 13: Toninger; Landtoning, den Måadeå 
hvorpaa Landet viser sig fra Søen. 

Side 134 Linie 15: Solfald, Solnedgang. 

Side 134 Linie 16: Fakkebjerg, paa Sydspidsen af 
Langeland. 

Side 136 Linie 2: fornem Slægt; den adelige slægt 
Skave uddøde i Slutningen af det 16. Aarhundrede. 

Side 136 Linie 6: Fra Hr. Jens Dues Gaard; Jens 
Due ejede bl. a. Herregaarden Krageholm i Skaane. 

Side 139 Linie 22: Ørethings Borg; allerede i Old- 
tiden var Øresund Nordens vigtigste Farvand, 
hvor hver Sommer en,Mængde Handelsskibe fr 
alle de omliggende Lande («Øreflaaden») samledes: 
for at købslaa. Paa Holmen foran den lille By 
«Havn» byggede Absalon en Borg for at beskytte: 
Havnen; «Havn» fik derefter Navnet «Købmand- 
Havn» (København). 

Side 140 Linie 24: Inden Kirke hun laae, d, e. uden 
at have været i Kirke som «Kirkegangskone». 

Side 149 Linie 4: forløved, gav Orlov, Afsked. 


sed; 


| 

Side 149 Linie 7: &Skovkloster, et af Landets største 
Benediktinerklostre, det nuværende Herlufsholm. 

Side 156 Linie 2: Fensmark By, Chr. Winthers 
Fødeby, omtr. 1 Mil nordøst for Næstved. 

Side 156 Linie 3: Kalkerup og Sipperup, begge i 
Fensmark Sogn. 

Side 156 Linie 5: Om blomsterklædte Maitræ; Talen 
er om den ældgamle Bondeskik «at føre Sommer 
i By». Paa den bestemte Dag samledes Karlene 
i fineste Puds med Baand, Sløjfer, Sølvlænker, 
Løv m. m. Derefter réd man — paa pyntede 
Heste — omkring til Nabobyerne. Med Toget 
fulgte Spillemænd og en «Askefis» (en Nar, der 
bl. a. kastede Aske paa Folk). I Gaardene sang 
Rytterne en Sommervise («Alverdens Skaber 
mild og blid»), hvorefter de blev trakterede. 
Gaverne, som indsamledes, blev efter Hjem- 
komsten anvendt til et Gilde. Ved dette dan- 
sedes der omkring Majstangen, en høj Stang, 
pyntet med Løv («Maj»), Kranse og Baand. Maj- 
greven var Karlenes Fører; han var pyntet med 
to Kranse, der hang over Kors paa hans Bryst 
og Ryg. Om Aftenen i Gildesgaarden valgte 
han en Pige til Majgrevinde (Majinde eller Maj- 
brud) ved at hænge Kransene paa hende. 

Side 156 Linie 12: Bul, Trøje uden Ærmer; paa Sjæl 
land bares en saadan kun af Kvinder. 

Side 157 Linie 21: Holmegaard ved Mosen; Herre- 
gaarden Holme eller Holmegaard ligger for Enden 
af den store Porsmose, tæt ved Fensmark. Den 
tilhørte i det 15. Aarhundrede Medlemmer af 
Adelsslægten Griis; nogen «Iver Bugge» har aldrig 
ejet den. 

Side 162 Linie 1: Voldermisse eller Valborgmesse 
(«Skøn Valborgs Dag»), den 1. Maj, opkaldt efter 

en engelsk Prinsesse, der døde som ÅAbbedisse i 
Tyskland (780). 

Side 164 Linie 10: Mørkestuen, Fængslet. 

Side 165 Linie 2: Fant, Landstryger. 

Side 169 Linie 13: Vase, Vej over en Mose, lavet 
af Risknipper eller lignende. 

Side 173 Linie 1: Bislag, en mindre Udbygning 
foran Gadedøren, dannet af et udhængende Tag, 
der hviler paa Stolper. 

Side 174 Linie 15: Thi Barn er osv.,; ældgammelt 
dansk Ordsprog : «Saa er Barn i By bært (pænt,. 
artigt), som hjemme er lært.» 

Side 174 Linie 17: See, naar jeg Narren osv., disse 
Ord minder om en af Boileaus Satirer, " hvori 
det hedder: | 

De rette Navne bruger jeg, det er min Natur: 
En Kat jeg kalder Kat, og Rolet en Filur. 


(Je ne puis rien nommer, si ce n'est par son nom. 
J”appelle un chat un chat, et Rolet un fripon). 


Side 176 Linie 8: Spøl, Bærme, Spildevand. 
Side 177 Linie 11: S£. Jørgen, St. Georg, en af den. 
katolske Kirkes berømteste Helgener. Hans 
Hovedbedrift skal have været at frelse en Konge- 
datter ved at dræbe en frygtelig Drage. Aj 
Side 177 Linie 19: Kongens Vælde, Valdemar Atter 
dags. å 
Side 178 Linie 7: Velskland, Italien. i 
Side 178 Linie 8: Kaiserens Hær, den tyske, («romer-" 
ske») Kejsers. | 
Side 178 Linie 9: Fænnik, egl. «lille Fane», Hær- 
afdeling. 
Side 179 Linie 2: Perus d. e. Perugia, en smukt 
liggende Bjergby i Mellemitalien. i 
Side 181 Linie 17: Min Fader var som Tønder osv. 
et italiensk Ordsprog siger: «Manden er Tønder 
og Kvinden er Blaar, Fanden Ild i dem begg 

slaar». (L”uomo é fuoco, e la donna é stoppa: 
vien poi il diavolo e gliel”accocca). 

Side 188 Linie 6: Bysvenden, Politibetjenten. 

Side 189 Linie 20: Slægten Bugges Vaaben var For- 
kroppen af et Vildsvin. 

Side 193 Linie 3: Han sagde af, fortalte om. 

Side 194 Linie 22: Inger, Rhitras Terne. 

Side 195 Linie 24: Alverdens Haab og Trøst d. e. et 
Kristusbillede, Krucifiks. 

Side 197 Linie 1: Kongeborgen, Gurre. 

Side 198 Linie 10: St. Albani Fest; Alban er Navn 
paa to bekendte Helgener (Englands første Mar- 
tyr f 303: og. Mainz's Skytshelgen f ca. 400), 
som begge dyrkedes i Danmark. Den 21. Juni 
fejredes som deres fælles Helgendag. 

Side 198 Linie 14: frag, dygtig. 

Side 199 Linie 1: Ibskal, se Noten til S. 123 L. 15. 

Side 200 Linie 5: Hovedlav eller Hovedlag, Hovedtøj 
(til Hest), Grime. 

Side 200 Linie 10: Helm, Ro (smlgn. at helme), 

Side 202 Linie 3: Unnen, Middagsmad. 

Side 202 Linie 5: Skiven, Bordet. 

Side 21 Eine 123710 Kur vistnok === "Rolighed, 
Hvile. 

Side 214 Linie 7: Morinde; Ordet bruges undertiden 
i Betydningen Negerinde; men her maa det vist 
tages i den sjældnere Betydning: sort Maske. 

Side” 214 Linie 9: Mundgodt, et oldnordisk Ord, som 
ofte er blevet misforstaaet. Egentlig betyder det 
hjemmebrygget Øl; men det er almindelig blevet 
opfattet, som om det betød «noget, der er godt 
for Munden», lækre Sager m. m. Her skal det 
maaske betyde Mjød. 

Side 214 Linie 14: Lad, ophøjet Brædegulv. 

"Side 218 Linie 5: den hellige Vigilie, Nattemesse. 

Side 223 Linie 6: Boddik, lille, rund Trææske med 
Laag. 

Side 228 Linie 14: Nattens stærke Gud, Czernobog. 

Side 229 Linie 19: tør kun ved, behøver kun. 

Side 233 Linie 20: Retmaal, rigtigt Maal: «gik i 
Takt efter Sangen». 

Side 236 Linie 9: Mandeblods Knopper, Knopper af 
Planten Hypericum («Perikon »). 

Side 236 Linie 14: fuus, ivrig. 

Side 240 Linie 10: slug, listig. 

Side 243 Linie 12: side, langt nedhængende. 

Side 252 Linie 22: Fald, Faldgruber, Fælder. 

Side 259 Linie 3: Hvor falsk var ikke Isen osv. ; 
«Han gjorde fast aldrig noget Skridt, han tabte 
jo noget paa Vejen» (Holberg). 

Side 259 Linie 18: det hellige Land; efter et Besøg 


hos den tyske Kejser Sigismund (1424) var Erik |, 


af Pommern draget paa en Pilegrimsrejse til 
Palæstina, hvor han bl. a. havde gæstet Christi 
Grav. 

Side 260 Linie 5: Han fangen blev osv.; Chr. Win- 


ther har tilladt sig nogle Afvigelser fra Historien; 
de holstenske Grever havde i dette Tilfælde 


ingen Andel i Kong Eriks Uheld, ej heller' blev 
han fanget eller lænket. Arild Hvitfeldt for- 
tæller, at da Kongen var i Besøg hos Kejser 
Sigismund, var der i Kejserens Gaard en Øster- 
lænding, som vidste, at han var Konge over tre 
Kongeriger, og som tegnede hans Billede («af- 
kontrafejede ham») og sendte det til sine Be- 


kendte i Syrien og Saracener-Sultanens Land. 
Efter dette Billede blev Kong Erik kendt af en 


«Postmester», hvem han maatte give en Penge- 
sum for ikke at blive røbet. 
Side 260 Linie 7: gyldne Nøgler, Bestikkelse. 


Side 260 Linie 12: Over Dannevirkes Muur; man. 

huske, at «Hjortens Flugt» er digtet i Tiden 
mellem de to slesvigske Krige. 

Side 261 Linie 9: Jeg sige vil til Kongen; i Peder 
Jærnskægs Ord vil man; uden Vanskelighed 
kunne finde forskellige Hentydninger til Forhold 
under Frederik den Syvendes Regering. 

Side 261 Linie 20: Hvad Fædrene har havt, nem- 
lig Sønderjylland, for hvilket Erik af Pommern 
kæmpede under hele sin Regeringstid. 

Side 263 Linie 6: Frammers, Forværelse. 

Side 264 Linie 24: Marsk og Befalingsmand; Jens 
Due var Rigens Hofmester og Befalingsmand 
bl. a. paa Duborg i Flensborg (rimeligvis opkaldt 
efter. ham). 

Side 269 Linie 11: aælede, kastede om Skuldrene. 

Side 280 Linie 15: tage Kjending, Søudtryk: be- 
stemme efter Kysternes Udseende, hvor man er. 

Side 283 Linie 4: igjen, i Møde, «for at modtage 
ham». 

Side 286 Linie 10: En Høiryg stor; øst for Næs- 
tved ligger en Række store Sandbanker; Sagnet 
fortæller, at de er opstaaede ved, at en Trold 
havde fyldt sin Skindsæk med Strandsand for at 
begrave Næstved i Sand; men paa Vejen løb 
dette ud af et Hul i Sækken, og derved blev 
Sandbankerne til. 

Side 286 Linie 17: Solsæt, Solnedgang («Solen | 
sættes»). 

Side 291 Linie 2: Erik, Kongen. 

Side 292 Linie 2: Paa. Een, nemlig Kong Erik. : 

Side 292 Linie 11: En Anden; Cæcilia, der havde 
været en af Dronning Filippas Jomfruer, blev 
efter Dronningens Død Kong Eriks Frille. 

Side 292 Linie 24: fortjene baade Galge og Hjul; 
i de tre sidste Aar af sin Regeringstid og de 
første 10 Aar efter sin Afsættelse (1439) opholdt 

"Aj 
Erik af Pommern sig påa Gulland, hvorfra han” 
som bekendt drev Sørøveri. | 

Side 293 Linie 8: Og tigger til et Kruus; fra" Gul 
land drog Kong Erik til Pommern (1449), hvo 
han døde 1459 i Rigenwalde (ikke paa Rugen), 
som man tidligere mente, «i stor Fattigdom og 
Eiendighed». 

Side 293 Linie 9: Didhen, til Rugen. 

Side 298 Linie 22: Ypern, storbladet Ælm, Alm. 

Side 303 Linie 17: ruske (tysk rauschen), larme, 
rasle. 

Side 304 Linie 12: Den græssede et Fjed, d. e. gik 
græssende et Skridt frem. 

Side 309 Linie 2: Den har et gammelt Navn; rime- 
ligvis har Digteren tænkt paa Odinshøj, nordvest 
for Helsingør; den er dog ikke nogen Gravhøj, 
som her angivet. 

Side 316 Linie 8: boe, berede. & 

Side 317 Linie 20: Maard, retteren MES = Mø. 

Side 318 Linie 3: Stegevender, et Jærnredskab med 
Hjul og Lodder, hvorved Spiddet med Stegen 
paa drejedes over Ilden. 

Side 320 Linie 4: gjordede sin Lænd, «rustede sig» 
== tog fat, 

Side 324 Linie 7: bede, egl. lade (Hundene) bide, 
d.Fe jage 

Side 324 Linie 9: riste, sydsjællandsk Ord (alm. 
rispe): pløje paa den Maade, at kun hveranden 
Fure væltes om af Ploven, og den oppløjede 
Jord lægges oven paa den upløjede Jordstrimmel, 
hvorved de bringer hinanden i Forraadnelse. 

Side 324 Linie 21: Havens Løkke, Indelukke. 

Side 325 Linie 10: vrinsk Hest, Hingst. 

